
Personer. 



Kjigsraad Starup. 
Carl, hans Søn. 
Mathilde, hans Datter. 
Kammerjunker Qarbitz. 
Løjtnant Brun. 
Jomfru Jansen. 






Et smukt Værelse. Døre til begge Sider. Paa Bordet 
Fægtemasker og en Fleuret. 

Første Scene. 

Carl. Jomfru Jansen. 
Carl (ud af Døren med en Fleuret i Haanden). 

Det kan ikke hjælpe Dem! De var bleven 
gennemboret lige tvers igennem Deres fortræffelige 
Hjærte — — Hvad behager? — Jo, det kan De 
stole paa. Et halvt Aar, efter at man har taget 
Examen i Anatomi, har man endnu ikke glemt 
hvor Hjærtet sidder — — Ja vist saa! -7 Farvel 
og hils! 

Jomfruen (træderind). 

Se saa, nu er da hele Huset i Uorden igen. 
Det er ogsaa den fjantede Forstkandidat! Hver 
Gang han kommer, saa skal Stuen sættes paaLof- 
U tet Se ! (løfter Fægtemaskerne op). Her ser jo ud som 

i Tøjhuset! — Det er virkelig ogsaa en køn For- 
nøjelse for to voksne Mennesker at staa og stikke 

til hinanden med saadan nogle fæle spidse Tinge- 
ster — Skulde nu Nogen tro, at her har været 
rømmet op i Dag? Skulde man tro, at vi ventede 
Fremmede ? 

Carl. 

Naa, naa, naa, lille Jomfru! Naar Alt kom- 
mer til Alt, er det heller ikke saa farligt med de 
Fremmede. 

Jomfruen. 

Nej, det maa jeg tro, siden Krigsraaden rejser 
bort og lader Dem være Vært. 

Carl. 

Hvad skulde vel Fader gøre Andet? Det Møde, 
hvortil han er rejst, er af stor Vigtighed for alle 
Godsejere her i Egnen, og det var bestemt længe 
før Kammerjunkeren meldte sig. Men vær De 
rolig ! Vi skal nok muntre ham i det Par Dage, 
Fader er borte! (svirrer med Fleuretten). 

Jomfruen. 

Lad være! Man skal aldrig pege paa Folk 
med saadanne farlige Vaaben. 

Carl. 
Tænk, om de var ladte! 

Jomfruen. 

Aa, De gør ogsaa Løjer af Alting . . . Men 
hør nu Carl! Kender De slet ikke denne Garbitz? 



. Carl. 

Nej, jeg har som sagt aldrig set ham, og Det, 
jeg har hørt om ham, er heller ikke meget. 

Jomfruen. 

Men saa meget véd De dog, at De kan for- 
tælle mig, om han er køn eller styg, om han er 
rig eller fattig, om han er et godt Hoved eller en 
Klodrian, og om han er Ungkarl eller Enkemand 
— og om han . . . 

Carl. 
Prrr ... Et Spørgsmaal ad Gangen! 

r 1. 

Jomfruen. 

Er han meget ung? 

Carl. 

; Jeg tror 

Han er hvad man kalder 

Sat. ^ 
I (med Hentydning til Jomfruen). 

Det er med andre Ord 

I sin bedste Alder. 

Jomfruen. 
Er han rig? 

L Carl. 



Ja, han har tjent 
Et Par Tønder Guld omtrent . . . 

Jomfruen. 
Yed . . . ? 

Carl. 
' At arve Tanter. 

Begge. 

Ved at arve Tanter. 

2. 

Jomfruen. 
Er han smuk? — 

Carl. 

Aa ja, saa vidt 
Jeg har hørt, kan Manden 
Kaldes saa — han er vel lidt 
Kønnere end Fanden. 

. Jomfruen. 
Og han har vel god Forstand? 

Carl. 

Gud bevares, Jomfru! Han 
Er jo Kammerjunker. 

Begge. 
Han er Kammerjunker I — 

Jomfruen 

Naa, det glæder mig for Frøkenens Skyld — 
Ja, De har naturligvis ogsa'a en Anelse om, hvad 
Meningen er med denne Visit? 

Carl. 
Ja, jeg har jo en Mistanke om, at den gælder 



min Søster. I de otte Dage, jeg har været her- 
hjemme efter min Udenlandsrejse, har Fader næsten 
ikke talt om Andet, end Giftermaal og Forlovelser 
og Fremtidsplaner, (ryster paa Hovedet). Kender jeg 
Mathilde ret, saa kunde han gerne spare sin Ulej- 
lighed — jeg tror ikke, hun gaar ind paa andre 
Planer^ end dem, hun selv har lagt. 

Jomfruen. 

Nej, det kan De stole paa. Men hun har 
ogsaa lagt sine Planer. De skal se, hvordan hun 
har pyntet sig for at modtage Frieren. 

Carl. 

Se se ! Den stribede Silkekjole, som jeg havde 
hjem . med mig fra Paris , skal maaske indvies i 
Dag? 

Jomfruen. 

Nej langt fra! Det er ikke paa den Maade, 
hun har pyntet sig. 

Carl. 

Hun vil maaske optræde som Husalf og mod- 
tage ham i Hvergarn? 

Jomfruen. 
Heller ikke! 

Carl. 

Vil hun da slaa ind paa det Romantiske: 
Flagrende Lokker og hvid Kjole ... 

Jomfruen. 

Nej, hverken hvid eller sort. Hun har slet 
ingen Kjole taget paa. 

Carl. 
Hvad behager? — 

Jomfruen. 

Ja, vil De ikke tro mig, saa kan De lade 
være. Nu kan De selv se! 

Anden Scene. 

De Forrige. Mathilde i Horredragt og Rushue. 

Sane Kir. 2. 

Mathilde. 

1. 

» 

God Morgen! Naa! Hvad siger De 

Til dette ToUette? 
Jeg haaber, uden Smiger Be 
Ean tilstaa, det er net. 
O, hvor det dog er dejligt en Gang paa denne Jord 
At være Herre, være Mand, og føle: man er stor! 

2. 

Jeg gik og spekulerte paa 

En Spas, et lille Puds — 
Ja, kort sagt: Jeg studerte, saa 
Til Slutning blev jeg Rus. 
O, hvor det dog er dejligt en Gang paa denne Jord 
At faa en saadan Hue paa og føle man er stor! 

Carl. 

Men Mathilde dog! Hvad er det for Op- 
tøjer? — 

Mathilde. 

Jeg hedder ikke Mathilde — jeg hedder . . . 
Mathis, om Du saa vil, jeg er Din Fætter, som 
tilbringer Ferien her ude. 

Carl. 

Og Du har virkelig i Sinde at tage imod 
Kammerjunkeren i dette Kostyme? 

Mathilde (bestemt). 
Ja! 

Carl. 
Det skulde Du dog betænke Dig paa. 

Jomfruen. 

Ja, jeg har saamænd gjort, hvad jeg kunde 
for at overtale Frøkenen til at lade være, men 
Gud bevares, naar hun først har faaet et Indfald . . . 

Mathilde. 

Saa holder hun paa det, til man overbeviser 
hende om, at hun bør opgive det. 

Jomfruen. 

Jeg vil se Den , som skulde overbevise Dem 
om Noget, som De ikke har Lyst tQ at indse. 

Mathilde. 
Ja, det er jo ogsaa Det, jeg vil. 

Carl (alvorlig). 
Hør nu Mathilde! 

Mathilde. 
Mathis — mener Du.. 

Carl. 

Saadanne Optøger kan være morsomme nok 
i Romanerne og paa Theatret men de passer ikke 
til vore Forhold. Lad de Narrestreger fare! 

Mathilde. 

Det er virkelig en Fornøjelse at høre den 
Alvorlighed, hvormed Du kan holde Foredrag for 
Ungdommen. Hvem skulde tro, at det var Egnens 
største Spilopmager, der talte. — Naa! — Lad 
os saa være alvorlige. Naar jeg nu beviser, at 
det ikke er Narrestreger, men en meget fornuftig 
Plan, jeg har lagt . . . 

Carl. 

Saa gaar jeg ind paa Planen — det følger 
af sig selv. 

Mathilde. 

Godt! Jeg paastaar: at Herrerne er meget 

mere oprigtige mod hinanden indbyrdes, end 

mod Damerne. 

Carl. 
Indrømmes. • 

Mathilde. 

Og at de er aJler mindst oprigtige mod den 

Dame, til hvem de gør Kur. 

Carl. 

Åa-åa ja! — Indrømmes ogsaa! 

Mathilde. 

Jeg paastaar: at dersom de unge Damer fik 
Lejlighed til at gøre et nøjere Bekjendtskab med 
deres Friere — saaledes som den ene Herre med 
den anden — saa vilde der blive betydelige 
Leverancer for Kurvemagerne. 

Carl. 

Indrømmes! Viviide alle sammen faa Kurve, 
og I — I vilde alle sammen blive til gamle Jom- 
fruer. Nej, min Pige . . . 

Mathilde. 

Fætter Mathis har Ordet. Naar en ung Pige 
først er blevet forelsket, saa skal hun jo være 
blind, siger man, og saa kan det jo ikke hjælpe, at 
hun faar Lejlighed til at iagttage sin Elsker — 
det vil jeg indrømme! — men naar Andre vil 
arrangere et Parti for hende, saa kan hun se sig 
for, og saa bør hun se sig for, det maa Du 
indrømme. 

Carl. 

Indrømmes! Men alligevel . . . 

Mathilde. 

Det er stadig Fætter Mathis, der har Ordet. 
Jeg véd meget godt, hvad der er Hensigten med 
Hr. Kammerjunkerens Besøg, og det skulde ikke 
undre mig, om det var med Forsæt, at Fader 

netop er rejst bort i Dag og har overladt os at 
tage imod ham. Han skulde naturligvis have 
Lejlighed til at lære mig at kjende, men jeg — 
jeg skulde blot lade mig bese og besnakke, uden 
at se ham i Kortene. Nej Tak! — Har han og 
Fader lagt den Plan, saa lægger jeg en anden, 
hvor Fordelen er paa min Side, og dersom den 
gode Kammerjunker — hvad der næsten aner 
mig — ikke behager Fætter Mathis, saa skal jeg 
spare ham den Ulejlighed at gøre Kusine Mathildes 
Bekendtskab. 

Carl. 
Naa-aa! Du er allerede indtaget imod ham? 

Mathilde. 

Nej, aldeles ikke. Jeg har hørt, at han er en 
honnet Mand, og at han har mange Penge — det 
kan jo være meget godt, men der er bestemt noget 
Galt ved ham. Jo-o! Der maa være Et eller 
-Åndet. Inde i Kjøbenhavn kalder de ham for 
»Geniet fra Odsherred« — han er bestemt en Nar. 

Carl. 

Lidt original er han maaske. Han skal have 
en umaadelig Interesse for Theatret og være 
Faktotum ved alle Privatforestillinger og Aften- 
underholdninger i Nykjøbing og Omegn — det er 
nok det Hele. 

Mathilde. 
Saa meget desto bedre for ham. Er han 

elskværdig, taber han jo ikke ved, at jeg lærer 
ham at kende, og er han en Nar, saa har Du 
naturligvis ingen Interesse af at faa ham til Svoger. 
Altsaa — Du gaar i Komplot med mig. (ind- 
smigrende). Hør nu, kære, sode . . . 

Carl. 
Ingen »Søde« — Fætter Mathis har Ordet. 

Mathilde (kæk). 
Naa ja ja! Har jeg Ret eller Uret? 

Carl. 

Aa, det kan vel i Grunden være det Samme. 
Du faar jo lige fuldt Din Villie som sædvanligt. 
Men hvad tror Du Fader vil sige dertil? 

Mathilde. 

Ikke et Ord, saa længe han er borte, og naar 
han kommer hjem, saa maa jeg være færdig med 
Komedien. 

Jomfruen. 

Og Kammerjunkeren — hvad skal vi svare 
ham, naar han spørger efter Dem? 

Mathilde. 
At jeg er borte — at jeg er rejst med Fader. 

Jomfruen. 
Men dersom han nu opdager det Hele? 

Mathilde. 
Det gør han ikke — og gjorde han det — 

hvad saa? — Saa havde jeg givet en Privat- 
forestilling alene for hans Skyld. Det maatte jo 
smigre ham. Du kan desuden ikke vide, om jeg 
netop paa den Maade kunde vinde hans Hjærte, da 

han er saa pasioneret for dramatiske Arrangements. 

(Vognrummei). 

Jomfruen (ved Vinduet). 

Det er en Wienervogn. 

Carl (ligeledes). 
Upaaklagelige Heste. En Kudsk i fantastisk 
Livre. Der har vi Herren. Jo, ganske rigtigt! 
Det maa være »Geniet fra Odsherred«. 

Mathilde (i-ækker Haanden ud). 
Carl! 

Carl. 
Lad gaa da! (giver hende et Haandslag). Gral- 
frans ! 

Mathilde. 

Saa tager Du imod ham! (ud.) 

Jomfruen. 

Og alt dette Skrammel — (tager Fægtemaskerne), 
lad os faa det bort! (gaar). 

Tredie Scene. 

Carl. Cfarbitz. 

Garbits. 
God Morgen ! — Det er Hr. Candidat Starup — 

Carl. 

Hr. Kammerjunker Garbits — gætter jeg — 
Velkommen ! 

Garbits. 

Tak! Men hvad er det jeg bører? — Krigs- 
raaden er jo rejst bort? — 

Carl. 

Han maatte, Hr. Kammerjunker, men han 
har paalagt mig at opbyde Alt, for at gore Dem 
Tiden saa kort som muligt, mens haU er borte. 

Garbits. 

Han har altsaa talt om mig? — muligvis 
endogsaa betroet Dem — De smiler — Bravo! 
— Jeg ser Expositionen er besørget — Jeg 
glæder mig ret til at gøre Deres nærmere Be- 
kendtskab, Hr Doctor! Jeg har altid havt Meget 
til overs for Læggerne, uagtet jeg aldrig har været 
syg — det er maaske netop derfor ! — men frem 
for Alt, brænder jeg jo naturligvis af Længsel 
efter at blive præsenteret for Deres elskværdige 
Søster. 

Carl. 

Fader har nok villet forbeholde sig den For- 
nøjelse selv at præsentere dem for hinanden. Han 
har taget hende med -- men om et Par Dage har 
vi dem begge To. 

Garbits. 

Et Par Dage. Det er jo en Evighed bedste Ven ! 

2 

CarL 

Vi skal nok faa Has paa den. — Her er 
udmærket Fuglejagt paa Mosen. 

Garbits. 
Tak ! Jeg er en Hader af al Blodsudgydelse. 

Carl. 
Og et Fiskeri har vi . . . 

Garbits. 

Det frister mig aldeles ikke. Man maa være 
født Dagdriver for at blive en god Fisker, og jeg 
er den personificerede Virksomhed. 

Carl. 

Nu, saa gør vi et lille Selskab — arrangerer 
en Køretur. 

Garbitz. 

Det kan jeg lide. Hvad siger De om at arran- 
gere en dramatisk Soirée til Papas Hjemkomst? — 

Carl. 

Det kunde jo være meget morsomt, naar vi 
blot havde de behørige Kræfter. 

Garbitz. 

Ah, Bah —■ Kræfter! Naar man blot har 
Energi og Esprit d 'arrangement, saa kan man 
gøre det Utrolige saa godt som uden Kræfter. 
Til Baronesse Flemmings Fødselsdag gav vi et 
stort fransk Femaktsstykke, og med Undtagelse af 

mig, var der ikke en af de Rollehavende, som 
havde Begreb om at spille Komedie, men det gik 
minsæl fortræffeligt alligevel. 

Carl. 

Saa er De jo en Heksemester. Jeg véd ikke 
bedre, end at De rejser til København og bliver 
Teaterdirektør — der har man længe trængt til 
en Mand med Deres Kapasiteter. 

Garbitz. 

Ja, De skulde se hvilke Resultater, jeg vilde 
bringe ud af det. Tror De maaske, at jeg ogsaa 
vilde forlange en halv Tønde Guld om Aaret i 
Tilskud? — Nej! Jeg vilde forbinde mig til at 
skaffe den i Overskud. 

Carl. 

Det var Pokker! Saa maatte De da ogsaa 
foretage store Reformer. 

Garbitz. 

Begribeligt ! — Først og fremmest skulde alle 
Skuespillerne have Afsked. 

Carl. 
Alle? 

Garbitz. 

Alle — uden Undtagelse. Tænk, hvad der 
alene vilde spares paa Gagerne! 

Carl (leende). 
Ja^a . • • 

2* 

Garbitz. 

Nej, le ikke, førend De har hørt mig ud. 
Disse Godtfolk kan være meget dygtige, men Kun- 
sten er for dem blevet til et Haandværk, et Leve- 
brød og — man er blevet ked af dem. Man kan 
ikke holde ud at se paa de samme Ansigter Aar 
ud og Aar ind. Det strider aldeles mod den kø- 
benhavnske Nationalkarakter. Og hvorfor skulde 
man desuden betale disse Mennesker i dyre Dom- 
me, naar man til ethvert nyt Stykke kan faa friske 
Kræfter — Folk, som spiller for deres Fornøjelse 
— som optræder gratis — ja, som giver Penge 
til for at komme paa Brædderne. Og dem er der 
nok af — og der bliver Flere og Flere hvert Aar. 

Carl. 

Men tror De ikke, at Publikum vilde holde 
paa de virkelige Skuespillere? 

Garbitz. 

Nej Gu vilde Publikum ej! — Tag De et 
Udvalg af Skuespillere, og lad dem spille et Stykke 
fuldendt — hvem løber efter det? — Det er jo 
Noget, man har set saa tidt! — Kvart Hus, min 
Yen, og tak Deres Guder for Abonnenterne! Men 
nu kommer jeg opmarcherende med en halv Snes 
Dilettanter! De har hverken Talent eller Koutine, 
men det er det samme. Der er den smukke E'røken 
X. — hun spiller Elskerinde, bare det er nok. 
Saa er der den gamle Capitain Y. med de stive 
Ben — han giver en Elskerrolle — det er ogsaa 

nok værdt at se ! — Saa er der den uDge Fru* Z. 
— hun debuterer som Bedstemoder — tænk en- 
Gang! — og saa er der den fornemme Assessor 
Æ. — han producerer sig som Komiker — det 
er jo ikke til at holde ud — det maa hele Byen 
hen og se. Dersom je^ ikke skal faa fuldt Hus 
hver Aften, og det til fordoblede Priser, saa maa 
De sende mig til Christiansø. 

Carl. 

Aa ja ! Jeg vil nok tro, at det kunde slaa til 
i en Maanedstid . . . 

Garbitz. 

Mere forlanger jeg ikke heller. Næste Maaned 
et nyt Personale! Bestandig noget Nyt! Og jo 
større Stykker, jo bedre! ~ Og saa frem for Al- 
ting: de behørige Blaar!" — 

Carl. 

Blaar — (ler.) Dog vel aldrig til . .? 

(betegner »til at spise«). 

Garbitz. 

Nej til — 

(betegner »til at stikke de Andre i Øjnene«). 

Carl. 
Naa-aa! — De mener Øjenforblindelse. 

Garbitz. 

Ja vist! Jeg véd nok, at der kan være Ad- 
skilligt at indvende, men 

Hang ITr. 3. 

1. 

Det kan ikke hjælpe, man maa holde Skridt 
Med Tiden, hvis Huset skal fyldes — 
Og mærker man Kunsten er bleven forslidt — 
Nul — Saa skal den bare forgyldes. 

Carl. 
Forgyldes — Aahaa! 

Garbitz* 

Jo, stol De kun paa: 
Det hjælper mærkværdigt, min Kære! 

2. 

£r Spillet vel det, som Enhver kan forstaa? 
Nej — det er Figuren og Dragten. 
Skaf smukke Aktricer, og klæd dem saa paa 
Med tre fire Kjoler i Akten. 

Carl. 
Tre — fire — Aahaa! 

Garbitz. 

Jo, stol De kun paa: 
Det hjælper mærkværdigt, min Kære! 

3. 

Men hvad man maa sikre sig først a tout prix 

Er Kritici og Redaktører, 

Og dernæst ved Fripladser et Gompagni 

Af faste solide Klakkører. 

Carl. 
Klakkører — Aahaa! 

Garbitz. 

Jo, stol De kun paa 
De hjælper mærkværdigt, min Kære I 

Jeg forsikkrer Dem — det maa gøres! J)en 
dramatiske Kunst er en Blomst, og enhver Blomst 
behøver Sol og Vand : Publikums Bifald er Solen, 
og Bladenes Anmeldelser — det er Vandet! — 

En Tjener (træder ind med et Brev). 
Til Hr. Kammerjunkeren. 

Garbitz. 

Hvor Pokker véd man, at jeg er her? (læser.) 

»Kære Kammerjunker!« — Ah, det er fra 
Løjtnant Brun — det er et meget begavet ungt 
Menneske, hvis Bekendtskab jeg gjorde i Fjor paa 
Baronessens Maskerade — 

»Kære Kammerjunker! — 

Jeg er bleven kommanderet herud paa Op- 
maaling, og maa tilbringe nogen Tid her i Eg- 
nen. Da jeg netop hører, at De opholder Dem 
hos Krigsraad Starups, der skal være en sær- 
deles elskværdig Familie, og da Krigsraaden, om 
jeg ikke tager meget fejl, har været en Ung- 
domsven af min salig Fader, saa vil De vist til- 
give, at jeg anmoder Dem om at introducere 
mig: Jeg skal ikke gøre Dem nogen Skam . . .« 

Saa! — Han haaber, jeg har glemt det lille 
Æventyr paa Maskeraden! Det tager han dog 
fejl i! - 

»P. S. Er De, som jeg formoder, allerede i 
Færd med at arrangere en Forestilling der ovre, 
saa har De uindskrænket Raadighed over mit 
Talent baade til Herre- og Damefaget!«' — 

Tak! — Sig mig: har De Noget imod at jeg 
præsenterer Dem denne lille Løjtnant? — 

Carl. 
Nej, det skal være mig en Fornøjelse. 

G a r b i t z (til Tjeneren). 

Hils Løjtnanten at han er velkommen! — 
(til Carl) Jeg har en Høne at plukke med den Fyr^ 
skal jeg sige Dem. 

Carl. 
Hvorledes? Jeg vil dog ikke haabe . . . 

Garbitz. 

Nej, nej, nej! Yær De ganske rolig, det er 
en prægtig ung Mand. Han har blot spillet mig 
et lille Puds, som jeg nok skal revanchere mig for. 
Paa Baronessens Maskerade mødte han nemlig som 
Zigennerske, han saa Pokkers godt ud, dansede 
excellent og mystificerede mig til den Grad, at jeg 
formelig gjorde Kur til ham. — Aa, jeg har maattet 
døje Meget for den Spas, men det skal, som sagt, 
blive betalt. Hør! — Kan jeg ikke faa Dem 
klædt ud? 

Carl. 
Som hvad? 

Garbitz. 

Som Fruentimmer — som Deres Tante eller 

— som Gouvernante — der kan blive en mageløs 
dejlig lang Gouvernante af Dem. 

Carl. 

Ja, det kunde jo nok være, men jeg tror dog 

ikke, at jeg vil offre mine Knebelsbarter paa Tha- 
lias Alter. 

Garbitz. 
Aa, hvorfor ikke? — 

Fjerde Scene. 

Be Forrige. Mathilde med Jagttaske og Fugleflindt. 

Mathilde. 

Stolz einher 

Beute schwer 
Zieht man aus dem Wald 
Singend bei dem Wiederkehr, 
Das es froh erschallt: 

Jo-hol — 

(slaar Bøssekolben mod Gulvet ved Døren til Etejre. Jom- 
fruen viser sig i Døren). 

Se her, Jomfru Jansen! Her har De mit 
Jagtbytte — en hel Mængde Regnspover og denne 
prægtige Agerhøne, (giver hende Jagttasken og Hønen 
-- Jomfruen gaar). Og her har Du Din Bøsse igen 

— den skyder mageløst, naar man bare sigter 
rigtigt — — Ah, om Forladelse! — 

Garbits (tU Carl). 

Hvem er det? — 

Carl. 

Fætter Mathis? — Det er en lille Fyr, der 
ligger her ude i Ferien — (sagte). Rus! — 

Garbits. 

Ah ! Naar man kommer paa Landet, hvor der 
er smukke Kusiner, kan man altid være vis paa 
at træffe Fættere i Ferien. 

Mathilde (afsides). 

Original ser han ud — Han er snarere mor- 
som end elskværdig. 

Garbits. 

Men der har vi jo Manden! — Han er som 
skabt til det Samme. — Hør nu, min kære Hr. . . . 

Mathilde. 

Fætter Mathis — her paa Gaarden hedder jeg 
ikke Andet. 

Garbits. 

Bravo! De er en lystig Fyr — »tg«, for Op- 
førsel i Latinskolen — hvad? -- Naturlig Dispo- 
sition for Smaaspilopper og Forklædninger? Ikke 
sandt? — 

Mathilde (sagte til Carl). 

Han véd . . . 

Carl (sagte). 
Ingen Ting! — 

Garbits. 

Hvad synes De om at blive forvandlet til en 
smuk ung Dame? 

Mathilde (som før). 
Fy Carl! Du har sagt ham Alt. 

Carl (som før). 

Ikke et Ord. 

Garbits. 

Deres Kusine maa vel omtrent være af 
samme Højde som De? 

Mathilde (forundret). 

Ja omtrent. 

Garbits. 

Og vi kan vel faa fat i Lidt af hendes Gar- 
derobe — Ypperligt! — Vi ger Fætteren til en 
Kusine — til Deres Kusine Mathilde — De 
vil blive umodstaaelig som Dame — Hør, var 
det ikke Dem, jeg saa spille Elskerinde paa Stu- 
denterkomedien i Fjor? — 

. Mathilde. 
Nej, det var dog ikke mig. 

Garbits. 

Ikke? Ja, jeg engagerer Dem alligevel — 
Vi maa improvisere en lille Komedie. 

Mathilde (til Carl). 
Komedie? Er han . . . 



28 

Carl (sagte). 

Ja, han er. Han er bidt af en gal Skue- 
spiller, som det hedder i Pathologien. 

Garbits. 

Det er en udmærket lille Spas. Vi skal give 
en ung lapset OiBBcer en Lektion — 

Mathilde. 

Vi? — Nej, det har jeg dog ikke Lyst til 
at være med om. 

Garbits. 

Det skal De saamænd ikke være bange for. 
Løjtnant Brun er en meget lystig og godmodig Fyr. 

Mathilde. 
Løjtnant Brun? — Hjalmar Brun? — 

Garbits. 
Ja! Kender De ham? 

Mathilde. 

Ja . . . jeg . . . jeg tror jeg har været paa 
Bal med ham i København — én Gang. 

Garbits. 

Gør Ingenting — han kender Dem ikke, 
naar De faar Damedragt paa. 

Mathilde (afsides). 

Om han saa mig i dette Costume! — (hiøjt). 
Skulde Løjtnant Brun komme her? — 

Garbitz. 

Ja, jeg antager, at vi har ham her om lidt. 
Som sagt: De resikerer ikke Noget! — Skulde 
De ikke kunde te Dem som Dame en halv Dags 
Tid? - 

Mathilde. 

Aa-aa-jo ! (med et Blik lil Carl). Det er virke- 
lig morsomt! — Hr. Kammerjunker! Jeg er til 
Deres Tjeneste (gør en gratiøs Damekompliment — af- 
sides) Au au! — 

Garbitz. 

Bravo! — Det var slet ikke saa galt. Aa, 
gør mig den Kompliment om. 

(Mathilde nejer klodset). 

Nej, nej, nej! Det var meget bedre før. Jeg 
kommer til at exercere Dem lidt. Jeg er en ud- 
mærket Elevinstruktør, skal jeg sige Dem. — 

Mathilde. 
Bare Deres Instruktion ikke er spildt paa mig. 

Sansf Ur. 4« 

1. 

Garbitz. 

Nej, kom kun her! Lektionen 
Skal ikke blive lang. 
Forsøg nu blot en Gang 
£n saadan Kompliment! 

Mathilde. 
Det lærer jeg 
Min Sandten ej! 

Garbitz. 
Jo, se paa mig! — 

Mathilde. 
Aa, gør det en Gang til! 

Garbitz. 
Ja, saa ofte som Do vil. 

Alle Tre. 

Mathilde (nejende). 
Det lærer jeg 
Min Sandten ej, 
Nej, nej, nej, nej. 
Naa saadan var det! Vil 
De nu se, om det slaar til? 

Carl (afsides). 
Nej, nu kan jeg 
Knap bare mi^ 
For Latter! Nej 
Det er et Skuespil, 
Som man ej faar Mage til. 

Garbitz. 
Se nu paa mig! — 
Nej saadan — nej 
Nej se paa mig — 
Naar blot De vil se til . . . 
Ih — De kan jo, naar De vil. 

2. 
Mathilde. 

Men Armene, de vil vist 
Genere mig saa smaat? 



31 

Garbitz. 

Saa .hold dem saadan blot ! 

Mathilde. 

Naa saadan! 

Garbitz. 

Det var godt! 
Men saadan maa 
De aldrig staa. 

Carl. 

Ih, Nej I Husk paa 
Det klæder ikke godt, 
At en Dame er for flot. 

Alle Tre. 

(i StiUing). 
Mathilde. Carl og Garbitz. 

Naa, saadan maa Nej, saadan maa 

En Dame staa? Du (De) altid staa! 

Fas bare paa! Husk bare paa: 

Mit Væsen er for flot? Det klæder ikke godt, 

Ja, det vidste jeg saa godt. At en Dame er for flot! 

3. 

Garbitz. 

Og gaa nu over Gulvet, 
Men svævende og let! 

Mathilde, 
(gaar over Gulvet paa Damemaner — lidt entreret). 
Yar det ikke ret? 
Garbitz. 
Jo, det var meget net! 

De spiller da 
Piano — hva'? 

Mathilde. 
En Smule — Ja I — 

(sætter sig til Pianoet). 

Carl. 
Han fusker lidt deri — 

Garbitz. 

Det er jo et helt Geni. 

(Mens Mathilde varierer Melodien). 

Se saadan — ja 
Tak skal De ha' 
Tralalalalalalalalala ! 
Saa det er Fuskeri? 
Han er jo et helt Geni. 

4. 

Kan De nu kokettore? — 

Mathilde, 
(ser sig koket tilbage). 
Hr. Kammerjunker! 

Garbitz. 

Ohl — 
Han bliver meget go' — 
Hvad — Ikke sandt? 

Carl. 

Aa jo! 
Jeg indestaar 
Dem for: Det gaar! 

Garbitz. 

Og jeg — jeg spaar: 
• Vor stakkels Legtnant faar 
Sig bestemt et Banesaar. 

Alle Tre. 

Mathilde (rejser sig). 

De indestaar 

Mig for: Det gaar — 

Nu vel! 

(afsides til Carl). 
Jeg spaar: 
Ved sin Intrig han faar 
En Lektion, saa det forslaar. 

Garbitz. 

Jeg indestaar 
For Alt — Det gaar 
Charmant! Jeg spaai': 
Den stakkels Løjtnant faar 
Sig bestemt et Banesaar! — 

Mathilde (med en KompUment). 

Hr. Kammerjunker! — De er en sand 
Kammerjunker! — 

Garbitz. 

Min Frøken! — De er en sand Engel! 

(kysser hende paa Haanden). 

Mathilde. 
Au revoir! — 

Garbitz. 
Skal jeg ikke hjælpe Dem? — 



34 



Mathilde. 

Nej Tak! Jeg staar mig godt med Jomifru 
Jansen ! (ud tU Hgrjre). 

Garbitz. 
Ham kan der blive Noget af! — 

Carl. 
Han vil overraske Dem! Det svarer jeg for. 

(ud af Baggrunden). 

Femte Scene. 

Garbitz (ene). 

Jo, jo, min gode Løjtnant! Du skal faa Kær- 
ligheden at finde! — Har Du faaet mig til at 
gøre Kur til en forloren Ziegeunerske, saa skulde 
det være mærkeligt, om jeg ikke faar Dig til at 
blive dødelig forelsket i denne lille Kus! — Se 
saadan skal en Komedie arrangeres : uden Prøver, 
uden Souflør — ja helst uden Forfatter. Nu 
har jeg sat over Hundrede Stykker i Scene, men 
dette bliver dog Perlen for dem alle. Saa snart 
det er færdigt sender jeg Baronessen en Afskrift 
— det skal hedde — Lad mig se — Det skal 
hedde . . . 

En Tjener. 

Hr. Løjtnant Brun! — 

Garbitz (afsides). 

Godt! Lad os begynde paa Stykket straks! 
Titelen kommer af sig selv. 

Sjette Scene. 

Garbitz. Bran. 
Brun. 

God Dag, kære Kammerjunker! Hvordan har 
De havt det siden sidst? 

Garbitz (afsides). 

Første Scene: Kammerjunkeren er muggen — 
Løjtnanten lader sig dupere. — (hørjt) Tak! Som 
man kan. 

Brun. 

Er der Noget i Vejen med Dem? Hvad er 
det for en Modtagelse? — 

Garbitz. 

Den, De maatte kunne vente Dem. De havde 
maaske gjort Regning paa, at jeg skulde være 
Dem særdeles forbunden for, at De holdt mig for 
Nar sidst, da jeg havde den Ære at se Dem? — 

Brun. 

Nej, men jeg gjorde Regning paa, at en Mand, 
der lever og aander for Komedie, og har gjort 
sig udødelig ved at popularisere den dramatiske 
Kunst i Odsherred, — at han — 

Garbitz. 

Vilde lade sig mystificere uden at tage Revanche ? 

Brun. 

Nej — men at han vilde revanchere sig som 
et Geni og ikke som en — — 

Garbitz. 

Filister! — Tal De kun ud — Det var dog 
Ordet, De søgte efter. 

Bfun. 

Nu ja! Har jeg spillet Dem et Puds, saa 
spil De mig et igen — det er fair-play! — Men 
saadan at uglese mig, det har De ikke Lov til, 
— og det ligner Dem heller ikke. 

Garbitz. 

Naa — De har maaske Ret! — Saa lad da 
den Historie være glemt, til jeg en Gang faar 
Lejlighed til at gøre Gengæld! — Velkommen 
herover, slaa Dem til Ro, og lad, som om De var 
hjemme ! — 

Brun. 

Tak ! Se nu kender jeg Dem igen ! Det vilde 
ogsaa have været Synd, om De havde nægtet at 
tage Dem af mig. Har De nogen Anelse om, hvad 
det vil sige at blive kommanderet ud i en Afkrog 
af Landet, hvor man ikke har et eneste Bekendt- 
skab i den civiliserede Verden! Tænk Dem mine 
selskabelige Resourcer : at konversere Forpagteren 
om Heste og Drainrør — at læse gamle Aviser 
hos Kromanden — at spille Fransfus med Møl- 
leren og at høre Degnen synge »Kong Kristian 
stod ved højen Mast«x — Det skal jo nok op- 
muntre en stakkels forvænt Københavner! 

Garbitz. 

Og De har ikke trøstet Dem ved at gøre 
Kur til Landsbyskønhederne? 

Brun. 

Nej! Jeg er Aristokrat — }e^ tilstaar det. 
Skønheder, der har røde Hænder og sorte Strøm- 
per og siger »Dælen vælte mej !« — de har aldrig 
tiltalt mit Hjærte. 

Garbitz. 

Aa, der er da ogsaa Damer paa Landet, 
og det smukke Damer. Har De set Frøken 
Starup for Exempel? — 

Brun (afsides), 
Det er maaske klogest at give et undvigende 
Svar. (højt). Skal hun være saa smuk? — 

Garbitz. 
Hun ? — Hun er den fjerde af de tre Gratier. 

Brun. 
Og aandrig endda? — 

Garbitz. 

Hele Familien bestaar af gode Hoveder. , Bro- 
deren tog medicinsk Examen med Udmærkelse 
i Fjor — om et Par Aar er han kørende Pro- 
fessor! — • og Faderen er Medlem af Sognefor- 
standerskabet, Amtsraådet og Folkethinget — alle 
Vegne valgt ved Kaaring. 

Brun. 

Ja, saa maa jo Datteren . . . Men hør Kam- 
merjunker! Man siger, at De selv har kaaret 
denne Skønhed til Deres Hjærtes Dame. 

Garbitz. 

Jeg? — Og saa tror De, at jeg turde intro- 
ducere Dem i Familien? — Nej, genér Dem ikke 
for min Skyld! Jeg skal ikke staa Deres Lykke 
i Vejen! (afsides). Tys! (lytter). Nu kommer anden 
Scene: Den forklædte Rus viser sig, og Løjtnanten 
er væk i samme Øjeblik. 

Syvende Scene. 

De Forrige. Mathilde (som Dame.) 

Mathilde (sagte til Garbitz.) 

Tror De nu, at Det gaar an? — 
Nu hai* jeg saa godt, jeg kan 
Gjort mig til Kusine. 

Garbitz (sagte). 

Hille Død og Pine I 
Nej, hvor er De 
Dog elskværdig! 

Han er perdu, han or væk, han er færdig. 
. (højt, idet han vil præsentere Brun, der har vendt sig mod 

Mathilde og hilser.) 
Tør jeg præsentere . . . 

Mathilde. 

Jeg 
Tænker, det behøves ej. 

Garbitz (afsides). 
Hvad er det for Finter? — 
Mathilde. 

Vi blev vist i Vinter 

Prsesenterte — 

Det passerte 
Nok paa et Bal . . 

Brun. 
Ja! — 

Garbitz (afisides). 

Hvor udspeculerte ! 

Mathilde. 

De har maaske 
Glemt det? 

Brun. 
Ak nej! 
Den Soirée 
Glemmer man ej. 

Garbitz (afsides). 
De er Begge 
lige frække. 
Hvilket ÆventyrI 
Han, den stakkels Fyr, 
Aner 

Ikke mine Pianor. 
Det vil blive trist 
For ham, naar til sidst 
Han staar gækket ved min List. 

Alle Tre. 

Mathilde. 
Hvilket Æventyr! 
Mon den stakkels Fyr 

Aner 

Faren, han fremmaner! 
Det vil blive trist, 
Hvis han selv til sidst 
Hildes i sin egen List. 

Br.un. 

Hvilket Ævontyr! 
Mon den stakkels Fyr 

Ikke aner 

Mine Planer? 
Han maa ganske vist 
Pønse paa en List, 
MeD, Den ler bedst, soiJi ler til sidst. 

Garbitz. 
Hvilket Æventyr o. s. v. 

Garbitz. 

Det glæder mig ret, at min Ven tidligere 
har havt den Ære at gøre Frøkenens Bekendtskab, 
men min Præsentation er dog maaske ikke gan- 
ske overflødig alligevel. De kender ham for- . 
modentlig kun som Salonhelt, tillad mig derfor 
at forsikkre Dem, at han tillige er en af vore stør- 
ste Helte saa vel paa Kamppladsen, som paa Kær- 
lighedens Arena. 

Brun (sagte). 

Er de gal! 

Garbitz. 

Han har kun en eneste Fejl — det er en 
altopolrende Bestandighed, som aldeles ikke tager 
sig ud nu om Stunder, naar man er Løjtnant ved 



41 



Ingenieurerne, men som kunde have gjort ham 
udødelig, dersom han havde levet samtidig med 
Amadis og de andre vandrende Riddere. 

Mathilde. 

Den Fejl — vil vist Damerne altid tilgive 
Dem — for Sjældenhedens Skyld. 

Garbitz (sagte). 

Fortræffeligt! Ganske fortræffeligt! — (afsides.) 
Den lille Gavtyv spiller sin Rolle saa perfekt, at 
jeg selv er nærved at blive forelsket i ham (Til 
Mathilde.) Bed ham blive — han kunde være i 
Stand til blot at gøre en fransk Visit. 

Mathilde. 

Jeg haaber Hr. Løjtnantens >altopofrende Be- 
standighed« ogsaa viser sig i Deres Venskab, og 
i saa Fald vilde vist min Fader være Dem meget 
taknemlig, hvis De under hans Fraværelse vilde 
hjælpe os at forkorte Tiden for Deres stakkels Ven, 
Hr. Kammerjunkeren ! 

Garbitz (sagte til Mathilde). 

Forbandet godt — kun lidt for spidst — 
mere Hjærtelighed i Tonen! (hcrjt.) Naa Løjtnant? 
De véd nok ikke, hvad De skal svare? — De 
tier og samtykker? — 

Brun. 

Med Henrykkelse! 

Garbitz. 

Godt, se nu at De selv finder Ord til at ud- 

trykke denne Henrykkelse. Jeg kan desværre ikke 
længer have den Fornøjelse at tale for Dem, jeg 
maa skrive et meget vigtigt Brev, som ikke taaler 
Opsættelse! (afsides). Det er en Kapport til Baro- 
nessen om Hr. Løjtenantens AfstrafiEelse. (hcgt). De 
tiUader, at jeg gaar ind paa Kontoret saa længe! 
(sagte til MathUde.) Lad mig nu se, at De er dygtig 
koket ! 

Mathilde (sagte). 
Jeg skal gøre mit Bedste. 

Garbitz (sagte til Brun). 

Skyd nu Hj ærtet op i Livet, og sig hende 
noget Smukt! De staar jo, som om De havde tabt 
baade Næse og Mund. 

Brun (sagte). 
Jeg skal gøre mit Bedste. 

Garbitz (til Mathilde). 

Og fremfor Alt: Ikke Hænderne i Lommen! 
Og tag Dem endelig i Agt for at bande! — 

(gaar). 

Ottende Scene. 

Brnn. Mathilde. 

Brun. 
Endelig! — 

Mathilde. 

Ja — endelig! — Jeg havde aldeles opgivet 
Haabet om at se Hr. Løjtnanten mere. 

Brun. 

Frøken ! De véd ikke, hvorledes jeg har tilbragt 
de sidste tre Maaneder! 

Mathilde. 

Nej! — Jeg véd kun, at Dagen efter den 
store Kanefart til Bellevue . . . 

Brun. 
Paa hvilken jeg var saa lykkelig . . . 

Mathilde. 
At blive afbrudt midt i et poetisk Udbrud . . . 

Brun (bedende). 
Frøken! — 

Mathilde. 

Dagen efter var De forsvunden — Rygtet 
gik, at De var rejst til Sverrig. 

Brun. 
Efter Ordre af Krigsministeren. 

Mathilde. 

Den stakkels Krigsminister! Han faar mange 
Synder paa sin Samvittighed. 

Brun. 

Skrive til Dem turde jeg jo ikke — 

Mathilde. 

Nej! — Og personlig sige Farvel til os, fik 
De ikke Tid til, det forstaar jeg meget godt. De 
var tre Maaneder i Sverrig? — 

Brun. 

Nej, kun én. De to har jeg maattet tilbringe 
i Jylland. 

Mathilde. 

. Ogsaa efter Ordre af Krigsministeren ? — 

Brun. 

Ti Gange værre, Frøken! Efter Ordre af min 
Onkel. Jeg var kommanderet derover paa Frieri. 

Mathilde. 
Ah, saa tør man maaske gratulere! — 

Brun. 

Jeg takker! — Frieriet lykkedes efter Ønske. 
Jeg fik en Kurv. 

Mathilde (med hyklet Medynk). 
Er det muligt! 

Brun. 
Og nu kommer jeg tilbage til Dem, Frøken — 

Mathilde (leende). 

For at fortsætte den smukke Tale, hvori De 
blev afbrudt paa Kanefarten — og gentage for 
mig, hvad De forgæves har forsikkret den jydske 
Dame. De er mageløs oprigtig. 

Brun. 

Frøken ! De mishandler mig ! Hele min Fremtid 
er afhængig af min Onkel, den gamle Kammer- 
herre, og Betingelsen for, at jeg skulde blive hans 

Arving var, at jeg giftede mig med en ung Pige, 
et Slags Adoptivdatter af ham. Heldigvis havde 
dog hun ogsaa et Ord at sige, og det blev Nej. 
Jeg forsikkrer, at jeg -har gjort det Utrolige for 
at opnaa denne Lykke. 

Mathilde. 

Det følger af sig selv! Hvorledes kunde ellers 
en Dame gøre noget saa Utroligt som at give 
Dem en Kurv. 

Brun. 

Ja, De spotter, men havde Himlen ikke sendt 
en theologisk Kandidat til min Assistance, saa 
havde jeg maaske endda manglet Mod til at vove 
Æventyret. 

Mathilde. 

Han friede altsaa for Dem? 

Brun. 

Nej, han friede for sig selv — han dekla- 
merede for min Kusine — og han gav mig 
en saadan Præsteattest, som man kun kan faa hos 
en Eival. Da jeg friede, var de allerede hemmelig 
forlovede. Jeg fik min Kurv, og herflied var Alt 
arrangeret paa den skønneste Maade. Nu er jeg 
let om Hjærtet — jeg er rig — jeg er lykkelig 
hvis De vil, at jeg skal være det? 

Mathilde. 

Yéd De, hvem den Herre er, der har intro- 
duceret Dem her i Huset? 

Brun. 

Kammerjunker Garbitz? — »Geniet fra 
Odsherred« ? 

Mathilde. 

Véd De, hvorfor han har forladt Odsherred 
og gjort denne lange Rejse? 

Brun. 

For at arrangere en eller anden Privatfore- 
stilling — antager jeg. 

Mathilde (smilende). 

Det har han maaske ogsaa betænkt — (alvorlig), 
men hans egentlige Ærinde er at fri til mig — 
og saa vidt jeg véd, har han min Faders Samtykke 
— maaske endogsaa hans Løfte. 

Brun. 
Meningen er altsaa, at jeg skal slaaham ihjel? 

Mathilde. 

Det er i al Fald ikke min Mening, — og 
hans er det vist endnu mindre. 

Brun. 

Men det er min Mening, og jeg skal vide 
at gøre min Mening gældende. 

Mathilde. 

Er det en Udfordring? — Jeg tager imod 
den. Min Mening er, at De bør forholde Dem 
aldeles rolig, finde Dem i Alt og lade Skæbnen 
raade. 

Brun. 

Skæbnen? Ja, hvem er Skæbnen? 

Mathilde. 

Det er Kammerjunkeren, og min Fader og 
til Dels mig. 

Brun. 

Hvilket Raadl »Lad Skæbnen raade! —« 
Ak, hvad kan jeg stole paa? 
Deres Svar er jo en Gaade — 
Hvordan tør jeg den forstaa? — 

Mathilde. 

Lyd mit Kaad : Lad Skæbnen raade I 
Trygt paa den De lide maa. 
Er mit Svar endnu en Gaade, 
Siden vil De mig forstaa. 

De skal tie, De skal lide 
Deres Straf, og gøre Bod, 
Naar det er paa Tide 
Faar De Alt at vide — 
Husk, at Taalmod er det største Mod! 

Brun. 

Nu, saa flygte hver en Skygge! 
Jeg vil møde Alt med Eo. 
Vær min Skæbne, vær min Lykke, 
Vær mit Haab og vær min Tro! 

Begge. 

Vi vil sejro, frygt kun ikke, 
Vi tør byde Verden Trods! 
Klart mig siger disse Blikke: 
Elskovs Gud beskytter os. 

Brun (mod Varme). 
Saa havde De dog forstaaet mig! 

Mathilde (halv fortrædelig). 
Ja, jeg forstaar Alt, men De vil Ingenting 
forstaa. 

Brun (som før). 
Jo, jeg har forstaaet . . . 

Mathilde. 

At De »slet ikke har forstaaet Noget!« — 
Kan De da ikke forstaa det? 

Niende Scene. 

Garbitz. De Forrige. 

Garbitz. 

Hvad hører jeg Løjtnant? Er De indskrænket? 
Py-y ! Det sømmer sig ikke for en Løjtnant. Og 
jeg, som trode, at De var det gode Hoved ved 
Korpset ! 

Brun (sagte til Garbitz). 
Lad os tale alvorligt et Øjeblik ! Her er Meget, 
som jeg ikke forstaar. De forsikrede mig før, at 
De ikke vUde staa min Lykke i Vejen . . . 

Garbitz. 

Hos denne unge Dame — det gentager jeg. 
Er De bleven forelsket i hende? 

Brun. 
Ja! 

Garbitz. 
Allerede! Det gik rask. 

Brun. 

Endnu en Gang, Hr. Kammerjunker: Er vi 
Kivaler eller ikke? 

Garbitz. 

Endnu en Gang, Hr. Løjtnant : Jeg vil aldeles 
ikke staa Deres Lykke i Vejen. Vil De fri ti] 
hende — Vær saa god! 

Brun. 
Ja, det er ikke nok. 

Garbitz. 

Hvad Fanden forlanger De da? Skal jeg 
maaske fri for Dem? — Lad gaa! — Jeg er til 
Tjeneste. 

Brun. 

Er det Deres Alvor? 

Garbitz. 
Ja, Gu er det saa! 

Brun. 
Nu vel! — Jeg tager Dem paa Ordet. 

Garbitz. 

Og De bliver ikke vred paa mig, hvis hun 
siger Ja? — De vil ikke lade det gaa ud over 
mig, hvis De siden skulde fortryde Partiet? — 
Det giver De mig Deres Ord paa? 

Brun. 
Mit Æresord, (afsides) Han er bleven gal! 

Garbitz. 
Godt! — (rømmer sig og træder hen til Mathilde). 

{Sang Ur. 7. 

1. 

. Ak Frøken, kast et venligt Blik herhen, 
Og laan min bange Bøn et naadigt Øre! 

(Det kalder jeg en dramatisk Situation !) 

Som TroTibadur jeg møder for min Ven, 
Og tolker Dem hans Kval. 

Mathilde. 

Naa lad mig høre! 

Garbitz. 

Han kom og saa' . . . 

(Hænderne af Lommen !) ' 

... og ved det første Blik 
:,: Et Banesaar den tappre Løjtnant fik. :,: 

2. 

Dybt i hans Bryst sin Pil Gud Amor skød. 
Den traf hans varme, ædle, unge Hjærte. 
Der staar han bleg 

(Lad være at le!) 

og venter paa sin Død, 
I Fald De ikke røres ved hans Smærte. 

(Aa, hvad er nu det for Noget!) 

Sig blot et Ja, da læges fluks hans Saar — 
:,: Sig Nej — og fluks hans sidste Time slaar :,: 

3. 

Mathilde. 

Jeg kao, jeg vil ej volde Nogens Død 
Men ak, hvad skal en stakkels Pige svare! 

Garbitz. 
(Bravo !). 

Mathilde. 

I Fald min Fader . . . 

Garbitz. 

Det har ingen Nød, 
Stol De paa mig, den Sag skal jeg nok klare I 

Mathilde. 
Paa Deres Ord — Nuvel! — Her er min Haandl 

Garbitz. 
(trykker Brun i Ejiæ og udstrækker Hænderne over Gruppen). 

:,: Se saa! Tableau! — Her staar den gode Aand. :,: 

Naa! Er det ikke godt arrangeret? — Sikken 
en Gruppe: Elsker og Elskerinde og den opoffrende 
Ven, der som en beskyttende Genius holder sin 
Haand over det lykkelige Par -- korrekt . Slut- 
ningstableau til femte Akt! 

Mathilde. 

Og dog er vi kun færdige med den første. 
I anden Akt vil der vist blive glimrende Scener 
for Komikeren. 

Garbitz. 

Ja, hvem er Komikeren? Jeg véd det. 

4* 

Mathilde. 
Jeg ogsaa! 

Brun. 

Jeg med ! 

(Vognrummel), 

Mathilde (afsides ved Vinduet). 

Dér kommer jo Fader tilbage! — (hegt). Dér 

har vi Hr. Krigsraaden. 

(løber ud). 

Brun. 

Hvordan skal jeg takke Dem, kære Kammer- 
junker ... 

Garbitz. • 

Det kommer vi altid ud af! — Naar Alt 
•kommer til Alt, har jeg ikke gjort Andet, end 
hvad jeg varDem skyldig, (afsides). ISTumaajeg 
skynde mig at indvie Starup i det Hele . . . eller — 
Hahaha! Forviklingen bliver endnu stærkere, naar 
han ikke aner Noget — Han skal ikke faa et Ord 
at vide — det vil give en meget mere naturlig 
og pikant Opløsning. 

Tiende Scene. 

Krigsraaden. Brun. Garbitz. 

Krigsraaden. 

Ih, god Dag, god Dag, kære Garbitz! Vel- 
kommen herud! — Ser Du, hvad jeg har gjort 
alene for Din Skyld? — Jeg gav Mødet en god 
Dag og vendte om paa Halvvejen. 

Garbitz. 
Og Din Datter? 

Krigs raaden (sagte). 

Gamle forliebte Nar ! — Lad mig dog komme 
ind ad Døren, førend han begynder paa de For- 
handlinger! 

Garbitz (afsides). 

Ah, hun gor Toilette! — Det første Indtryk! 
Naa, det er jo rimeligt, (hiøjt). Maa jeg fore- 
stille Dig en Ven, der har været saa god at op- 
søge mig indenfor Dine Enemærker, Hr. Løjtnant 
Brun! 

Krigsraaden. 

Løjtnant Brun? — Dog vel aldrig en Søn af 
min gamle Ven Majoren? 

Brun. 

Jo, Hr. Krigsraad! — Jeg har mange Gange 
hørt min Fader nævne Dem, som en af hans 
kæreste Ungdomsvenner. 

Krigsraaden. 

Det var en Hædersmand, den salig Sjæl! 
Herregud ! Jeg husker ham endnu saa tydelig den 
Gang, da han var paa Deres Alder og Løjtnant 
lige som De. Det er som jeg ser ham lyslevende 
for mig, naar jeg ret betragter Dem. Naa, vel- 
kommen, hjærtelig velkommen! Det var da en 
lykkelig Hændelse, som førte Dem herud? 

Brun. 

Oprigtig talt: Det var ikke en Hændelse. 
Deres venlige Modtagelse giver mig Mod til straks 
at betro Dem Alt. 

Krigsraaden. 

Ret saa! De kan stole paa, at den gamle 
Major har efterladt Dem en stor Arv i mit Ven- 
skab. Naa, hvad ligger Dem saa paa Hjærtet? 

Brun. 

For et halvt Aar siden var jeg saa lykkelig 
at se Frøken Mathilde hos Deres Svoger i Køben- 
havn. For tre Maaneder siden mødtes vi atter 
— og i Dag . . . 

Krigsraaden. 
I Dag? 

Brun. 
Kommer jeg for at anholde om hendes Haand. 

Garbitz (afsides). 
Nu skal vi høre Løjer! — 

Krigsraaden. 

Men, kære Garbitz? Hvad skal det betvde? 
Begriber Du det? 

Garbitz (polidsk). 
Aa jo! — 

Krigsraaden. 
Han kommer for . . . 

Garbitz. 

At fri til en ung Dame her i Huset, som 
har gjort et uudsletteligt Indtryk paa hans Hjærte. 

Krigsraaden. 
Og Du introducerer ham. 

Garbitz. 

Som en prægtig Fyr, af hvem Du vil have 
megen Fornøjelse. Du kan uden Videre gaa ind 
paa hans Forlangende. 

Krigsraaden. 

Jeg er som falden ned fra Skyerne. 

Brun. 

Hvad min Formue og mine Fremtidsudsigter 
angaar ... 

Garbitz. 

Saa er Alt i Orden til Brylluppet. Jeg talte 
forleden med den gamle Kammerherre: Han efter- 
lader ham hele Godset. 

Krigsraaden (forvirret). 

I den Henseende har jeg ingen Betænkelig- 
heder, og Deres Tilbud er ganske vist en Ære 
baade for mig og min Datter, men . . . men Pigen 
har sin frie Yillie og ... og jeg frygter . . . 

Brun. 

O, Hi\ Krigsraad ! saa har jeg Intet at frygte. 
Hun har tilstaaet mig, at min Kærlighed er 
gengældt. 

Krigsraaden. 
Har Mathilde? 

Brun. 

Ja! Takket være Hr. Kammerjunkerens ven- 
lige Bistand. 

Krigsraaden. 
Hans Bistand! 

Brun. 

Ja ! Det er ham alene, jeg kan takke for Vis-, 
heden om min Lykke. 

Krigsraaden. 

Nej, Dette er til at blive gal over. Jeg maa 
have fat i Mathilde. 

G a r b i t z (afsides henrykt). 

•Det er mageløst — det er virkelig til at blive 
gal over! — Nu kommer Frøkenen ind — De 
vil ikke kjendes ved hinanden — Hun, han og 
den Gamle ! Alle Tre er lige forvirrede. Jeg maa 
i Hast give min lille Student lidt Instruktion til 
næste Akt. (ud af Baggrunden.) 

Ellevte Scene. 

Krigsraaden. Bran — strax efter CarL 

Krigsraaden (der har talt sagte med Brun.) 

Men er De ogsaa ganske vis paa, at han er 
ved sine fulde Fem? 

Brun. 

Ja! Han har i det Mindste gjort Alt, hvad 
der stod i hans Magt, for at fremme min Lykke, 
og det finder jeg naturligvis meget fornuftigt 

Krigsraaden 
(ryster paa Hovedet og promenerer tavs frem og tilbage). 

Det maa være en Misforstaaelse. Det er 
umuligt Åndet! — 

(Carl kommer ind). 

Vil Du have den Godhed at sige mig, hvad 
her er foregaaet! Løjtnant Brun fortæller mig, 
at Kammerjunkeren har været saa god foreløbig 
at forlove ham med Mathilde, og nu beder man 
om mit Samtykke til Forlovelsen. 

Carl. 

Har han forlovet Dem? — Det var dog at 
drive Spøgen vel vidt. 

Brun. 
Spøgen? Hvad mener De? 

Carl. 
Det Hele er jo en Komedie — 

Brun og Krigsraaden. 
Hvad for Noget! Hvad siger De? 

Carl. 

I dette Øjeblik gik han forbi mig ude paa 
Gangen — han vilde tale med Mathilde. — »Jeg 
haaber« — sagde han — »at hun skal blive til- 

freds med den ForestilliDg, jeg har arrangeret i 
Anledning af vor Forlovelse!« — Der falder mig 
Noget ind! Han maa have kendt Mathilde. 

Brun (uden at forstaa ham). 

Ja vist kender han hende. 

Carl. 

Eller sknlde han have gravet en Grav for 
Løjtnanten og selv være falden i den? 

Krigsraaden. 

Hvor er Mathilde? 

Carl. 

Hun er inde i Dit Værelse. Hun bad mig 
netop sige Dig, at hun vilde vente dér inde for 
at tale med Dig, førend vi samles ved Kaffebordet 
nede i Havestuen. 

Krigsraaden. 

Kom, Hr. Løjtnant! Yi maa have Kede paa 
den Sag. 

Tolvte Scene. 

Carl — straks efter Garbitz. 
Carl. 

Hvis han virkelig havde opdaget, at Fætter 
Mathis og Mathilde var en og samme Person — 
— og det bliver mere og mere sandsynligt, jo 
længere jeg tænker derover — Det Forslag, at hun 
skulde klæde sig ud som Dame, var mig straks 
mistænkeligt — 

Garbitz. 

Puh! — Jeg har løbet hele Haven om for 
at opsøge Deres Fætter — Hør, det er en stor 
Skælmsmester. 

Carl (inkvir erende). 

Hr. Kammerjunker! — De kom jo for at fri 
til min Søster? 

Garbitz (forandret). 
Ja! 

Carl. 
Den Plan har De altsaa opgivet? 

Garbitz. 
Jeg? — Nej, paa ingen Maade! 

CarL 
De har set min Søster før? 

Garbitz. 

Ja-a! Jeg saa hende for tre, fire Aar siden 
hos Professor Thorkildsens, hvor hun var i Pen- 
sion tillige med min Niece og tre, fire andre Smaa- 
piger. 

Carl. 

Og De husker hende fra den Tid? 

Garbitz (afsides). 
Hvad Fanden mener han med den Eksamen! 
(hfio't). Naturligvis! (afsides). Det forekommer mig 
i det Mindste. 

Carl. 

Var det da allerede den Gang, hun vandt 
Deres Hjærte? 

Garbitz. 

Til Dels! — Men ganske ærligt: Min Begejst- 
ring daterer sig nærmest fra et Keferat om en 
lille Privatforestilling, hvorved en af mine Venner 
' havde havt Lejlighed til at beundre hendes mage- 
løse dramatiske Talenter. 

Carl. 
Ah 1 — (med hyklet Gemytlighed). De fik altsaa 

Lyst til at se hende spille Komedie? 

Garbitz (gemytlig). 
Ja! — og til selv at spille med. 

Carl (alvorlig). 

Ja saa! — Hør nu, Hr. Kammerjunker! Jeg 
vidste nok, at De var bidt af en gal Skuespiller, 
men at De under Deres Paroxysmer kunde opføre 
Dem saa taktløst, som De har gjort i Dag, det 
trode jeg dog ikke. 

Garbitz (forbavset). 
Men forklar mig . . . 

Carl. 

Nej, det er Dem, der skal give Forklaringer, 
og bliver De ikke tilfredsstillende, saa resikerer De 
at jeg kurerer Deres Theatergalskab ved en Aare- 
ladning ! — De véd, at jeg er Doktor. 

Garbitz. 
Men kære . . . 

Carl. 
I Havestuen, om De behager! 



(gaar). 



Garbitz. 

Det lød næsten som en Udfordring! Skulde 
han have lært at fægte i Paris ? — Her ligger to 
Fleuretter . . . Aa, Pokker heller! Nu om Stunder 
duellerer man ikke paa Herregaardene i Sælland. 

Trettende Scene. 

Brnn. Garbitz. 

Brun (mørk). 
Hr. Kammerjunker! 

Garbitz. 
Saa, nu er han ogsaa bleven højtidelig. 

Brun. 

Er det virkelig Deres Mening at gøre For- 
dring paa Frøken Starups Haand, efter hvad der 
er passeret? 

Garbitz. 

Ja-a! Jeg indser ikke, hvad der skulde for- 
hindre mig derfra! — 

Brun. 

Ikke? — Det gør mig ondt for Dem! Jeg 
trode dog, at De var en Mand af Ære. 

Garbitz. 
Hr. Løjtnant! 

Brun. 

De er i alt Fald en Mand af Adel, og naar 
jeg kræver Dem til Regnskab for Deres Lapserier, 
haaber jeg, at De vil huske, hvad De skylder 
Deres Navn, om De endogsaa har glemt, hvad De 
skylder Deres Ord. 

Garbitz. 

Hr. Løjtnant von Brun! Skal det være en 
Udfordring? 

Brun. 

Hr. Kammerjunker von Garbitz! — Vi tales 
ved i Havestuen. (gaar). 

Garbitz. 

Det var En til! Og han var vred for Alvor, 
kunde jeg forstaa. Heh! — At disse Mennesker 
nu ikke vil høre et fornuftigt Ord . . . 

Fjortende Scene. 

Krigsraaden. Garbitz. 

Krigsraaden 
(har med Hænderne i Lommen stillet sig ligeoverfor Garbitz). 
Hr. Kammerjunker! 

Garbitz (vender sig). 
Naa! — 

Krigsraaden 
(betragter ham tavs, gaar nogle Skridt tilbage, træder atter 
frem og indtager sin forrige Stilling). 

Jeg véd Alt! — 

Garbitz. 

Det glæder mig. Du er da en Mand, der 
kan forstaae Spøg. 

Krigsraaden. 

Aa ja ! — (efter en lille Pavse). Skal jeg sige 
Dig Noget, Garbitz ! — Du har baaret Dig ad som 
en Abekat — Jeg sagde: som en Abekat! — og 
det skal Du have Din vel fortjente. Straf for. Kom 
lidt ned i Havestuen. (gaar). 

Garbitz. 

I Havestuen, i Havestuen ! I de franske Dramer 
hedder det »I Boulogneskoven ! « Her er man nok 
bleven enig om at forlægge Katastroferne til Ha- 
vestuen. — Ja, overlever jeg dette Æventyr, saa 
skal jeg dog raade Enhver, der rejser herud i Eg- 
nen, til at tegne sig for en klækkelig Livsassu- 
rance — for det lader til at være en god Spekulation. 

Femtende Scene. 

Mathilde. Garbitz. 

Mathilde (barsk). 
Hr. Kammerjunker! 

Garbitz. 
Er der Fler endnu? — Naa, det er Dem, 

min Ven! — Hør, vi faar nok Glæde af vor Ko- 
medie. Den tegner stærkt til at blive et Sørgespil. 

Mathilde. 

Den kan blive det. — Er det sandt, at De 
vil gifte Dem med Krigsraadens Datter? 

Garbitz. 

Ja, sandt er det rigtig nok, men nu kan det 
have sine Vanskeligheder. 

Mathilde. 

Sig Umuligheder ! — Hun bliver aldrig Deres ! 

Garbitz. 
Ikke det! 

Mathilde. 

Ikke saalænge der flyder én Draabe Blod i 
mine Aarer! — Det vil jeg lade Dem vide. 

Garbitz. 

Tak skal De ha'! Det var en meget interes- 
sant Oplysning. De agter maaske at forlove 
Dem . . . 

Mathilde. 

Jeg er forlovet. 

Garbitz. 

Nej virkelig ! Saa skal De vel snart konfir- 
meres? 

Mathilde. 

Min Herre ! Denne Fornærmelse skal De staa 
mig til Ansvar for. 

Garbi tz. 

Nej, nu bliver det sku for galt ! — Han med ! 
En Pog paa to Alen! 

Mathilde. 

Siden vi taler om Alenmaal: Vil De have 
Deres Diameter opmaalt med Sabel eller Kaarde? 
— De har Valget. Lad os saa gaa ned i Have- 
stuen ! 

Garbita (gaar foran og lukker Dørene). 

Nej, der staar allerede Tre nede og venter. 
Men trænger De saa haardt til en lille Lektion, 
saa kan De jo faa den paa Stedet, ser jeg. 

(tager Fleuretterne). 

Mathilde (afsides). 
Aa, hvad gør jeg nu! 

Garbitz. 
Der! (kaster den ene Fleuret hen til hende). 

Mathilde (afsides). 
De to Døre har han lukket ! Gid jeg blot var 
vel ude af den tredie ! 

Garbitz. 
Naa! En garde! — 

Mathilde (skelende til Døren). 
De tror dog vel aldrig, at jeg er bange? 

Garbitz (stamper). 
En garde! siger jeg! 

Mathilde. 

Ja, je^ hører det nok, og De siger det saa 
nær som muligt ved det aabne Vindue. De har 
vist ikke Noget imod, at man hører det nede i 
Gaarden . . . 

Garbitz 
(vender sig og lukker Vinduet). 

Mathilde 

(aabner Døren for at smutte ud — i det Samme træder 

Jomfruen ind). • 

Sextende Scene. 

De Forrige. Jomfruen. 

Jomfruen (sagte til Mathilde). 
De venter paa Frøkenen dernede. 

Mathilde. 

Godt, saa tag denne! 

(rækker hende Fleuretten og smutter ud.) 

Jomfruen. 
Hvad skal jeg med den! 

Garbitz. 

Naa! En garde for Fanden! 

(lægger ud). 
Jomfruen. 

Naa! Se Dem dog for! 

Garbitz. 
Hvad er det for Trolddomskunster — er der 

gaaet tyve Aar, mens jeg vendte mig. O, 

den Kujon! Han er leben sin Yej — 

Jomfruen. 

Ja, nn synes jeg saamænd .ogsaa, at det kunde 
være nok med den Komedie. 

Garbitz. 
Komedie? — Hvad mener De? 

Jomfruen. 

Jeg mener naturligvis de Uglspilstreger, som 
Frøkenen har hittet paa. 

Garbitz. 

Frøkenen! Er det muligt? — Elskværdige 
Duenna ... 

Jomfruen. 

Jeg maa bede Dem huske paa, at jeg ikke 
er med i Komedien. 

Garbitz (efter en kort Gmblen). 
Hør! — Jeg har været indskrænket! 

Jomfruen. 
Det er nok muligt, Hr. Kammerjunker! 

Garbitz. 

Luk kun Dørene op — og gem disse uskyl- 
dige Vaaben! Alting er mig klart. Fætteren har 
sladdret til Frøkenen, og Frøkenen har faaet de 
Andre til at lade, som om de var rasende, men 
de skal ikke narre mig. — 

Syttende Scene. 

Mathilde. Brun. Krigsraadeu. Carl. De Forrige. 

SlntniiififSBaii g; • 

1. 
Garbitz. 
Hvad ser jeg ! 

Mathilde. 
Her er jeg med tvende Sekundanter — 

Carl. 
Og her har De Lægen, saa er jo Alt koiTekt. 

Garbitz. 

De har min Respekt, mine Herror Duellanter: 

Et saadant Ensemble gør mageløs Effekt. 

(til Brun) Dem vil jeg strax som Elsker engagere — 

Dig (Krigsr.) som Pére noble — Dem (Math.) som Bonvivant. 

Carl. 
Og mig da? 

Garbitz. 

Som Helt ! — De kan Alle prætendere 
At kaldes Aktører af allerførste Rang! — 

Det er mig en sand Ære at have dirigeret 
en saa udmærket Samling af dramatiske Kunstnere. 

Brun. 
De véd altsaa . . . 

Garbitz. 

Tror De, at jeg, gamle Teatermand, et Øje- 
blik har ladet mig føre bag Lyset! — 

Brun. 

Ja, jeg vil ærlig tilstaa Dem, at jeg først i 
dette Øjeblik har faaet Neglen til Intrigen — 

Garbitz. 

Men jeg kan dokumentere, at jeg har baade 
lagt Planen og forudset Udfaldet. Vil De høre 
min Rapport til Baronessen? (læser). 

Endelig har jeg faaet Hævn over Lojtnant 
Brun. Jeg har overtalt en Fætter til Frøken 
Starup til at modtage ham i Damekostume, 
og den ulykkelige Løjtnant er øjeblikkelig 
bleven saa forelsket, at han rimeligvis vil fri 
inden Aften . . .« 

Ja, Resten interesserer Dem ikke. 

Brun. 

Nej, den har jeg. Nu skal De høre min Rap- 
port til Baronen. (lader som han læser). 

»Den stakkels Kammerjunker er atter bleven 
mystificeret. Frøken Starup modtog ham i 
Herredragt, og da han, som bekjendt, har en 
ulykkelig Tilbøjelighed til at arrangere Pri- 
vatforestillinger, hvor han kommer hen, fik han 
det Indfald at overtale hende til at modtage 
mig forklædt som Dame — Enden paa Stykket 
blev, at han friede for mig, og at Krigs- 
raaden i dette Øjeblik har deklareret vor For- 
lovelse.« 

Garbitz. 

Hvad behager? — Forlovelse? — deklareret? 

— Naar er det sket? — 

Krigsraaden. 

Ih nu! Det var jo derfor, jeg bad Dig komme 
ned i Havestuen. 

Garbitz (til Mathilde). 

Saa De er altsaa ingen rigtig Fætter — De 
er den virkelige — rigtige — Frøken Mathilde? 

— Jeg staar som forstenet ! (rasende). Hr. Løjtnant, 
Hr. Krigsraad, Hr. Doktor! — Nu er det mig, 
som maa bede Dem følge mig ned i Havestuen. 

Krigsraaden. 

Det har vi netop betænkt. Kaffen venter 
dernede. 

Mathilde. 

Hr. Kammerjunker ! Husk , at det er Dem 
selv, der har opfundet den hele Intrige. De har 
digtet Stykket og uddelt Rollerne, vi Andre har 
jo kun været Deres lydige Elever. Vil De nu 
bebrejde os, at vi har fulgt Deres Instruktion? 

Carl. 

Det Hele er jo dog kun en Privatforestilling. 

Brun. 

Og af Taknemmelighed for den gode Rolle, 
De gav mig, lover jeg Dem helligt : aldrig at le- 
vere nogen Anmeldelse af Stykket hverken til 
Baronen eller til Bladene. 

Garbitz 
(river resigneret sit Brev i Stykker). 

Godt, saa skal jeg heller ikke lade mit Refe- 
rat komme videre. — Det er i Grunden haardt, for 

2. 
Intrigen var prægtig! 

Krigsraaden. 

Ja, det skal jeg erkende. 

Mathilde. 
Og Spillet, det kan De dog ikke klage paa. 

Brun. 
Og Stykket, det fik jo den allerbedste Ende. 

Carl. 
Og Bifald, det faar De, det har De. 

Garbitz. 

Naa, lad gaal 

(til Publicum). 
Vel er det haardt, naar Den, der arrangerer 
Alting saa smukt, kun høster Skam og Spot, 
Men det er min Trøst, at naar De kun applauderer 
»Geniet fra Odsherred«, saa er Alting godt I 

Alle. 
Vel er det haardt o. s. v. 

Notitser. 



Melodierne er: 

Nr. 1. »KomDie hvo, som komme kan«. 

-- 2. »Besenbinders Tochter«. 

— 3. Romance af »Altfor smuk": (Lumbye). i 

— 4. Thema af Pantominen »Harlequin Statue«. 

— 5. »Storm och bøtjor« (Fredm. Ep.) 

— 6. Duettino af Saloman. 

— 7. »Der Troubadour« (Schubert). 

— 8. Les che villes de maitre Adam (Laborde). ^ 



Intrigen er laant fra en ældre fransk Vaudeville »le 
comedien de salon« af Rochefort. Af Dialogen og Couplet- 
teme 1 dette Stykke er derimod saa godt som Intet benyttet 
i »Geniet fra Odsherred«. 



Stykket blev opført første Gang paa Casino den 5te Mai 
1859. 



« 



Kn glædelig Fastelavn. 

Farce med Sang i 1 Akt. 



Personer. 

Alfred Bekker, ung Musiker. 
Helene, lians Kæreste. 
Assessor Laxmand. 
Fru Laxmand. 
Vinhandler Kranioh. 
Fru Kranich. 
Oarl Hamster, Maler. 
Madam Madsen. 

Handlingen foregaar i København paa Fastelavns Mandag. 



75 



(Scenen forestiller et Kvistkammei*. Til Højre for Tilskuerne 
et rundt Bord (Spisebordet), længere tilbage en Dør (til 
Sovekammeret). Til Venstre et practikabelt Vindue — 
længere tilbage en Dør (til Køkkenet), mellem disse et 
Bord (Skrivebordet) og bag dette paa Væggen en Knage- 
række. Midt i Baggrunden en Dør (Hovedindgangen), 
til Højre for samme et Fortepiano, til Venstre en Stol 

og et Skab). 

Første Scene. 

Mad. Madsen fejer og rømmer op i Værelset. 
Hun bærer Bondehue og taler sællandsk. 

1. 

Og Ridderen var nu saa from og saa mild 
Og dertil saa hjærtensgod. 
Ret aldrig saa havde han Hjærte til 
At gøre en Kat imod. 

Hija og haahaa! 

Altid skal det gaa 
Ud over de Fi'omme. 

2. 

Og Fruen var lige saa mild og saa from, 
Det kan I nu tro eller ej — 
Men hvad det saa var, som de bad hende om, 
Saa kunde hun ej sige Nej. 

Hija og Haabaa! 

Altid skal det gaa 
Ud over de Fromme. 

2. 

Saa var det en Aften . . . (det banker). 

Værsgo! — 

Anden Scene. 

Laxmand. Mad. Madsen. 

Laxmand. 

Bor her ikke en — en Musiker eller Musik- 
lærer, hvad han kalder sig — en ung Mand, som 
hedder Bekker? 

Mad. Madsen. 

Jo, her gør. Værs'go og sid ned ! Jeg tænker 
han kommer snart. 

Laxmand. 

De er maaske hans Værtinde? 

Mad. Madsen. 

Værtinde — jeg? — Det var inte saa vel! 
Nej, jeg kommer .her bare for at rømme op og 
gøre rent. Hans Værtinde — Gud bevares! — 
det er saamænd en ganske anderledes Dame. 

Laxmand 
(har sat sig til at blade i et Partitur, som han har medbragt). 

Saa-aa ? 

Mad. Madsen. 

Ja, det er jo denne hersens kunstige Fru 
Kranich. 

Laxmand (som før.) 
Hm-m! 

Mad. Madsen. 

Hende, som er gift med den tydske Vintapper, 
der har købt Stedet. Ham kender Herren vist! 
Det er ham, som de kalder »den gale Kranich«. Ja, 
det er nu for Resten en Skam, for han er slet ikke 
en Smule mere gal, end Konen. De har det hver 
paa sin Maade: Han tar jo nok en Gang imellem 
paa Vej, saa man kan tro baade det Ene og det 
Andet — men Fruen kan ogsaa faa Indfald — 
det skal jeg love for. De tror det maaske inte, 
men det gaar saa vidt med hende, at forleden 
vilde hun holde Bal om Formiddagen. Jeg véd 
inte hvad De synes! Og saa maler hun, og saa 
rider hun — og saa skriver hun Bøger ligesom 
et rigtigt Mandfolk. Nu begynder da ogsaa Folk 
at blive lidt bange for hende. Der er hendes 
egen kødelige Søster Fru Laxmand, hun har ikke 
faaet Lov at sætte sin Fod her i Huset — det 
har hendes Mand forbudt. 

Laxmand. 
Ja saa — hvor har De det fra? 



78 



Mad. Madsen. 

J®^ — jo ~~ J^? ^^d bevare min Mund! 
Jeg siger kun, hvad jeg har hørt. Kanske Her- 
ren er en Bekendt af Fru Kranich. 

Laxmand. 
ja~a • . • 

Mad. Madsen. 

Naa ja, jeg skal saamænd ikke sige hende 
noget Ondt paa, for hun er en meget honnet 
Kone — det véd Gud hun er — og Fejlen kan 
gerne ligge hos Assessorens, for der skal nok 
Manden være saadan lidt forkert. 

Laxmand (rejser sig). 
Tak Madam! 

Mad. Madsen. 

Gud! — De kender kanske ogsaa Assessor 
Laxmand? 

Laxmand.* 

Ja lidt. — Det er mig selv. 

Mad. Madsen. 

Er det Herren selv? O, Gud bedre mig! Ja, 
jeg siger jo kun, hvad jeg har hørt — og det er 
ellers inte min Fejl at snakke over mig. 

Laxmand. 

Nej, jeg méerker det. Men hør nu! Det er 
Fastelavnsmandag i Dag, og de unge Konstnere hol- 
der Karneval i Aften. Yéd De om Bekker skal med ? 

Mad. Madsen. 

Bekker? — Nej, det skal han rigtig nok inte. 
Det er hans Geburtsdag i Dag — og han skal ha' 
Fremmede, Ja, der skulde nok egentlig Ingen 
vide det — men det kommer jo heller ikke ud 
mellem Folk, fordi jeg fortæller det til Hr. Asses- 
soren. Bekker er saadan gode Venner med en 
lille Pige, som ogsaa bor her oppe paa Kvisten — 
og i Aften, naar hendes Moder er ude at klæde 
nogle Frøkener paa til Carnevalet, saa kan det jo 
nok være, at den lille Helene og Bekker . . . 

Laxmand. 
Naa-aa! — Naa-aa! 

Mad. Madsen. 

Nej — nej — nej, det maa De slet inte tro! 
Det er en meget anstændig Pige. Hmi syer for 
Folk — og Bekker gør hende saamænd ingen 
Fortræd. Han er inte af den Slags. Jeg har nu 
kommet til ham i over et halvt Aar, men han 
har aldrig saa meget som — Nej, ham svarer 
j eg for. 

Laxmand. 

Naa, ja ja! — — Tror De, at han kommer 
snart? 

Mad. Madsen. 

Ja, jeg venter ham hvert Øjeblik, for han 
havde sin Borgeruniform paa, da han gik — og 
i den bliver han vel inte ude længere, end det 

er nødvendigt. I Morges var her just en anden 
ung Herre, som de ogsaa har taget til Bombardér 
ved Borgerskabet, og han bad Bekker at møde 
for sig, og hvor nødig han vilde, saa maatte han 
jo tU det, for han kan nu en Gang ikke sige Nej. 

Tredie Scene. 

De Forrige. Alfred i Borgeruniform. I den ene Haand 
holder han et Tørklæde, hvori en hlle Kransekage paa en 
Tallerken, i den anden en Yinflaske; under Armen har han 

Pakker og en Paraply). 

Alfred (kommer lystigt ind, uden at bemærke de Andre). 

1. 

Naa, Gud ske Lov, 

Saa kom jeg dog 
I god Behold tilbage — 
Med herligt Bytte drage 
Vi hjem fra Hildurs Leg. 
(pakker op). 
Se her er fin 
Maderavin 

Og her er Bjandsekage — 
Gudsdød, hvor det skal smage! 
Og her er Flæskesteg! — 

(tager to knækkede Lys frem). 
Og her er Lys! — Aa fy — det kan 
Man kalde for Malheur! 
Og her har vi en And — 
Gid den nu var mør! 

2. 
(tømmer Lommerne). 
Og The er her ~ 
Og Sukker der — 

Og her er Gravenstener, 
Som duer — Jo, jeg mener, 
At jeg kan være kry! — 

(hænger Sablen op). 

Hæng Da nu der, 

Mit gode Sværd, 
Og hvil Dig efter Stiidenl 
Og hæng Du her ved Siden, 
Min gode Paraply! — 

Md. Madsen. 
Hr. Bekker! 

Alfred. 

Ih, God Aften, Madam Madsen! 
(vender sig pludselig til Laxmand). 
O, jeg be'r! 

Laxmand. 

God Aften! — 

Alfred (tager Chacoten af og hilser). 
Hr. Assessor! 

Laxmand. 

Hr. Bombardér! 

De kommer nok hjem fra en Razzia, lille 
Bekker? 

Alfred. 

Nej, Hr. Assessor! — Jeg har været henne 
hos min Kaptajn for at opfylde mine Borger- 
pligter, eller rettere sagt, en af mine Venners — 
han var nemlig forhindret i at opfylde dem selv, 
for han skulde være med at slaa Katten af Tønden. 

6 

Laxmand. 

Naa-aa! Ja, det er lovligt Forfald — og saa 
gjorde De ham den Tj^^^ste at være hans Sted- 
fortræder. Det var smukt gjort af Dem, lille 
Bekker. — De er et grundskikkeligt Menneske, 
det har jeg altid sagt om Dem. Jeg kommer 
ogsaa for at bede Dem gøre mig en Tj^i^^ste. — 
Ja, jeg skal siden sige Dem, hvad det gælder. 

Mad. Madsen. 

Hr. Assessoren behøver saamænd ikke at ge- 
nere sig for mig — for hvordan jeg kan tie med 
hvad jeg hører . . . 

Alfred. 

Det er der Ingen, som véd. Men gaa kun 
alligevel. Madam Madsen, for en Sikkerheds Skyld! 

Fjerde Scene. 

Alfred. Laxmand. 

Nu er vi uforstyrrede, Hr. Assessor! 

Laxmand. 

Godt, min kære Bekker! — Jeg kommer, 
som sagt, for at bede Dem gøre mig en lille 
Tjeneste. — De véd, at jeg er en Smule Komponist. 

Alfred. 

Ja! (med et Suk, afsides). Nu er det galt igen 
— Han har bestemt lavet en ny Sørgemarsch — 
i Anledning af en eller anden Gulddaase . . . 

Laxmand. 

Hidtil har jeg indskrænket mig til at kompo- 
nere de Smaating, som De har været saa god at 
gjennemse . . . 

Alfred (afsides). 
Det vil sige omarbejde fra Først til Sidst. 

Laxmand. 

Men nu vil jeg forbavse Dem lidt. (rækker 
ham Noderne). Læs denne Titel ! 

Alfred. 

»Sigurd Fafnersbane, Opera seria i tre Akter 

— Tekst og Musik af Theobald Laxmand !« — 

Laxmand. 
Hvad siger De til det, lille Bekker? — 

Alfred. 
Jeg er forbavset. 

Laxmand. 

Ja endnu er jeg kun naaet til Begyndelsen 
af tredie Akt — der er nogle smaa Vanskelighe- 
der at overvinde — alle de Rollehavende er nem- 
lig blevne dræbte i anden Akts Finale, og jeg maa 
derfor indføre nye Personer. Men de kommer nok. 

Alfred. 

Gud bevares ! — Klokker, Præst og Bedemand 

— de er altid parate til sidste Akt — og des- 
uden har De jo Arvingerne og Kreditorerne og 

6* 

Skifterettens Folk, de kommer af sig selv alle 
sammen, (blader i Bogen). Men tillad mig , Hr. 

Assessor! Vil De se! — — Er der ikke 

en Takt for lidt i denne Sætning? — 

Laxmand. 

For lidt — fem, sex, syv — Jo-o, det er nok 
muligt, men saa er der vist én for meget i den 
næste, og det gaar altsaa lige op. For Resten 
kan De jo nemt forandre det, og det er netop for 
deslige Smaatings Skyld, jeg vilde bede Dem levere 
mig en fejlfri Afskrift — foreløbigt blot af Ouver- 
turen og Introduktionen. 

Alfred. 
Naar skulde De have den? 

Laxmand. 

Det haster ikke, førend en Gang i Morgen 
Eftermiddag. 

Alfred. 

Men, Hr. Assessor! — Det er jo Arbejde for 
otte Dage. 

Laxmand. 

Visvas! — Jeg har skrevet det altsammen 
i fire. 

Alfred (afsides). 

Ja, det er netop Ulykken. 

Laxmand. 
Læg De nu Haand paa Værket! — Nu skri- 

ver De blot til Klokken er Tolv, saa arbejder De 
ekstra et Par Timers Tid af Venskab for mig. I 
Morgen tidlig staar De op lidt før sædvanlig Tid, 
og i Morgen Middag ligger Ouverturen paa Bor- 
det — aldeles færdig — 

Alfred (afsides). 
Og jeg under Bordet — aldeles færdig! — 

Laxmand. 

Derved bliver det altsaa. Jeg skal tjene Dem 
en anden Gang. 

Alfred. 

Ja Tak, Hr. Assessor, men . . . 

Laxmand. 

Ah Bah! Det er ikke noget at takke for. De 
har pillet lidt ved mine Kompositioner, og jeg 
har skafiFet Dem Timer i Byens bedste Huse — 
det gaar lige op. — Skriv De nu frisk væk paa 
min Musik ! Imens gaar jeg til Soirée hos Confe- 
rentsraadens, og træffer jeg dér de Folk, jeg venter, 
saa har De det Organistembede, De søger om, 
førend De véd et Ord af det. Lad mig nu se, at 
De er flittig! Farvel, lille Bekker! — Glædelig 
Fastelavn! — (gaar). 

Femte Scene. 

Alfred (ene). 
Tak ! Mange Tak ! Jo, det vil blive en munter 
Fastelavn. Men det har man, fordi man ikke kan 

sige Nej, sa' Pigen. Det gaar aldeles ikke an at 

være tjenstvillig. Jeg melder mig ud af det gode 

Sindelag. Fra i Morgen af vil jeg være Krakiler, 

det staar man sig meget bedre ved. Men alvorlige 

Forretninger i Morgen ! (kaster Partituret i en Krog). 

Jeg vil have en glædelig Fastelavn, og jeg vil se 

paa Den, der skal forbyde det. Nu til de foreløbige 

Arrangements. (Han skifter Frakke, og begynder under 
Forspillet til den følgende Sang at dække Bord). 

Recitativ. 

Nej, se hvor flot I To blanke Servietter 

Med Madam Madsens Navn brodert i røde Sting. 

Se her skal Kagen staa, og de solide Retter { 

Dem sætter jeg i Kreds paa Bordet rundtomkring. 

Cavatine. 

O skynd Dig, skynd Dig hid Du Kære, 

Kom hid og tag Din Hædersplads! 

En prægtig Fest jeg Dig til Ære 

Skal give her i mit Pallads. 

Om dette stolte Taffel ! 

Tør Ingen lade haant: 

Pletteret Kniv og Gaffel! 

Gud véd, hvor det er laant. 

O skynd Dig, skynd Dig o. s. v. 

(lytter ved Døren). 

Fryd og Held! Mens mod den hvide Rude 

Ude 

Tude ' 

Stormene som bedst, , 

Lunt herinde, jeg og saa den Lille 

ViUe 
StiUe 
Glædes ved vor Fest. 
Ja, her vi To 
I Fred og Ro 
Skal sidde, o 
Saa fro. 
I hendes Favn, 
Min Længsels Havn, 
Jeg glemmer hvert et Savnl 
Vore Døre vil vi stænge 
For de Andre, for de Slemme. 
Lad dem banke nok saa længe! 
Her er Ingen, Ligen hjemme. 
Kom, o kom Da Smaa, 
Ingen Anden Plads skal faa. 
(lytter). 
Det er hende . . . 

Fryd og Held! o. s. v. 

(gaar til Døren og aabner den). 

Ja, det var hende; men hun gik ned ad 
Trappen. Det er sandt, hun skulde over til sin 
Tante, førend hun kommer herind, (kaster Røgelse paa 
en Hdskuffe og spreder Røgen om i Værelset). Hun skal 
blive modtaget med Viraksduft, det søde Barn! 

Sjette Scene. 

Carl Hamster, klædt i Kappe med en Pakke under Armen. 

, Alfred. 

Carl. 

God Aften, Bekker ! (kaster Kappen paa en Stol i 
Baggrunden). Død Og Plage, hvor her er hyggeligt 
i Aften! De har nok ventet mig? 

Alfred. 

Nej, det véd Gud, jeg ikke har. Deres Visit 
har tvært imod overrasket mig, og det paa den 
mest ... 

Carl. 

Behagelige Maade. — Naa, ja ja ! Jeg kommer 
ogsaa til Dem i et ganske extraordinært Anlig- 
gende: De maa gøre mig en Tjeneste. 

Alfred (afsides). 

Tænkte jeg det ikke nok! 

Carl. 

Men De maa ingen Indvendinger gøre, det 
vil jeg sige Dem forud. 

Alfred. 

Ja, Tak for god Underretning. Men dersom 
jeg nu ikke var i Stand til . . . 

Carl. 

Jo, det er De. Hele Sagen er, at De maa 
laane mig dette Værelse. 

A 1 f r e d (taber Ildskuffen). 
Carl. 
Men det maa være straks. 

Alfred. 

Laane Dem mit Værelse! Jeg tror min Sjæl, 
De vU! 

Carl. 

Ja, Gu vil jeg, det kan De stole paa, og naar 

De ogsaa vil, saa er vi aldeles enige. Men vi 
maa skvnde os . . . 

Alfred. 

Nej, nej, nej, stop lidt! De skal ikke tro, at 
jeg saadan laaner mit Værelse ud til hvem som 
helst. 

Carl. 

Kære Bekker, jeg er ikke Hvemsomhelst — 
det er netop Knuden. Jeg er Carl Christoffer Gre- 
gorius Hamster, Deres til Gentjeneste forbundne 
Ven, Land- og Vandskabsmaler, Elev af Aka- 
demiet for de skønne Kunster, jeg har fire Gange 
haft Stykker paa Udstillingen, jeg har vundet to 
Medailler, og faaet Eibeschtitzs Legat for mit 
store Billede af Frøken Dalilalalala. 

Alfred (lægger Ildskuffen ind i Kakkelovnen). 

Ja, det var meget kønt. Man hvad Værelset 
angaar . . . 

Carl. 

Saa m a a De laane mig det. Jeg har nemlig 
arrangeret et Stævnemøde. 

Alfred (indigneret). 

Hamster! Jeg maa gøre Dem opmærksom 
paa . . . 

Carl. 

At De er et meget moralsk Menneske — 
Behøves ikke! — Det er jeg ogsaa. Desuden 

begynder Fasteprædikeneme først paa Søndag. Nu 
er vi i Kamevalsugen, og det Stævnemøde, jeg 
taler om, strider hverken mod Dyden, Anstændig- 
heden, Christian den Femtes Lov eller Balles 
Lærebog i det Hele taget. Hvad siger De saa? 

Alfred (kaster ny Røgelse paa Skuffen). 
Har De læst Semilassos Rejse i Persien? 

Carl. 
Ne-j ! 

Alfred (holder Skuffen foran ham). 

Saa vil jeg fortælle Dem, at naar den ene 
Perser besøger den anden, saa tør Gæsten ikke 
forlade Huset, førend Værten har holdt Røgelse- 
karret under hans Skæg, men naar det er gjort, 
saa har han Lov at gaa. 

Carl. 
Naa - ? 

Alfred (sætter Skuffen). 
Deres Skæg er røget. 

Carl. 

Gæstfrie Muselmand! Det hjælper ikke. Jeg 
sværger Dem ved Profetens Skæg og alt, hvad 
der forøvrigt er mig helligt: Jeg sætter ikke min 
Fod over Deres Dørtærskel, førend De har opfyldt 
min Begæring. Altsaa — for min Dames Skyld 
— De kan ikke sige Nej. 

Alfred. 

Jo, jeg kan — netop for Deres Dames Skyld, 
(oprørt). Det er maaske en stakkels ung Pige . . • 

Carl. 

Nej — Nej -— Nej! De kan være aldeles 
rolig i Henseende til hendes Ungdom. Sagen er 
blot, at hendes Mand . . . 

Alfred. 

Hendes Mand! — Hamster! — Jeg har røget 
Deres Skæg. 

Carl. 

Saa lad mig dog tale ud! Hendes Mand . . . 
er død. 

Alfred. 

Det var endda godt. Men hvad følger saa 
deraf? 

Carl. 

Ih, deraf følger efter al Sandsynlighed, at 
hun er Enke. 

Alfred (knapper sin Frakke). 
Hr. Hamster! Jeg maa endnu en Gang gøre 
Dem opmærksom paa, at — at — at jeg er i høj 
Grad indigneret over Deres Letsindighed, og at 
— at — ja, kort og godt — at Deres Skæg er 
røget. 

Carl. 
Og jeg maa erindre Dem om , at jeg højt og 

helligt har svoret paa, at modtage den omtalte 
Tjeneste. Før dette er sket, kan jeg som sagt, 
ikke sætte foden ud af Deres Dør. 

Alfred. 
Ja, saa faar De sætte den ud af Vinduet. 

Carl. 
Er det Deres sidste Ord? 

« 

Alfred. 

Mit aller sidste! (afsides). Denne Gang skal 
jeg dog vise, at jeg har en VilUe. 

Carl. 

Farvel Bekker ! (aabner Vinduet). Tagrenden der- 
ude er dog vel solid? 

Alfred. 

Aa Passiar! Luk nu Vinduet! Al Varmen 
trækker jo ud. 

Carl (sætter en Stol hen tQ Vindnet). 
Farvel Bekker! Nu skal De se paa Løjer. 

Alfred 

Men Hamster dog, hvad er nu dette for 
Optøjer! 

Sans: Nr. 4. 

1. 

Carl. 

For Pokker! Det er jo den eneste Vej — 
De hører, at Døren er spærret for mig. 

Alfred. 

Ak nej, 
Vist ej I 

Carl. 
Nn: Ja eller Nej — Giv mig kort Besked! 

Alfred. 

Hør! Spøger De længer, saa bliver jeg vred. 

Carl. 

De véd: 
Min Ed! 

2. 

Alfred. 
Men er De forrykt? 

Carl. 
Ja, De gjør mig jo gal! 

Alfred. 
Vil De hoppe ned her fra øverste Sal? 

Carl, 

Ja tal — 
Befal! 

Alfred. 
Fra saadan en Herjde? 

Carl. 
Aa, Bagatel 1 

Alfred. 

Men Menneske, hør dog! De slaar Dem ilijel. 

Carl. 

Ihjel - 
Nu vel! 

3. 

Dernede paa Gaden en Vægter jeg saa, 
Ham kunde man hoppe i Hovedet paa. 

Lad gaa — 

Pas paa! 

(sætter et Ben ud af Vinduet). 

Alfred. 

Min Vægter — Nej, Tak skal De rigt'nok ha* 
Nej Hamster kom ned! 

Carl. 
Vil De fiaje mig da? 

Alfred. 

Ak ja! 
Ak ja! 
(Carl hopper ned af Stolen. Alfred lukker Vinduet, og stiller 

sig foran det). 

Alfred. 

Maa jeg nu bede Dem snarest muligt at be- 
nytte denne Dør — den gaar ud til Hovedtrappen 
— eller skulde De foretrække denne Vej, saa vær 
saa god — (viser paa Sidedøren) den fører ned ad 
Køkkentrappen. Men her bliver jeg staaende til 
De gaar. 

Carl. 
Og her bliver jeg siddende til hun kommer. 

Alfred. 
Hvem? Deres Enke? 

Carl. 

Ja, hun kommer. Jeg var jo ganske vis paa 
Deres Samtykke. 

Alfred (farer op). 
Det er dejligt! Han sætter en Dame Stævne 

i mit Værelse netop nu, da jeg selv venter — 

(standser). 

Carl. 

Hvad Bekker! — Skælmsmester! — De venter 
ogsaa en Enke? 

Alfred. 

Nej, det er slet ingen Enke. Det er en — 
Kusine — fra Landet, som — skulde tale med 
mig — om Familiesager. Men træffer hun sam- 
men med Deres Enke, saa kan vi let faa Scener. 

Carl. 
Frygtelige Scener — Naturligvis! 

Alfred. 

Derfor maa jeg paa det Indstændigste bede 

Dem . . . 

(aabner Døren). 
(Carl lukker Krogen af Vinduet). 

Alfred (angst). 

Nej, lad nu være med det — og lad os tale 
fornuftigt ! 

Carl. 
Ja, lad os det! (lægger sin Arm om hans Skuldre). 
Se, De bar jo ingen Ting svoret. Derfor gaar De 
nu ned i Porten, og naar Deres Kusine fra Lan- 
det saa kommer — ja, saa byder De hende Armen 
som gallant Kavaller, og saa promenerer De op 
og ned ad Gaderne, blot i ti Minuter. Derpaa 
følger De hende her op, og naar De saa aabner 
Deres Dør, finder De mig og min Enke sporløst 
forsvundne. Føj mig nu denne Gang søde, lille, 
rare, grundskikkelige Bekker! 

Alfred. 

Ja — men hør nu! Ganske oprigtigt: Synes 
De ikke selv, at det er et stærkt Stykke. 

Carl. 

Jo vist saa. Men paa min Ære! Det er al- 
deles uskyldigt — og her er Deres Hat — Gaa 
saa! — Vil De ha' en Cigar? 

Alfred. 
Nej Tak, jeg røger ikke. 

Carl. 

Som De vil — De har Deres fri Villie. Men 
denne Paraply skal De tage med Dem, for Vejret 
ér ustadigt, (fiører ham til Døren) Farvel Bekker, og 
glædelig Fastelavn! 

Alfred (gaar, men titter endnu en Gang ind). 
Ja, men det er min Sjæl et stærkt Stykke! 

Syvende Scene. 

Carl, straks efter Fm Kranich. 

Carl (sætter sig ved Bordet). 

Ja, det kan ikke nægtes. Jeg gad nok vide, 
hvad han tror om dette Æventyr — For Resten 
kunde jeg ogsaa have Lyst at vide, hvad jeg selv 
skal tro om det. I Middags modtager jeg dette 
Brev: 

»Du maa følge mig paa Karneval i Aften. 
Bestem et Sted her i Nærheden, hvor Du kan 
^ vente mig med en Maske og en Domino; ti 

jeg vil ikke kostumere mig hjemme. 

Din Tante 

Juliane Kranich. 

Hvad Pokker kan hun nu have at gøre paa 
et Karneval ! (brækker i Distraktion et Stykke af Krand- 
sekagen). En Kone i hendes Alder! Men det er 
vel en af hendes sædvanlige Kapriser. Naa, hun 
har altid været mig en god Tante, og jeg maa 
derfor finde mig i hendes Urimeligheder . . . Men 

skal dette nu monstro være en Engel! (tager fat i 
Figuren paa Toppen af Kagen, og løfter med denne de øver- 
ste Krandse af). Nej, disse Ben er virkelig altfor 
tynde — saa var min DaUlas af en ganske anden 
Kaliber. Tys — Det banker! — Klokken er halv 
Ni. Det maa være hende. 

(Fru Kranich træder ind tilsløret). 
Carl. 
God Aften, Tante! 

Fru Kranich. 
God Aften, miu Dreng! 

Carl. 
De har faaet mit Brev? 

Fru Kranich. 
Ja! Og Du har bragt Alt i Orden? 

Carl. 

Alt Tante! Her er to Dominoer, som De kan 
vælge mellem. 

Fru Kranich. 

Denne er altfor kort til mig. Giv mig den 
anden ! 

Carl. 

Og her er et Par Masker. Nu skal De straks 
fa^ en herlig Fjerrot at se. 

Fru Kranich. 

Pjerrot? — Det var da en fortvivlet Idé, at 
vælge en Pjerrotdragt, naar man skal ledsage en 
Dame — kunde Du ikke have taget en Domino! 

Carl. 

Saamænd, den havde maaske været bedre. 

Men den kan jeg faa ved Indgangen, saa lader 

jeg denne Stads blive liggende her. 
(hænger Dominoen over Ryggen og lægger I^errotdragten 
paa Sædet af en Stol i Baggrunden). 

Fru Kranich. 
Kom saa! 

Carl. 

Men De er ikke i Humor, Tante ! Hvad fejler 
Dem? 

Fru Kranich. 

Hvad der fejler mig? Ikke Andet, end at jeg 
er det alier ulyksaligste Væsen paa hele Jorden. 

Carl. 
De, Tante? 

Fru Kranich. 

Ja, netop jeg! — Min Mand — Din Onkel 
— Ja, det er haardt at maatte sige det ; men han 
er et Uhyre, der kun pønser paa at bedrage mig: 
Han er rejst til Eoeskilde i Dag. 

Carl. 
Ja, hvad Ondt er der i det? 

Fru Kranich. 

Ikke det mindste, hvis det var sandt; men i 
hans Frakkelomme har jeg fundet to Biletter til 
Kunstnerkamevalet. 

Carl. 

Ja, dem har Bestyrelsen sendt ham, fordi han 
har Vinleverancen. 

Fru Kranich: 

Carl! Bild mig ikke Noget ind! Kranich er 
en komplet Don Juan — jeg véd det meget godt^ 
skønt I vil føre mig bag Lyset alle sammen. 

»7* 

Carl. 
Tante! — Onkel er syvogfyrgetyve Aar. 

Fru Kranich. 
Ja, det er netop det Skammelige. 

Carl. 
Hahaha! (det banker). 

Fru Kranich. 
Tys — De tager i Døren. 

Carl. 

Kom Tante! Vi kan gaa denne Vej — ned 

ad Bagtrappen. 

(de gaar ud af Sidedøren). 

Ottende Scene. 

Fm Laxmand. Mad. Madsen (fra Bagdøren). 

Mad. Madsen. . 
Nej, her er nok Ingen. 

Fru Laxmand. 

Saa meget desto bedre, (giver hende Penge). 
Vær saa god — Det er for Deres Ulejlighed. 

Mad. Madsen. 

Tak, tusind Tak! (afsides.) Det maa da viEere 
en Grevinde. — Stakkels Jomfru Helene! 

Fru Laxmand. 
Men saa taler De ikke om denne Visit! 

Mad. Madsen. 
Paa det Lav — Jeg taler aldrig — 

Fru Laxmand. 

Det gælder nemlig en Velfærdssag — For- 
staar De? 

Mad.« Madsen. 

Om jeg forstaar det? — Jo, det kan nok 
hænde sig. Jeg har været Portnerkone i tolv Aar. 
(afsides). Det havde jeg ikke trot om Bekker ! (hfigt). 
Farvel — og mange Tak! — 

(gaar gennem Sidedøren). 

Fru Laxmand. 

Har man hørt saa galt: Tage paa Maskerade 
med en fremmed Herre! Jeg begriber ikke, hvad 
min Søster tænker paa — Dersom jeg ikke kendte 
hende saa godt, kunde jeg gerne tro . . . Men det 
er umuligt. Det var da ret en Lykke, at Julianes 
Pige, der havde opdaget Planen, røbede den for 
min gamle Ane. Laxmand gik tidlig ud i Aften 

— og jeg er altsaa kommen tidsnok til at forebygge 
denne Ubesindighed. — Ah, her ligger Dragterne, 
de skal have paa. — Denne Domino vil jeg tillade 
mig at benytte et Øjeblik — og Masken med. 

— Der kommer de! — Jeg vil gaa herind for at 
tage Stadsen paa. 

(gaar ind i Sideværelset). 

Niende Scene. 

Alfred. Helene. 

Under Forspillet kommer Alfred ind fra Sidedøren, ser sig 
forsigtig om, og fører derefter Helene ind. Hun bærer 
en Sykurv, og har kastet et Schavl over sig.) 

8ang: Xr. 5. 

Alfred. 
Træd kun herind i min ringe Bolig! 

Helene. 
Jeg er saa angst . . . 

Alfred. 

Vær Du ganske rolig! 
Her kan vi faa os en ret fortrolig 
Passiar i Fred. 

Helene. 

Hvad vilde Tante og Verden sige, 
Dersom man hørte, at jeg tør snige 
Mig til Dit Kammer! 

Alfred. 

Den Sag, min Pige, 
Kommer Ingen ved. 
Vi er jo Smaafolk — vi tør os sætte 
Over den tossede Etikette, 
Kun hos de Store og hos de Slette 
Er den paa rette Sted. 
Tænk kun ej at flygte! 
Hvor i Verden vilde Du tye hen, 
Hvis Du skulde frygte 
Her hos Din Hjærtensven? 
Tryg som i et Kloster 



I 

Er Du her. Jeg selv paa Vagt vil staa, 
Ej Din kære Moster 
Ean passe bedre paa. 

Helene. 
Ak ja I Jeg tror Dig saa vel, Du Kære! 

Alfred. 
Ja, jeg er en Mand — og en Mand af Ære. 

Helene. 

Ja, og saa min Mand — det vil Du være, 
Det tør jeg stole paa. 

Alfred. 

Ja og saa Din Mand, det vil jeg være, 
Det kan Du stole paa. 



Helene. 
Du har det jo virkelig meget net heroppe. 

Fru Laxmand (aabner Døren). 
Jeg skal dog se, hvad det er for en Kavaler, 
min Søster har valgt, (sætter Masken paa). Min Gud, 
to fremmede Mennesker! dukker Døren). 

Helene (har, imens Alfred ser til Kakkelovnen, hemmelig 
taget en Servietring op af Sykurven, og lister sig til at an- 
bringe den paa Bordet). 

Og dette dækkede Bord — se, hvor højtideligt ! 
Har vi Helligaften maaske? 

Alfred. 

Ja, Helene, og det tre Gange : Først fordi det 
i Aften akkurat er et Aar, siden jeg saa Dig første 

Gang, dernæst fordi det i Aften er sex og tyve Aar, 
siden mine salig Forældres eneste Barn kom til 
Verden, og endelig . . . Hvad er det . . . En Ser- 
vietring . . . broderet med Perler . . . »Glædelig Fa- 
stelavn !« — Helene ! — Gud, hvor den er nydelig ! 

Helene. 
Synes Du om den? 

Alfred. 

Og den har Du broderet til mig ! Din lille 
Stakkel! — Efter at Du har siddet ved Dit Sytøj 
hele Dagen, har Du formodentlig siddet oppe om 
Natten og spoleret Dine smaa Øjne for min Skyld! 
O, Helene ! Dersom Du vidste, hvormeget jeg hol- 
der af Dig! Dersom jeg kunde sige, — Dersom 
jeg bare . . . Men nu bliver vi snart gifte: Jeg 
søger om et Organistembede. 

Helene. 
Ja, Du søger. 

Alfred. 

Af alle Livsens Kræfter , og dersom jeg faar 
det, saa gifter vi os paa Øjebhkket. Møblement 
har vi jo — som Du ser. Vi kan sætte Foden 
under eget Bord, naar det skal være. Og det er 
ikke noget daarligt Bord. Sikken en Opdækning, 
sikken en Ka . . . Men Du store norske . . . 
(slaar Hænderne sammen). Min Krandsekage ! 

Helene. 
Ja, den er allerede bleven godt medtaget. 

Alfred. 

O, de Niddinger! De Uhyrer! De har opædt 
min prægtige Krandsekage. 

Helene. 
Hvem har gjort det? Har her været Nogen? 

Alfred. 

Her? — Nej — Nej, her har Ingen været 
— ikke en Sjæl — ikke en dødelig Sjæl! (afeides). 
Hun skulde bare vide, hvem her har været. 

Helene. 
Er her da Rotter i Lejligheden? 

Alfred. 

Rotter — ja Rotter i Tusindvis! — O, de 
Udyr! — Men vent, vent bare, vent til i Morgen . . . 

Helene. 
Hvad saa? 

Alfred. 

Saa . . . skal jeg skaffe mig en Kat! (bemær- 
ker Fru Kranichs Tørklæde, og tager det op til Helene) 
Vær saa god! 

Helene. 

Det er ikke mit. 

Alfred. 
Ikke Dit? - 

Helene. 
Nej, men det er rigtignok et Dametørklæde. 

Alfred (afisides). 

Tak! Det har Hamsters Enke glemt. Vent 
til jeg laaner Værelser ud næste Gang! 

Helene. 
Men hvordan kommer det her? 

Alfred. 

Ja, hvordan — Det maa jeg nok spørge om. 

— Det maa jeg virkelig spørge Madam Madsen 
om. (afsides). Jo, vent kun, til jeg skal gøre Folk 
Tjenester igen ! (højt). Men skal vi nu ikke begynde 
Taffelet, lille Helene? 

(de sætter sig til Bords). 

Fru Laxmand (i Døren). 

De sætter sig til Bords! Hvordan skal jeg 
dog komme bort! 

Alfred (tager Vinflasken og sætter Glassene frem). 

Ser Du: Denne Viin ... Ja — den skulde 
egentlig trækkes op, og dertil behøver man et In- 
strument, som jeg endnu ikke har anskaffet mig. 
(springer op). Jeg skal straks være her igen. Jeg 
løber ned til Vintapperens i Kælderen. — Helene! 

— Jeg faar et storartet Indfald: Nu har jeg været 
sparsommelig i elleve Maaneder. — I Aften skal 
vi have en halv Flaske Champagne. 

Helene. 
Nej, Alfred! — 

Alfred. 

Jo vist saa — I Aften er jeg en Krøsus. Jeg 
har Raad til alt Muligt! 

r 

(hopper ud, trallende Champagnegaloppen og smækkende 

med Fingrene.) 

Helene. 

O, den stakkels Alfred! Hvor han er glad, 
og hvor han er god — og hvor han er skikkelig ! 
... Jeg skal dog for Resten spørge Madam Madsen, 
hvordan det hænger sammen med det Tørklæde, 
(springer op.) Det var godt, at Alfred gik. Nu kan 
jeg liste mig til at sætte disse Morgensko (tager 
dem op af Sykurven) ind ved hans Seng. Naar han 
saa i Aften . . . (aabner Døren). 

Tiende Scene 

Fra Laxmand. Helene. 

Fru Laxmand. 

Frue! ... 

Helene. 
Hvad er det? 

Fru Laxmand. 
Bliv ikke bange . . . 

Helene. 
En Dame i hans Sovekammer -^ en Dame! 

Fru Laxmand. 
Et Ord, Frue, og De vil forstaa det Hele. 

Helene. 
O, jeg forstaar det allerede! — 

Fru L a X m a n d (misforstaar hende). 

De gætter maaske, — Nu vel: Har Juliane 
været her? 

Helene. 

Juliane? — En til altsaa! — Nej, det er for 
meget, det er det. 

Fru Laxmand. 

Men min Gud! De tager aldeles fejl, lille 
Fru Bekker . . . 

Helene. 

Nej, det er Dem, der tager fejl, for jeg er 
slet ikke Fru Bekker, Gud ske Lov ! (brister i 
Graad) Og jeg bliver det heller aldrig. 

Fru Laxmand, 

Men for Himlens Skvld — Jomfru — eller 
Frøken — o Gud, nu kommer der atter Nogen! 
— Følg mig et Øjeblik herind, og jeg skal retfær . . . 

(AUarm udenfor — hun skynder sig ind i Kammeret. Helene 
standser i Døren, som hun under det Følgende atter for- 
lader, for at deltage i Handlingen). 

Ellevte Scene. 

Alfred. Helene. Kranieli. (Fra Laxmand.) 

Alfred (kæmpende i Døren). 

Men jeg siger Dem, De skal gaa Deres Vej. 
Jeg modtager ingen Visiter nu. Hører De! Jeg 

har en Syg inde hos mig. Er De døv? — Her 
er syge folk inde, siger jeg. Det var da Fanden 
til Menneske! — 

Kranich. 

Fort! siger jeg. — 
(en Flaske falder til Jorden, de kommer begge ind). 

Alfred. 

Saa! Der ligger Champagnen! Kalder De det 
at have Respekt for Husretten ? — O, min herlige 
Champagne ! 

Kranich. 

Skader inte ! Champagne er mechet farlich for 

sygt Folk. Hvor er hun? — Ah! 

(løber hen imod Helene). 

Alfred (gaar imellen). 

Men plager da Fanden Dem skinbarlig, Højst- 
ærede? 

Kranich. 

Nej, det er inte henne. Hvor er hun? 

Alfred. 

fl 

Hvad for en Hun, hvad for en Hende? Hvem 
søger De? 

Kranich (ser gjennem Køkken dfiiren). 
Her er hun heller ikke. 
Alfred (der har fulgt efter, taler over hans Skuldre). 
Nej, vist ikke Der er slet ingen Hunner at 
finde her oppe. Hører De det? 

Kranich (vender sig hurtigt). 
Har De fler Vehrelser? 

Alfred 

Det kommer ikke Dem ved, for De faar ingen 
at leje hos mig. Skaf Dem Logis et Sted i Ros- 
kildeegnen! Vognen gaar derud paa Torsdag. 

Kranich. 
Ah — Der er en Dør! 

Alfred (stiller sig for Kammerdøren). 

Min Herre! Maa jeg bede om Ordet. Der 
er en Dør. (peger mod Udgangen). 

Kranich. 

Ah! — Hon er der also — Godt! — Mig 
skal man iche holde for Narr! — Jo-o. Jeg 
vét Alt. 

Alfred. 
Saa det véd De? 

Helene. 
Ja, og jeg ogsaa! 

Alfred. 
Du ogsaa? — 

Kranich. 
Ja! Nu vét De det! 

Helene. 
Ja! Nu véd Du det! 

Alfred. 
Jeg — Hvad véd jeg? 

Eranich. 
Spørch den Pruentimmer bare! 

Alfred. 
Men — Hvad er dette? 

Helene. 
Aa, spørg bare den Herre ad — Han véd det. 

Alfred. 

Han véd og hun véd det; men min Sjæl 
om jeg begriber det aller Mindste. 

Kranich. 
Ser De : Jeg er kommen tilbage fra Roskildt. 

Alfred. 

Ja, det er netop Fejlen. De kunde have 
havt besynderUg godt af at blive derude lidt endnu. 

Kranich. 
Ja vist so — De ventede mig iche. 

Alfred. 

.Nej — Det gjorde jeg ikke. 

Kranich. 

Men nu kommer jeg — och nu siger jeg Dem 
(træder tæt til ham). De er en usedlich Mennesche. 

Alfred. 
Hvad behager? 

Kranich. 
Herre! Jeg hetter Balthasar Kranich. 

Fru Laxmand (i Døren). 

Gud ! Min Svoger ! Det er godt, at han aldrig 
har set mig før. 

Alfred. 

Ah! De er min nye Vært — Vintapperen 
— Hør Mand: Jeg har betalt min Husleje! — 
Maa jeg saa være i Fred? 

Kranich. 
Herre! De har min Kone forstukket. 

Alfred. 
Hvad har jeg? 

Kranich. 
Jeg siger: Hun har sig forstukket hos Dem her. 

Alfred. 
Hvem? 

Kranich. 

Juljahne — min Juljahne! 

Alfred. 

Vor Herre kender Deres Juljahne, men for at 
berolige Dem, og for at faa Husfred, saa tilsværger 
jeg Den herved ... (hæver Armen) 

Helene (beger hans Arm ned). 
Sværg ikke! Vil Du gøre Dig til Meneder? 
(til Kranich). Deres Kone er dér inde. 



113 

Alfred. 
Her inde? — 

Kranich. 
Godt ! — (løber ind i Kammeret). 

Alfred (afsides), 
Saa meget begriber jeg nu, at min Værts 
Kone maa være Hamsters Enke. 

Tolvte Scene. 

Be Forrige. Frn Laxmand, 

Kranich (l Døren). 
Kom ut — Juljahne — ut, siger jeg — Oh 
Du Din . . . (trækker Fra Laxmand ind). 

Alfred (forbavset). 
Hvad! 

Kranich (ligeledes). 

Be'r meget ! — Har iche den Ehre och kenne 
Dem ! 

Alfred (til Helene). 
Kan Du nu høre, at det ikke er hende! — 

Helene. 

Naa, hvad saa? — Er det ikke et Fruentimmer 
alligevel ? 

Alfred. 

Jo, det er det rigtig nok — antager jeg — 

8 

Kranieh. 

Godt! Godt! Saamaahun være po Karnevalet. 

Pigen har mig det alt sammen fortalt. Oh, Jul- 

jahne! Jeg slaar Dig døt, wenn jeg træffer Dig. 

(gaar). 

Trettende Scene. 

Fru Laxmand. Helene. Alfred. 
Sans Nr. 6. 

1. 
Alfred. 

Hør nu, min Frue; 

Her i min Stue 
Dumper De ned — ja, Gud maa vide hvordan.. 

Det var paa Tide, 

Vi fik at vide 
Noget derom, i Fald det ellers gaar an. 

Helene. 

:,: Det kan Du spare. 
Jeg skal forklare 
Sagen, i Fald hun ikke vil eller kan. :,: 

Fru Laxmand (samtidig). 

Nej, vil De bare 
Lade mig svare, 
Skal jeg forklare Dem Alt saa godt, som jeg kan. 

Alfred (ligeledes). 

Nej, maa jeg bare 
Bede Dem svare, 
De maa forklare os Alt, saa godt, som De kan. 

Helene. 

Det er for silde. 
Prøv ej at bilde 
Mig Noget ind! 

Alfred (tQ Fru Laxmand). 
Vil De nu ta' mit Parti? 

Fru Laxmand. 

Hvad skal jeg gøre? 
Hun vil ej høre. 

Helene. 

Nej, det er mer end jeg kan finde mig i. 

:,: Slige Madamer 

Her paa hans Kanmier! — 
Alfred — Farvel! — Mellem os er Alting forbi. :,: 

Fru Laxmand (samtidig). 

Skjult paa hans Kammer! — 
Mistanken rammer 
Mig da med Grund — skøndt jeg véd : for Skyld er jeg fri. 

Alfred (ligeledes). 

O, hvilken Jammer! — 
Aldrig mit Kammer 
Laaner jeg mere til en slig fordømt Maskepi. 

Helene ! 

Helene. 
Farvel, Hr. Bekker I (gaar). 



8* 

Fjortende Scene. 

Alfred. Fru Laxmand. 

Alfred. 

Nu véd jeg ikke, hvad De synes! . . . Dette 
skal være en glædelig Fastelavn. Maa jeg takke 
Dem, Frue, fordi De aldeles uopfordret har bidraget 
Deres til at forskønne Festen. 

Fru Laxiiiand. 

Hør nu, Hr. Bekker! — Lad os fatte os i 
Korthed. 

Alfred. 
Ja, det vilde jeg netop- bede Dem om. 

Fru Laxmand. 

Den lille Pige, som gik, var Deres Kæreste. 
Ikke sandt? 

Alfred. 

Jo! Hun var det. 

Fru Laxmand. 

For hende kan De være rolig. Jeg giver 
Dem mit Ord paa, at jeg skal forsone Dem med 
den lille Helene, saa snart den første Heftighed er 
overstaaet. Men nu maa vi tale om Juliane. 

Alfred. 

Juliane! — Men naar De ikke er Juliane 
— hvad er De saa? — Er De hans — den An- 
dens Enke? 

Fru Laxmand. 

Nej, jeg er ikke Enke. 

Alfred. 

Det er Skade. — Ja, det vil egentlig sige: 
det er Skade, — at Deres Hr. Gemal ikke er 
Enkemand. Men maa jeg nu bede Dem besvare 
et eneste lille Spørgsmaal : Hvem er De da ? Hvad 
hedder De? Hvor kømmer De fra? Hvad vil 
De her? og hvordan er De sluppen dér ind? 

Fru Laxmand. 

Alt Dette skal jeg sige Dem — siden; men 
nu maa De gøre mig en Tjeneste. 

Alfred. 

Jeg ? Nej, véd De hvad, Frue ! Jeg har ikke 
gjort andet end Tj^^^ster hele Dagen. Heh! — 
— Jeg er da vel heller ikke kommen til Verden 
i et Tj^^^rfivré. 

Fru Laxmand. 

Giv mig Deres Arm ! De maa følge mig paa 
Karnevalet. 

Alfred. 

Paa Karnevalet! — Jeg? — De har gode 
Indfald, Frue! 

Fru Laxmand. 

Men det maa være nu — lige straks. 

Alfred. 
Aldeles ikke! — Jeg siger Nej — be- 

stemt Nej — af Princip. — Jeg tager aldrig paa 
Baller. 

Fru Laxmand. 

De maa! Vi maa underrette Juliane om, at 
hendes Mand er kommen tilbage og søger hende. 
Træffer han hende paa Karnevalet ... 

Alfred. 

Lad ham det. Det har hun godt af! — Maa 
jeg eUers spørge Dem: Hvad kommer den gale 
Vintapper og hans Juliane os ved? 

Fru Laxmand. 

Ak hun er min — min Paarørende. Skynd 
Dem bare! Træffer han hende, saa kan man be- 
frygte det Værste, maaske end ogsaa et Mord. 

Alfred. 
Hvad behager? 

Fru Laxmand. 

Kranich skal være i Stand til Alt, naar han 
er rasende. 

Alfred. 

Ja, og det lod han rigtignok til at være. 
Huh ! Han fo'r afsted som den skinbarlige Baron 
Blaaskæg. — Jo-o! Det kunde nok ligne ham, 
at slaa sin stakkels Eone ihjeL 

Fru Laxmand. 
Ja vist saa, derfor maa vi skynde os ! — De 

vil dog vel ikke haye et Mord paa Deres Sam- 
vittighed ? 

Alfred (ryster paa Hovedet). 

Nej, saadan en Aften har jeg aldrig oplevet. 
Nu vel da! — Hvor er min Hat? 

Fm Laxmand. 

Men hvis nu Eranieh ser Dem paa Karne- 
valet, saa tror han, at De kommer for hans Kones 
. Skyld. Nej, det gaar ikke an. De maa maskere 
og forklæde Dem. 

Alfred. 

Skal jeg maaske trække i Uniformen en 
Gang til? 

Eru Laxmand. 

Nej, tag den Dragt paa, der ligger henne 
paa Stolen. 

Alfred. 

Hvad! — Gaa over til Pantomimen i min 
Alder? — Nej Tak! 

Fru Laxmand. 
Husk: Det gælder et Menneskes Liv! — 

Alfred. 

Nu, saa i Himlens Navn da! — (tager Dragten 
og gaar bag Kakkelovnen, hvor han trækker den paa). Meu 
det er min Sjæl et stærkt Stykke! 



120 

Hvilken Posture 
For mig stakkels Fyr, 
Som for Æventyr 
Ellers flvr. 

Fru Laxmand. 
Han bør strafPes lidt, 
Det er Billighed. 
Han gik altfor vidt 
I sin Villighed. 

Alfred. 
Ja, det er haardt — 
Det er Skam og Tort. 

Fru Laxmand. 

Men vor Tid kort, 

Vi maa bort. 

Gid vi var afsted, 

Før en ny Fortræd 

Følger med 

I vore ijed! — 
Gid de skyndte Dem 

Lidt mer 
Med at pyote Dem! 

Alfred. 

Jeg be'r! 

Lad mig bare staa. 

Det ta'r Tid at faa 

Kasekingen paa 

Saa! — Lad gaal 
(træder med lange Skridt frem i Dragten). 
Naa, her ser De mig — 

Jo, jo. 
Nu belér De mig — 

Min Tro, 
Det er grumme rart I 

Fru Laxmand. 
Er De færdig snait? 

Alfred. 

Nu er Alting klart 

I en Fart! 

(ser ned ad sig). 
:,: O vel :,: 

(Fruen brister i Latter). 
Ja, De kan sagtens le! 

:,: Do har :,: 
Mig ligefrem til Nar. 

:,: Men — godt! :,: 
Nu vil jeg være flot. 

:.: Jeg skal :,: 
For første Gang paa Bal. 



Begge. 



Fruen. 

Hvilken Posture 
For en stakkels Fyr, 
Som for Æventyr 

Ellers flyr. 
Han bør strafPes lidt, 
Det er Billighed. 
Han gik altfor vidt 
I sin Villighed. 
Ja, det er haardt. 
Det er Skam og Tort, 
Men vor Tid er kort, 
Vi maa bort. 
Nu afsted, afsted 
Før en ny Fortræd 



Alfred. 



Hvilken Posture 
For mig arme Fyr, 
Som for Æventyr 
Ellers flyr. 
At man straffes lidt 
For sin Villighed, 
Naar den gaar for vidt, 
Det er Billighed. 
Men denne Tort, — 
Det er altfor haardt! 
Dog vor Tid er kort, 
Vi maa bort. 
Nu afsted, afsted. 
Før en ny Fortræd 

Følger med Følger med 

I vore li'edl I vore JBjed! 

(Alfred fører Fruen som til Dands imod Bagdøren — her 
stanser han og tager Carls Kappe paa). 

Femtende Scene. 

Laxmand. De Forrige. 

Laxmand (udenfor, banker). 
Hr. Bekker! 

Alfred. 
Naa — Er der mer Nyt? — Kom ind! — 

Laxmand (i Baggrunden). 
Jeg maatte dog se lidt til Dem paa Hjemvejen. 

Fru Laxmand (griber Alfred i Armen). 
Gud! — Det er min Mand! — 

Alfred. 

Deres Mand! — Han er . . .? — De er . . .? 
— Naa, det kan jo blive en meget morsom Historie ! 

Laxmand. 

De er vel ikke kommen til Temaet i Ouver- 
turen endnu? 

Alfred. 
Nej, ikke endnu. 

Laxmand. 

Det var godt, for aller bedst som jeg sidder 
henne hos Konferentsraadens — Det er sandt: jeg 

har Noget at fortælle Dem; men derom siden! 

— saa falder det mig ind, at de otte første Takter 
efter Temaet i Grunden burde være borte, (opda- 
ger Fruen, der vender Ryggen til). Ah, om Forladelse ! 

— Det er formodentlig Deres Tilkommende — 
den lille Jomfru Helene? 

Alfred. ' 
Helene? 

Laxmand. 
Ja-a! Man er godt underrettet, ser De. 

Fru Laxmand (sagte). 
Lad ham blive i Troen ! 

Laxmand. 

Net lille Figur — passende Størrelse — ganske 
i min Smag! 

Alfred. 
Det glæder mig meget 

Laxmand. 

Laaner De mig saa Manuskriptet et Øjeblik, 

at vi kan stryge de otte Tj^ter ud. 

(sætter sig ved Bordet til Venstre). 

Alfred (henter Partituret under Pianoet og taber derved 
Kappen, hvori han tidligere har sljult sig). 

Vær saa god! 

Laxmand. 
Hahaha! — Hvordan er det, De ser ud! — 



124 

Alfred. 
Meget morsom, kan jeg forstaa. 

Laxmand. 

Ja, paa min Ære — meget morsom! — De 
vil nok paa Karneval med Deres lille Helene — 
det kan jeg forstaa. 

Alfred. 

Ja, jeg tænkte paa det før, men nu har jeg 
opgivet det — Jeg gaar ikke. 

Fru Laxmand (sagte). 
De maa! 

Alfred (ligeledes). 
Jeg kan ikke — det ser De jo nok! 

Fru Laxmand. 
Jo vist kan De! 

Alfred. 

Nej ! (stamper). Nej , siger jeg ! (højt). Jeg gør 
det ikke. 

Laxmand. 

Hvad er det ? — Uenighed mellem de Elskende. 
Bekker, hvad hører jeg! — Er han genstridig, lille 
Jomfiru ? 

Fru Laxmand. 
Ja! — 

Laxmand. 

Velan da ! I Kraft af min Magt og Myndighed 

som Deres Patron og Protektor, befaler jeg Dem 
herved, øjeblikkelig at falde til Føje. 

Alfred. 
Men jeg er i min gode Ret. 

Laxmand. 
Vist ikke! Damerne har altid Ret. 

Alfred. 
Ja, men ... 

Laxmand. 

Ingen Men! — Dernæst omfavner De Deres 
Kæreste, og beder om Forladelse. 

Alfred. 

Omfavner! — Nej, Hr. Assessor, De maa 
undskylde mig, men det gør jeg ikke. 

Laxmand. 

Jo bestemt gør De saa. Jeg beder Dem 
derom. 

Alfred. 

Det skulde De ikke. 

Laxmand. 

Hør nu! Saa sandt, som De ønsker at blive 
Organist: — De adlyder uden Videre. 

Alfred (afsides). 

Det er i Grunden udmærket, (højt). Ja, jeg 
adlyder, men ... Ja, men det er min Sjæl et 
stærkt Stykke, (udbreder Armene for at omfavne Pruen, 

men vender sig atter bort) Og det sker kun paa Hr. 
Assessorens udtrykkelige Befaling. 

Laxmand. 
Og paa mit Ansvar. — Ja vist saa! — 

Alfred. 
Nu er jeg angeriøs! 

(han omfavner Fruen, og kommer derved til at rive Masken 

af hende). 

Laxmand. 
Hvad — Hvad — Glara ! — Min Kone ! — 

Alfred. 

Saa ! Det var det sidste Stød. Nu kan jeg 
besvime, naar det skål være. 

Laxmand. 

Det kalder jeg at drive Frækheden for vidt. 
— Holde Stævnemøder heroppe. Omfavne Konen 
lige for Mandens Næse. 

Alfred. 

Jeg gjorde det kun paa Kommando — det 
sagde jeg Dem. 

Fru Laxmand. 

Kære Laxmand, jeg skal ... 

Laxmand. 

Stille, Frue! Stille! — Jeg har Ordet . . . 
Men jeg frafalder det. De, min unge skinhellige 
Monsjeur Tartuffe — De skal høre fra mig! Or- 
ganistpladsen ... 

Alfred. 

Den faar jeg ikke t- (med mild Resignation). 
Godt! Saa vil jeg heller ikke ha' den. 

Laxmand. 
Alle Deres Informationer . . . 

Alfred. 
Dem ta'r Fanden. Godt! Lad ham ta' dem! 

Laxmand. 

Og i Morgen stævner jeg Dem ind for Cri- 
minalretten. 

Alfred. 

Og i Overmorgen for Rigsretten. — Godt! 
godt ! Den er jeg slet ikke bange for. 

Fru Laxmand. 

Hr. Bekker, det gør mig ondt, at jeg har 
forvoldt Dem . . . 

Alfred (ironisk). 

Aa, jeg ber, det har været mig en Glæde, at 
gøre Deres Bekendtskab. — Tillader De, at jeg 

lyser Dem ned ad Trapperne ! (følger dem ud af Dø- 
ren med et Lys, gaar derpaa et Par Gange tavs frem og 
tilbage med Hatten i Haanden). Er jeg bleven gal — 
eller har jeg endnu mit Hoved i Behold? — Jo, 
jeg har det! — Det er alle de Andre, der er 
blevne forrykte. 

Sextende Scene. 

Fru Kranich. Alfred. 

Fru Kranich (fra Sidedøren). 
Undskyld, Hr. Bekker . . . 

Alfred. 

En til — Naa — siden vi er begyndt, (træder 
meget høflig hen til hende). Maa jeg spørge: Med hvem 
har jeg den Ære . . . 

Fru Kranich. 
Mit Navn er Juilane Kra . . . 

Alfred. 

Juliane — Ah ! — Saa De er altsaa den 
saa meget omtalte og efterspurgte Juliane. Ende- 
lig har jeg da den udmærkede Ære at se Op- 
havs . . . Ophavs . . . Ophavs-Kvinden til alle mine 
Ulykker Ansigt til Ansigt. 

Fru Kranich. 
Hr. Bekker . . . 

Alfred. 

Fru Kranich ! De har vist taget fejl af Trap- 
perne. Dette er Kvistetagen, og De bor i Stuen. 

Fru Kranich. 

Men jeg kan jo ikke komme ind — og Carl 
gik, da han havde fulgt mig til Porten. Min 
Mand er kommen hjem. Han har sendt begge 
Pigerne i Byen, og lukket alle Dørene. 

Alfred (ligegyldig). 
Ja saa! 

Fru Kranich. 

Da jeg véd, at De er en god Ven af Carl, 
vilde jeg derfor bede Dem gøre mig en lille Tjeneste. 

Alfred. 

En Tjeneste — Nej! — Nej, det bliver der 
ikke Noget af. Med Tjenester er det forbi for i Dag. 

Fru Kranich. 

Det var blot at følge mig hen til min Moder, 
eller til min Søster. Jeg tør ikke gaa alene. 

Alfred. 

Saa faar De køre. Har De ingen Penge hos 
Dem, saa skal jeg lægge de to Mark ud. 

Fru Kranich. 
Hr. Bekker! 

Alfred. 

Naa, er det ikke nok? — Lad gaa! Jeg resi- 
kerer hele fire Mark, men saa maa jeg ogsaa paa 
det Indstæiidigste bede Dem . . . 

(peger paa Døren). 

Fru Kranich. 

Men betænk, at min Mand . . . 

Alfred. 

Ja, det er netop ham, jeg tænker paa. Frue ! 
— For Deres elskværdige Hr. Gemals Skyld — 

(bukker). 

Fru Kranich. 

De er meget galant, Hr. Bekker! At De vilde 
nægte en Dame Deres Beskyttelse, det havde jeg 
ikke trot, efter hvad man har fortalt mig om Dem. 

(gaar ud af Sidedøren). 

Alfred. 

Det ligner mig egentlig ikke heller; men det 

er det samme. For Fremtiden vil jeg være haard 

som en Sten. Jeg vil lukke mit Hjerte og laase 

mine Døre . . . (han nærmer sig Sidedøren. Kranich er 
imidlertid kommen ind, han er iført en sort Munkekappe med 
opslaaet Eapuchon. 

Syttende Scene. 

Kranich. Alfred. 

Kranich (har med korslagte Arme slillet sig bag Alfred). 
Herre! 

Alfred (studser ved at se ham). 
Der har vi Fra Diavolo! 

Kranich (skummel). 
Jeg kommer fra Karnevalet. 

Alfred. 
Jeg ser det. 

Kranich. 
Men jeg draf hende iche. 

Alfred. 
Det var jo kedeligt. 

Kranich. 

Wenn en Fruentimmer er maskirt, so er hun 
iche let at kjende. 

Alfred. 

Og hun var naturligvis maskeret? 

Kranich. 

Hun hadde baade Maske och Domino po. 
Jeg har Sort po Hvidt for det. 

Alfred. 
Jo jo! 

Kranich (rasende). 

Herre, svar mig! 

Alfred. 

Herre! Vogt Dem! jeg er frygtelig i dette 
Øjeblik. 

Kranich (holder pludselig en Seddel for ham). 
Hvem har skrivet dette? 

Alfred. 

Vogt Dem — siger jeg. Vogt Dem — eller 
jeg skriger Gevalt. 

Kranich. 

Den Lap laa po min Juljahnes Bord — Hør ! 
»Du vil Klokken halv Ni paa Kvisten i Dit 
eget Hus første Dør til Venstre, finde Maske, 
Domino og — Din lydige Pjerrot.« — Naa ! 

Alfred. 
Naa! 

9* 

Kranich. 

■ 

Herre! Hvem har skrivet det? 

Alfred. 

Pjerrot. Det staar der jo. 

Kranich. 

Och Pjerrot — Det er Dem. 

Alfred. 
Mig! (ser ned ad sig — tiUntegjort). De har Ret 
— det er mig. {stiller Hatten tilvejrs, og tager et Par 
lange Skridt). Jeg er Pjerrot, (næsten grædefærdig). 
Dette er min Sjæl for stærkt. Det kan jeg ikke 
have fortjent med mine egne Synder. Det maa 
være en af mine Forfædres Misgjerninger, der 
hjemsøges paa mig. 

Kranich (farer rasende mod ham). 

Herre! (betvinger sig pludselig). Godt! — For 
det Første — so skal De flytte. 

Alfred (resigneret). 

Det kan jeg tænke ! Videre ! 

Kranich. 

Och for det Andet (bryder løs) knækker jeg 
Dem Halsen. I Morgen skal vi duellire. 

Alfred. 

Duellere? (tørrer sig med Tørklædet). 

Kranich 

Ja! Dereses Liv eller min — det er det samme. 

Alfred. 
Nej, det er det dog egentlig ikke . . . 

Kran i eb (river Tørklædet fra ham). 

Was! — Det er hende sin Tørklæde! (læser). 
»Juljahne!« — Hun har været her. 

Alfred (aldeles opgivet). 
Ja saa! (Det banker paa Døren i Baggrunden). 

Kranich. 

Det banker. Der er hun ! — Nu slaar jeg 
hende det. 

Alfred (stiller sig for Døren). 

Nej holdt! Det vil jeg ikke vide noget af. 
— Hørl — Fat Dem nu, Hr. Kranich! Gaa kønt 
ned og læg Dem, men gaa den anden Vej! 

Sans: Nr. 8. 

1. 

Kranich. 
Nej, hun skal dø. 

Alfred. 
Hvad behager? 

Kranich. 
Jeg siger: dø. 

Alfred. 

Hør De tager 
Det for heftigt. Gaa De nu penti 

Kranich. 

Nej, jeg vil Ilt. Jeg skal lære 
Hende Moral. 

Alfred. 

Nej, lad være — 
Nu i Aften er det for sent. 

Kranich. 

Jeg bliver gal. 

Alfred. 

. Ja, det ser jeg 
Og netop derfor, saa ber jeg, 
At De straks vil gaa Deres Vej. 

Kranich. 

Hør I — Det er hende, som banker I 

Alfred (afsides). 

Jo, jeg kan mærke: her vanker 
Blodige Pander, hindres dejfc ej. 

2. 
Hør, jeg er stærk som en Løve. 

Kranich (truende). 
Herre! 

Alfred. 

Ja, det kan De prøve! — 

Kranich. 
Jeg vil ut. 

Alfred (støder ham tilbage). 

Saa sagte — Naa naa! 
(da han kommer igen, griber Alfred ham om begge Armene) 
Vil De nu smukt være stille! 

Kran ich. 
Slip mig! — 

Alfred (skyder ham baglænds hen til Sidedøren). 

Nej, De er den Lille. 

Kranich (kæmpende). 
Men for Fanden Herre I — 

Alfred, (har imidlertid løftet Sablen ned). 

Se saal 
Skynd Dem nu bort! — Hvis De tøver 
Længer herinde, saa kløver 
Jeg Dem paa langs og siden paa tværs. 
Yogt Dem, for nu er jeg bister! 
Vogt Dem! Vi Artillerister — 
Jo, vi kan fægte — Der er en Ters! 

(Eranich har imidlertid hævet en Stol til Modværge. I dette 
Ø^jeblik træder Fru Eranich- ind fra Sidedøren mellem 
de Stridende. 

Attende Scene. 

De Forrige. Fru Kranich. Carl. 

Fni Kranich. 

Hold inde ! — Skal der falde noget Offer, saa 
lad det være mig. 

Alfred. 

Der er hun. Gud hjælpe mig — (ser Carl, der 
kommer ind fra Baggrunden) Og der er han med. Se 
nu, Hr. Kranich! — Nu er jeg færdig. Der har 
De Manden for det Hele. Hold Dem nu til 
ham — Værsgo! — Ham kan De massakrere og 



136 



frikassere saa meget, De vil. — Han har ærligt 
fortjent det. Jo mere, jo bedre! Knækker De 
Halsen paa ham to Gange, saa kan De gøre det 
anden Gang paa min Regning. 

Carl. 

Men hvad er det for Scener? — Bekker i 
min Pjerrotdragt! 

Kranich. 
I hans Pjerrotdragt! 

Alfred (bag Kakkelovnen trækker Dragten af). 

Ja hans — netop! — Baade den og alt det 
A.ndet er hans. Maa jeg nu gøre Aflevering! — 
Der har De Deres Enke, og der har De Deres 
Enkes Mand, og der har De Deres forbandede 
Melsæk (putter Klæderne under Armen paa ham). Og der 
har De Deres Ønskehat. — Se saa! Maa jeg nu 
bede Dem give mig Mit tilbage! Skaf mig min 
Helene, min Lykke, mine Informationer, mine 
Værelser og mine Forhaabninger, som jeg Altsam- 
men har mistet for Deres Skyld! (overvældet). Og 
skaf mig min prægtige Krandsekage, som De tiar 
ædt op. Umenneske! 

Carl. 
Men er De rigtig i Hovedet, Bekker? 

Alfred. 
Nej ! — Og det vilde være umenneskeligt, 
hvis jeg var det efter hvad her er passeret, (hæn- 
ger Kappen over ham). Nu skal De ha' Tak for i Aften. 

(lukker Døren op). 

Carl. 

Kom, kom ! — Han er jo aldeles utilregnelig. 

(de gaar). 

Alfred. 

Saa! (lukker Døren i Laas). Endelig fik jeg da 
Fred. (lukker Slaa for Sidedøren). Det har været mig 
en dyr Affære. — Jeg har tabt Alt, hvad jeg 
kunde tabe — men Valpladsen er min. (kaster sig 
paa en Stol, som han sætter midt paa Gulvet). Nu vil jeg 
hvile paa mine Lavrbær — hvile til Dommedags- 
basunen lyder. Nu rører jeg mig ikke af Stedet, 
om saa den hele Verden kommer og dundrer paa 
min Dør. (det banker). Der er den allerede. Tænkte 
jeg det ikke nok! 

Nittende Scene. 

Alfred. Helene. Mad. Madsen. 

Mad. Madsen (udenfor). 
Hr. Bekker! 

Alfred (raaber). 
Er ikke at faa i Tale. 

Mad. Madsen. 
Hr. Bekker! 

Alfred. 

Jeg er ikke hjemme. Jeg er rejst paa Landet. 

Mad Madsen. 
Det er Jomfru Helene . . . 

Alfred. 
Helene! — Det er en anden Sag! 

(sætter hurtig Stolen tilside, og skyder Slaaen fra Døren. 
Helene ogMadamen træder ind. Helene gaar tilligemed 
Alfred frem paa Scenen, de staar en Stund med ned- 
slagne Øjne lige over for hinanden). 

Helene. 
Ja . . . 

Alfred. 

Ja ... . 

Helene (efter en Pavse). 
Alfred! ... 

Alfred (hurtig). 

Sagde Du Alfred! — O, Gud velsigne Dig 
for det! 

Helene. 

Er Du meget vred paa mig? 

Alfred. 
Jeg? — Det var jo Dig, der var vred. 

Helene. 

Ja, den Gang vidste jeg ikke . . . men nu véd 
jeg Alt. Fru Laxmand har været inde hos mig 
og fortalt hele Historien, Du er jo ^aldeles uskyldig. 

Alfred (glad). 

Er jeg! -— Naa, Gud ske Lov! — Selv véd 
jeg hverken ud eller ind i dette Virvar, men naar 
Du siger, at jeg er uskyldig, saa tror jeg det. 

Mad. Madsen. 

Ja, jeg sa' saamænd det samme til Jomfruen, 
og dersom det ikke var for det, at jeg aldrig giver 
mig af med Sladder, saa . . . 

Alfred. 
Tak, tak, Madam! 

Helene (forknyt). 

Alfred! — Det, som jeg fer sagde — om at 
slaa op — det — det — 

Alfred. 

Det mener Du ikke mere? Tak, tak, lille 
Helene, saa har jeg dog det Bedste tilbage endnu. 
Jeg har Dig — alt det Andet har jeg mistet, 
siden vi saas sidst. 

Tyvende Scene. 

Kranich. De Forrige. 

Kranich. 
(med to RhinskYinflasker, en i hver Haand, Halsene fremad). 

Herre! Jeg har en Ort at tale med Dem. 

Alfred. 

Der er han igen, det blodtørstige Menneske 
— bevæbnet tror jeg ! — Jeg slaas ikke med Dem. 

Kranich. 
Herre ! 

(han holder Elaskerne ud som Pistoler). 

Alfred. ^ 

Nej — inte pege paa mig med saadanne 
Tingester! — de er maaske ladte. 

Kranich. 

Ja vist! Ladte med Rildesheimer fra Fireog- 
tredive. — Vi maa drikke Forlik. 

Alfred. 
Naa, blæser nu Vinden fra den Kant! 

Kranich. 

Jeg var grob mot Dem før — jeg er en 
Ochse, wenn jeg blir vred. — Carl Hamster, den 
Fiegel, har mig det Altsammen nu forklaret — 
en kostlich Geschichte. Och Assessoren, min gale 
Svoger, han er nu nere hos min Juljahne med 
sin Kone — de er forlikte — och vi maa være 
forlikt Allesammen. Herre ! De skal iche bo længer 
her po Kvisten. 

Alfred. 
Nej, det har De sagt mig. 

Kranich. 

Min tride Sahl staar ledich. Flyt derned och 
gift Dem med Derses Kæreste. De skal bo for 
half Leje den første Aar. 

Alfred. 

Tak, men om De ogsaa vilde eftergive mig 
den ene Halvdel af Lejen, saa vilde jeg dog komme 

til at skylde Dem den anden. Jeg er en ødelagt 
Mand. 

En og tyvende Scene. 

Carl. Fru Laxmand. Eni Kranich. Laxmand. De Forrige. 

Carl. 

Tvertimod, Bekker, De er en Lykkens Pam- 
filius ! 

Alfred. 

Hvad behager? 

Carl. 
Hr. Assessoren har Ordet! 

Laxmand. 

Ja — ser De, lille Bekker! Jeg kom ikke 
til at tale ud før, paa Grund af den lille Misfor- 
staaelse, som De véd, ellers vilde jeg bave fortalt 
Dem, at den Klokker- eller hvad jeg vilde sige: 
Organistpost, som De søgte — den har De faaet. 

Alle. 
Vi gratulerer! 

Alfred. 

Helene! — Min egen Helene! — Nu kan vi 
gifte os! 

Fru Laxmand. 

Det var ret! Jeg skal gøre Honneurs ved 
Brylluppet. 

Fru Kranich. 
Jeg med! — 

Kranich. 
Och jeg giver Champagnen dertil. 

Carl. 
Og jeg hjælper Dem at drikke den. 

Laxmand (tager Alf red tilside og hvisker meget seriøst). 
Og jeg komponerer Dem en Bryllupsmarsch 
for Orgel og fire Basuner. 

Slatninessaiiff« 

1. 

Alfred (til Laxmand). 
Men kan jeg virkelig bygge 
Paa det, De siger? 

Laxmand. 
Ja vist! 

Helene. 

Du — Klokker! — Tænk, hvilken Lykke! 

Alfred. 

Nej — jeg er kun Organist, 
Men jeg kan jo nok avancere, 
(han omfavner Helene — Ægtemændene omfavner imens 

deres Koner). 

Carl (vil omfavne Mad. Madsen). 
Almindelig Tagen-i-Favn ! — 
Jo, ser De: Jeg kan arrangere 
En glædelig Fastelavn. 

Chor. 

Nu ingen Bekymringer mere 
De tager hinanden i Favn. 
Og siden skal yi arrangere 
En glædelig Fastelavn. 

2. 

Carl. 
Vor Farce, den var lidt broget 

Alfred. 

En lille Smule — Aa ja — 
Det siger slet ikke Noget, 
De har mit Bifald endda. 

(til Publikum). 

Og dersom nu De stemmer i med, 
Ja, saa er jo Stykket i Havn. 
Men ellers — saa er det forbi med 
»En glædelig Fastelavn«. 

Chor. 

Yi haaber, De vil stemme i med. 
Ti da er først Stykket i Favn — 
Hvis ikke, saa er det forbi med 
»En glædehg Fastelavn I« 

Notitser. 



Til denne Farce er Handlingen og til Dels Scenegangen 
hentet fra »Mon ami Pierrot«, Dialogen, Figurerne og Moti- 
veringen af Situationerne er deiimod selvstændig udarbejdede. 
I et engelsk Stykke, der fører Titel : »The attic story, a farce 
by Morton«, træffer man hele den franske Intrige, men — som 
sædvanligt i de engelske Lystspil — uden Angivelse af den 
franske Kilde. 

Musiken er til: 

Nr. 1. Komponeret af Forf. 

— 2. Dessauennarschen. 

— 3. »Es zogen drei Schneidern«. 

— 4. »Fader Bergstrom stam up«. 

— 5. »Kjersti, så kom du«. 

— 6. Aria af »la part du diable« (Auber). 

— 7. Den J^orte^^a^g® (Lumby). 

— 8. Komponeret af Forf. 

— 9. Tydsk Drikkevise. 

Klaverudtog er udkommen i Musikhandelen. 



Stykket blev første Gang opført paa Kasino den Sdie 
Februar 1856. 



Alle mulige Roller. 

Vaudeville i 1 Akt. 



Personer. 



Kinkel, Teaterdirektør fra Provindserne. 
Frits, hans Sød, Skuespiller. 
Eline Holm, Sknespillerinde, som: 

Jomfru Olsen, 

Madam Grapiu. 

Hr. Reymer og 

Signora Sm er al di, Dandserinde. 

(HandliDgen foregaar paa et Hotel i Eøbenhavu.) 



i 



I 
1 

(Et Værelse med Dør i Baggranden, til Hegre (fra Scenen) 
et Skrivebord og Dør til Frits Værelse, til Venstre et 
Bord, hyorpaa Vandkaraffe og Glas). 

Første Scene. 

Frits (taler ud af Døren). 

Ja det maa De tale til min Fader om. Det 
er ham og ikke mig, der er Teaterdirektør, (lukker 
Døren). Gud ske Lov! — — Og alligevel, naar 
Alt kommer til Alt: Gid jeg var Direktør, bare 
en halv Timestid ! — Saa vilde jeg bringe Elines 
Engagement i Orden, og saa — ja saa maatte 
den Gamle gæme overtage Direktionen igen. 
(læser paa et forseglet Brev). »Frøken Eline Holm«. 
Jo ganske rigtigt! — Det er til hende, og det 
indeholder bestemt et Afslag. Naar han skriver 
paa sit fineste Brevpapir og bruger sine Extra- 
Konvoluter, saa er det et Galanteri, der ikke lover 
noget Godt. Havde der været en af hans grove 
Hverdags-Konverter om Svaret, saa . . . (det banker). 
. . . Kom ind! — 

10* 

Anden Scene. 

Eline. Frits. 

Frits.i 

Hvad ser jeg — Eline! — : Du her i Køben- 
havn? 

Eline (med paataget Ceremoniel). 
Tør jeg spørge, om Hr. Teaterdirektør Kinkel 
er til Stede? 

Frits (ligeledes). 

Nej, ikke for Øjeblikket. Han er ude paa 
Toldboden for at udklarere sit Selskab, eller ret- 
tere sagt: se til, at de alle sammen kommer ombord 
i Dampskibet, (naturlig). Kære Eline . . . 

Eline. 
Hr. Kinkel! — 

Frits. 

Hvor jeg er lykkelig over at se Dig igen! 
Dersom Du vidste . . . 

Eline. 

Ja, jeg véd det; men hvad siger Hr. Direk- 
tøren for godt? 

Frits. 

Desværre: han siger slet ingen Ting. J^g 
begyndte i Morges et meget veltalende Foredrag 
for ham, men han svarede ikke andet end: . . . 
(snuser). Og . . . (snuser igen). Og: »Ja-a saa!« — 
Her ligger for Resten et Brev fra ham. 

Eline. 

Jeg har en Anelse om, hvad det indeholder! 
(læser). »Opfyldelsen af Deres Ønske om Engage- 
ment ved mit Selskab vilde være mig en Ære, 
hvis den ikke var en Umulighed« 

Frits. 
En Umulighed? 

Eline. 

En Umulighed ! »Min Sen har med saa megen 
Begejstring omtalt Deres Talent i Elskerindefaget« 
— Maa jeg takke ! — »at enhver anden Anbefahng 
vilde være overflødig, hvis jeg turde tage Hensyn 
til Rekommandationer; men jeg er desværre efter 
Haanden bleven nødsaget til kun at stole paa 
min egen Dom og jeg har jo aldrig set Dem. 
Desuden er mit Damepersonale fuldtalligt i alle 
Fag, og jeg kan kun tænke mig ét Tilfælde, der 
kunde bevæge mig til at gøre et nyt Engagement, 
nemlig naar jeg fandt en Skuespillerinde, der 
kunde gaa ind i etlivert Fag og udføre alle 
mulige Roller.« 

Frits. 

Alle mulige Roller? 

Eline. 

- »Alle mulige Roller« — med Streg under . . . 
Ja, det er meget forlangt. 

Frits. 
Han er jo . . . Han er jo . . . 

Eline. 
Teaterdirektør — det mærker man. 

Fritz. 

Ja, det var rigtignok en Fordring, som kun 
en Teaterdirektør kunde opstille. Men Du skal 
se, han falder alligevel til Føje, naar han ser Dig 
og taler med • Dig. — Og naar jeg saa betror 
ham Alt, naar jeg siger ham . . . 

Eline. 

At Du har taget Dig den Frihed at forlove 
Dig med mig, uden at spørge ham til Baads — 
Ja, det vilde være det sikreste Middel til at 
fordærve Alt. 

Frits. 
Men -hvad gør vi da? 

Eline. 

Finder os i, hvad der ikke kan være ander- 
ledes. Jeg modtager det Engagement, der er til- 
budt mig her i København, og Du — følger Din 
Fader til Provinserne. 

Frits. 

Nej, — Du tager Fejl. Enten bliver Du en- 
gageret af min Fader eller — eller ogsaa forlader 
jeg hans Selskab og lader mig engagere ved et 
af Teatrene her. Der er trang Tid paa Elskere, 
og naar jeg stiller mig til Auktion . . . Hvad 
mener Du? — 

Eline. 

Saa maa Du have en Vurderingskone til at 
taksere Dig. Jeg vilde sandsynligvis sætte for 
høj Fris paa Dig . . . Men dertil maa det ikke 
komme! Jeg har en Plan. Den er lidt forvoven, 
men man maa vove for at vinde! — Direktøren 
vil engagere en Skuespillerinde, der kan udføre 
alle mulige Boller — jeg ønsker Engagement — 
følgelig véd jeg ikke bedre, end at udføre tre 
fire forskjellige Eoller for ham — Saa faar han 
jo Lejlighed til at bedømme mit Talent. 

Frits. 

Ja, det vilde være meget godt, hvis Tiden 
tillod det, men desværre: Han rejser med Jern- 
banen i Aften, og her bliver ingen Tid til at holde 
Prøver. 

Eline. 

Aa jo! Det Hele er gjort i en halv Time, og 
for at han ikke skal gøre Vanskeligheder, saa ar- 
rangerer vi Prøven uden hans Vidende. 

Frits. 
Uden hans Vidende? 

Eline. 

Kender Du et gammelt Stykke, som hedder 
»>Skuespilleren imod sin Vilje« — 

Frits. 
Ja vist , . . 

Eline. 

Nuvel! Kusken, der kørte min Tante og mig- 
fra Jernbanen, havde den heldige Idé at køre os 
netop til -dette Hotel. Jeg bor lige . . . Men 
det er bedst, at jeg beholder min Kile Intrige for 
mig selv. Du kunde let fordærve Alt. 

Frits. 

Nej tvert imod! Jeg vil staa Dig bi som en 
trofast Ven. Hvad skaljeg gøre? 

Eline. 

6aa ud at spasere, mens jeg prøver for 
Din Fader. 

Frits. 

Det var jo en smuk Bistand Nej, jeg skal 
blive hos Dig for at give Dig Mod. 

Eline. 

Nej, nej min Ven, Du skal gaa Din Vej! 
Du er Den, for hvem jeg alier mindst kan spille 
Komedie — Det véd Du jo ! — Ikke sandt ? — 
Du vil gaa Din Vej? 

Frits. 

Jeg tør vel ikke sige Nej! Det er aabenbart^ 
at jeg vil blive en god Ægtemand: jeg staar 
allerede under Tøflen som Forlovet! — Men jeg 
synes, der er noget Umandigt i saadan at flygte 
og lade Dig i Stikken. 

Eline. 
Men naar jeg nu beder Dig . . . 

Frits. 

Saa føjer jeg Dig naturligvis som sædvan- 
ligt, men . . . 

Eline. 

Nej, Du føjer mig uden »Men«! — Denne 
Gang er det mig, der maa bestaa Kampen. 

HHUg Nr. 1. 

Frits. 

1. 

Det er afgjort en Mand bør ej vige 
Naar det gælder at skyde og slaa; 
Men er Talen om List og Intrige, 
Trækker han dog det korteste Straa. 
Da har Kvinden et Mod uden Lige, 
Ja, da bør hnn imod ijendeme gaa. 

Eline. 

:,: Da tør Helten fra Kamppladsen vige 
Og forlade sig trjgt paa »den Smaa«. :^: 

Frits. 

Ja er Talen om List og Intrige, 
Trækker Manden det korteste Straa. 

2. 

Eline. 
Ja, Hr. Bidder I se til: Vi skal vinde. 

Frits. 
Paa Dit Mod nu vor Lykke beror. 

Eline. 

Kan Jeg Andet end hlive Heltinde 
Her, hvor Sejerens Pris er saa stor I 
Hele Flanen jeg har alt her inde 
Dristigt lagt, ja som sagt: Tro mit Ord! 
:,: Min Hr. Ridder, vor Sag skal vi vinde, 
Naar til mig Du blot Kampen betror. :,: 

Frits. 

Ja, jeg ved, at Da er en Heltinde: 
I Din Haand jeg min Skæbne betror. 

(følger Eline ud). 

Tredie Scene. 

Frits, straks efter Kinkel. 

Frits. 

Det var i Grevens Tid, hun slap over Gangen ; 

jeg hørte allerede den Gamle puste nede paa 

Trappen. Der er han. Jeg smutter ind paa mit 

Værelse for at undgaa alle Efterspørgsler. 

(ud af Sidedøren). 

Kinkel 
<belæsset med Bøger, Noder og Smaapakker, meget forpustet 

og medtaget). 

8aii£: Xr. 2. 

Nej, vil Nogen vide. 

Hvad det er at slide 
Paa sit gode Huld og sit Humør, 

Og yil Nogen vide. 

Hvad en Sjæl kan lide. 
Og en Krop kan døfje, før man dør, 

Og vil Nogen lære, 

Hvad det er at bære 
Alle Slags Malice og Malheur, 

Det kan han erfare 

I en Time bare, 
Naar han bli'r Teaterdirektør. 

Den vil ha' Forskud og Den .Gratiale, 
Den lider Uret, og Den gør Cabale, 
Den faar et Forfald, og Den gør Skandale, 
Ingen vil Ijstre, men Alle befale, 
AUe er Kunstnere — Helvedes Kale, 
Aa, geniale, 
Gale, gale I — 
Ja, vil Nogen vide, 
Hvad det er at shde 
o. s. V. 

»Hr. Direktør I Er dette nu en Rolle? — 

Jeg la'r mig ikke bruge som Statist.« 
»Hr. Direktør! — Jeg kan sku ikke holde 

Den Læsen ud! — De dræber mig til sidst.« 
>Hr. Direktør I Vil De ta' Livet a' mig? 

At spille Gammel har jeg ikke kert.« 
•»Hr. Direktør! Den Kælling gi'r jeg fra mig! 

At være simpel falder mig saa svært.« 
Ak, ak, ak! 

Det er Tonen, dertil hører 
Man et Yrøvl af Regisseurer 
Og Orkesterdirektører, 
Pjntekoner og Frisører, 
Lappeskræddere, Suflører, 
Politi og Kontrollører, 
Abonnenter og Gratister, 
Brandmajorer, Journalister, 
Digtere og Komponister, 



156 

Virtuoser, Hoboister, 
Machinister og Lampister 
Og Eorister og Statister 
Puh! - 

Ja, vil Nogen vide. 

Hvad det er at slide 
Paa sit gode Huld og sit Humør, 

Lad ham saa probere 

Paa at dirigere 
En Teatertrup, som det sig bør! 

Det er et Elende, 

Det maa jeg bekende: 
Jeg er ganske ødelagt og ør. 

Men lad bare denne 

Vinter faa en Ende, 
Saa skal Fanden være Direktør! 

• 

Det har været en anstrængende Dag, men 
nu er det Værste overstaaet Personale, Reper- 
toire, Garderobe, Dekorationsvæsen : Alt er nu i 
komplet Orden og vel om Bord. Jeg var ikke 
rolig, førend jeg havde set Dampskibet passere 
gennem Bommen med alle mine Skuespillere, for 
det hedder at passe paa dem her i Byen. Her 
har været en Jagt efter min Primadonna: Aa! 
Det ene Teater vilde heller kapre hende fra mig, 
end det andet. Og min Bonvivant — det gamle 
Skind — ham bød de mig 800 Rd. for; men jeg 
var nok ikke gal. De faar ham ikke for det Dob- 
belte. Død og Pine, hvor er Frits henne . . . 
Naa, han er derinde. — Ja, for man kan næppe 
være sikker paa at faa Lov til at beholde sine 

egne Børn her! — De gav gærne to Tusind for 
at faa Fingre i ham derinde, (det banker). Vær saa 
god! — 

Fjerde Scene. 

£liiie, kostumeret som københavnsk Tjenestepige i Søndags- 
pynt. Kinkel. 

Eline (hilser og tier). 

Kinkel. 

Tør jeg spørge: Er det med mig, De ønsker 
at tale? Jeg er Direktør Kinkel. 

Eline. 
Jo-o ! (tier atter). 

Kinkel (afsides) 
Skal Dette vare længe, saa bliver jeg træt. 
(hfijt). Vær saa god at tage Plads! 

Eline. 
Tak, jæ ka godt staa! 

Kinkel (efter en ny Pavse). 

Er der Noget, hvormed jeg kan være Dem 
til Tjeneste? 

Eline. 

Jo-o, jæ velle gærne ha den Ære aa spørre 
Hr. Direktøren, om Hr. Direktøren ente ku ha 
Bru faa me ve Derreses Teater . . . 

Kinkel. 
I . . . hvad Egenskab? 

Eline. 
Jo-o, te aa spelle . . . 

Kinkel. 

Spille! (afsides). Det. er den Tolvte af det 
Slags siden i Forgaars. (herjt). Ah, saa De spiller! 
De er Kunstnerinde? 

Eline. 
Jo-o! 

Kinkel (maliciøs). 
Paa Piano eller Yiolin? 

Eline. 

Næ, de æ ente saadden, jæ mener, men jæ 
ska sie Hr. Direktøren: Jæ ha altid hat saadden 
Løst aa Sjeni faa de Tragiske. 

Kinkel. 

Saaledes! Det er Tragedie, De spiller! — 
Ah! — I hvilke tragiske KoUer har De optraadt, 
med Tilladelse? 

Eline. 

Jo, i »Emilies Hjærtebanken« — aa Frøken 
Gamstrup — aa saa ha jæ spelt Eveline . . . 

Kinkel. 
Ah — i »Slottet i Poitou«? 

Eline. 

Næ, i Kanikestræde. Men jæ har aasse spelt 
i Kassernen. Der ga vi »den føste Kærlihed«. 

Kinkel. 

Ja, saa har De jo allerede Routine. 

Eline. 

Jo-o! — Aa der æ en ong Herre, som ha 
vaaren henne aa set me, vær Gang jæ ha spelt^ 
aa han sier, a de æ barestens Øvelsen, der mangler 
me — Aa han æ Naaed ve Aviserne, saa va de 
angaar, ka Hr. Direktøren være ganske roli. 

• Kinkel. 

Det er jeg — aldeles rolig! 

Eline. 

Se han velle nii ha', a jæ sku bie hær i 
Byen, faa saa velle han uddanne aa ingstruere 
maj aa skaffe me eng ve et a Teatrene — men 
saa maatte jæ ju fenne maj i aa gaa i Kored aa 
spelle smaa Roller, aa de æ "saa rædsom sjenért. 

Kinkel. 

Ja vist saa! De smaa Roller er altid sværest 
— — at faa besat. 

Eline. 
Ja, Hr. Direktøren kan nok engsé, a de va 
ente Naaed faa maj, aa derfor velle jæ majed 
heller ha en Pias hos Hr. Direktøren, vo jæ va 
ves paa aa komme te aa spelle di goe Roller — 
faa de æ de Eneste, jæ ser paa. Elles æ mine 
Fordringer ente store. 

Kinkel. 

Ikke det! — Men ser De nu, lille Frøken: 

Jeg gør meget store Fordringer. Mit Personale 
•er allerede komplet, og hvis jeg skulde engagere 
en Dame endnu, saa maatte det være en ganske 
ualmindelig dygtig Skuespillerinde — en, som 
kunde gaa ind i alle mulige Fag og spille baade 
naive Elskerinder, tragiske Heltinder, Koketter, 
Anstandsdamer, Pemiller, Eappenskraller og vær- 
dige Mødre, kort sagt en, der kunde holde alle 
mine andre Damer i Schak. — Forstaar De? 

Eline. 

Ja, de va just saadan en Pias, jæ saa gæme 
velle ha. 

Kinkel. 

Desuden maatte hun kunde udføre et sædvan- 
ligt Primadonnaparti i de mindre Operetter og 
Syngespil. — Jeg véd ikke, om De tør paatage 
Dem det? 

Eline. 
Jo-o! 

Kinkel. 

Naa, De har altsaa gennemgaaet et ordent- 
ligt Kursus i Sang? 

Eline. 
Jo-o. Jæ ha songed faa Hr. Jespersen. 

Kinkel. 
Jespersen? — 

Eline. 
Ja, i Blajdamsskolen. 

Kinkel. 

Aa! — Ja, saa er De vel saa musikalsk, at 
De synger Hvadsomhelst fra Bladet? . . . Jeg 
mener, at De er vant til at synge efter Noder? 

Eline. 

Næ, jæ synger blot etter Visebov, faa jæ ha 
saadan ed admærked Gehør. 

Kinkel (afsides). 
Det er vist en god Sang^ hun stiller op ! (højt) 
Maaske De vilde være saa god at synge en liUe 
Romance for mig! 

Eline. 

En Romance — Jo! Jæ ka en, som hedder 
»Mit Idial«. (begynder) 

Hvis Bu kender Kærlighedens Flamme 

Næ, de va faa højt — jæ æ saa gruelig hæs 
i Da. 

Hvis Du ken . . . 

Kinkel. 

Nej, det var vist for lavt. Nu skal jeg se 

at finde Tonearten, (sætter sig til Pianoet og slaar en 
Akkord an). 

Eline. 

Hang Nr. 3. 

1. 

Hvis Da kender Eærlihedens Flamme, 
O, saa hør mit Bjærtes Fryd aa Held! 

11 

Aa ves ente, saa æ de de Samme, 

Da Bka høre de ilievel. 

Der æ £n, som æ min Drøm om Natten, 

Aa om Da'en svæver faa mit Blik: 

De æ Ham, der staar i Hundrede aa Atten 

Faa Østergade i den ny Botik. 

2. 

Ak, jæ ser kon ham aa ente Anned, 
Sikke Øjne — Ja, aa sikked Smil! 
Aa saa taler han saa pænt aa danned, 
Aa saa æ han altid saa sjangtil. 
Da liyjægerne forgangen Maaren 
Trak faabi ~ Vo han va sød aa næt! 
Aa paa Bal ha han nu alletider vaaren 
Den ^'angtileste, vo jæ ha vætl 

3. 

Alle Damerne di kure te ham. 

Aah, der æ ed Eend den hele Da' — 

Aa saa snart man bare pruter mæ ham^ 

Slår han lie straks de Halle a. 

Sikken Eærreste! — - Nu ha jæ hat en 

Hal Snes pæne Friere, men Nej — 

Maa je be om Ham i Hundrede aa Atten^ 

Hele Besten maa di gæme ha faa migl — 

Einkel. 

Ja mange Tak, lille Frøken ! Det var en over 
Maade køn Bomance, og De sang den fuldkom- 
ment i Karakteren. Jeg er overbevist om, at der 
er et Eepertoire, hvori De absolut vilde gøre 
Lykke. 

Eline. 

Saa Hr. Direktøren tror altsaa, a Di nok ka 
anggasjere mig? — 

> 

Kinkel. 

Jeg tør ikke i dette Øjeblik sige Dem noget 
Bestemt derom; men dersom det er mig muligt 
at tilbyde Dem en Plads, der svarer til Deres 
Talenter, saa skal jeg i Løbet af et Par Dage 
skriftligt underrette Dem om Engagemehtsvilkaa- 
reme etc, — naar De vil være saa god at opgive 
mig Deres Adresse. 

Eline. 

Jo, min Adresse æ : Jomfru Thomasine Olsen, 
Krokkedellegade Nr. 9, men jæ æ altid aa træffe 
paa Vesterbro Nommer 45, Litra Z, 4 b, 2den 
Sal i føste Mellembygning til Højre, tredde Dør 
fra Trappen, hos den franske Madame. — De ka 
vel nok huske de? — Ya? 

Kinkel. 

Ja-a! — Jeg har en god Hukommelse. 

Elirie. 
Ja, saa væn ter jæ Hr. Direktør. 

Kinkel. 
Ja, det kan De rolig gøre. 

Eline 

(idet hun stiller sig op og forsøger at efterligne en teatralsk 

Hilsen). 
Adjøs ! (gaar). . 

11* 

Fjerde Scene. 

Kinkel (ene). 

Hahaha! Stakkels Barn! Hun kunde hverken 
gaa eller staa eller tale rent, og alligevel vilde 
hun være Primadonna. Det er nu formodentlig 
faldet hende for vanskeUgt at feje Gulv og koge 
Vælling, og derfor tænker hun at gaa til Teatret 
— Det er den gamle Vise! — Den, der skal 
kunne spille Komedie til Gavns, maa omtrent 
du til alt Muligt, men naar et Menneske tvert 
imod mærker, at han ikke duer til noget Andet, 
saa bilder han sig næsten altid ind, at han kan 
blive Skuespiller. — Stemme havde Pigebarnet 
for Eesten, og skøndt det var noget galt Tøjeri, 
hun sang, var der virkelig et Slags Methode i den 
Galskab. Havde jeg havt fem sex Stykker paa 
Eepertoiet, hvori der forekom københavnske Kokke- 
piger, eller hvor Handlingen var forlagt til Kælder- 
etagen, saa kunde det maaske endda have betalt 
sig at engagere hende. Naar hun f. Ex. debute- 
rede som Mine Tokkerup, skulde man nok 
kunne bilde Publikum ind, at det var »en talent- 
fuld og tænksom Skuespillerinde, der klart havde 
opfattet sin Rolle og gengivet den med fuldendt 
Naturtroskab og Konsekvense«. Ja, det er slet 
ikke underligt, at Publikum kan bhve ført bag 
Lyset paa den Maade — det kan gaa Folk af 
Faget ligesaa galt. Jeg saa en Gang en Skue- 
spiller give Gæsterolle ovre i Tydskland et Steds. 

Han spillede fiild Mand, og gjorde det saa mage- 
løst, at Direktøren øjeblikkelig engagerede ham 
for hele Saisonen; og Bladene — ja de var hen- 
rykte og gratulerede Teatret til den udmærkede 
Akvisition. Men Henrykkelsen varede kun kort 
Den første Gang, han skulde spille ædru, begyndte 
han at »fange Fluer«, og man fik snart den sørge- 
lige Overbevisning, at den udmærkede Akvisition 
var og blev Fuldmand i alle de Roller, man gav 
ham. Naa, det kunde nu endda være, hvad det 
var, men saa kom det Harmeligste: Naar Nogen 
roste hans Drukkenboldte , saa blev han vred, og 
forsikkrede, at hans egentlige Fag var at spille 
Macbeth og Wallenstein og saadane Folk! — 
Den Smaa, der gik, vilde vist heller ikke have 
været tilfreds med de Roller, hun kunde spille. 
Hun vilde naturligvis have debuteret som Præcio- 
sa. Skøn Valborg og Maria Stuart Jo, vi 
kender det! 

Femte Scene. 

Kinkel. Eline (som robust Dame oppe i Trediverne. Hørj 

KrøUefrisure over Panden, høj fantastisk Fjerhat, chargeret 

Promenadedragt, Ridepisk i Haanden). 

Eline 

(lader som om hun antager Kinkel for et Teaterbud eller 

deslige). 

"Monsieur Kinkel — est il chez lui? 

Kinkel (afsides). 

Nu skal vi nok have fransk Visit til en For- 

andring. (hfigt i dansk Dialekt). Direktør Kinkel, c'est 
mol, Madame. 

Eline (forbavset). 

C'est vous ! (dybt). Eh bien ! — (sætter sig i Po- 
situr). 

Kinkel (afsides). 
Hun hører nok til Tragedien, (hcgt i det han 
sætter en Stol frem). Asseyez-vous, je vous prie! 

Eline (uden at sætte sig — mørk). 

Monsieur! D existe une jeune artiste, qui 
s'appelle Eline Holm — ? 

Kinkel. 
Oui madame — une actrice — 

Eline. 

J'apprend que cette demoiseUe s'est permis 
de copier une dame francaise dans un de ses roles. 

Kinkel (afisides). 

Hvad Pokker kommer det mig ved, hvem 
Frøken Holm har tiUadt sig at kopiere? (hqt — 
uinteresseret). Eh bien — ? 

Eline (storstilet). 

Æh bien« — ? — Cette dame fran9aise, c'est- 
moi! Comprenez-vous.« 

Kinkel. 

Oui oui oui, mais . • . (giver hende Tegn til 
at sætte sig). 

Eline (imperatorisk). 

Silence! — (mørk). J'ai maintenant été trois 
fois chez elle et chaque fois avec ma cravache . . . 

K ink el (afsides). 
A la Sarah — 

Eline. 

mais sans poavoir jamais la rencontrer, et c'est 
pourquoi je viens a vous, M. le directeur, qui 
étes responsable des agissemeiits de vos actrices, 
pour . . . 

Kinkel. 

Mais pardon ... 

Eline (tordnende). 

Taisez-vous! — (roligere med stigende Affekt, i 
det hun for hver Sætoing slaar et Slag i Luften med Pisken). 
Je viens pour avoir une explication — pour vous 
dire, que je ne me laisse pas ofFenser impunément 
— pour demander satisfaction — pour vous ap- 
prendre å respecter les droits de la femme — 
pour . . . 

Kinkel (afsides under de sidste Sætninger). 

Det er nok bedst at sætte sig i Respekt i Tide. 
(farer pludselig hen mod hende med forfærdelig Mine og 
Stemme). Prrrrrrrenez place! . . . 

Eline (lader 'sig falde i en Lænestol — med et Skrig). 

Kinkel (fortsætter høflig). 

s'il vous plait! 

Eline (spædt). 
Åh! Je me meurs! 

K in kel. 

Nej gør endelig ikke det? Men siden De nu 
har været saa venlig at lade mig faa Ordet, saa 
tillad mig det eneste Spørgsmaal: Forstaar De 
slet ikke Dansk? 

Eline (mat). 
Aa jo vist gør jeg saa! 

Kinkel (afiådes). 
Syntes jeg ikke nok at hun skreg paa Dansk. 
(hgo't). De taler jo som en Indfødt! 

Eline. 
Indfødt, det er det, som j[eg er — fra først af. 

Kinkel. 

Saa tør jeg maaske paa vort fælles Moders- 
maal give Dem den lille Oplysning r at De er gaaet 
. . . (med et Blik paa Pisken), eller redet . . galt i 
Byen! 

Eline. 
De siger . . .? 

Kinkel. 

Jeg siger: at den Frøken Holm, som har 
tiUadt sig at kopiere Dem. hverken er eUer har 
været ved mit Teater. Jeg har aldrig set hende 
og aldrig talt med hende ^ og kan det være Dem 

nogen Satisfaktion : saa har jeg for lidt siden til- 
skrevet hende, at jeg heller ikke i Aar vil faa 
Brug for hendes Talenter. 

Eline. 
Er det, at, det er muligt? 

KinkeL 
Det er aldeles vist. 

Eline (fai-er op). 
Men det er jo afifrøst — det er jo horribelt 
— (dybt), det er abominabelt . . . 

Kinkel. 
At jeg ikke har engageret hende? 

Eline. 

Nej, at jeg har offenseret Dem — at jeg par 
méprise har været lige ved . . . (dybt), ah quel 
scandale ! 

Kinkel. 

Naa naa, der er jo ingen Skade sket. 

Eline. 

Hr. Direktør! JSTu er det mig, der skylder 
Dem Oprejseise. Her er mit Kort. Jeg er til 
Deres Tjeneste. 

Kinkel. 

Jeg i lige Maade til Deres. Men, hvis det 
er med Staal eller Bly . . 

Eline (standser ham med en imperatorisk Gestus). 
Jeg har sagt: jeg skylder Dem Oprejseise . . . 

Kinkel. 

Oprejsning — ganske rigtig! Men ser De: 
at oprejse er Et og at nedlægge er noget Andet 
— temmelig nær det Modsatte. Jeg er desuden 
gaaet ind i Foreningen for Menneskenes Beskyt- 
telse, og den tillader ikke Dueller! 

Eline. 

Ah bah! — Jeg siger endnu en Gang: Jeg 
skylder Dem Oprejseise, og den skal De ha' — : 
Jeg gør Deres Lykke! — 

Kinkel. 

(afsides). Nej saa tror jeg dog, at jeg hellere 
•duellerer. 

Eline. 
Jeg gør Dem til Millionær! 

Kinkel. 

Maa jeg spørge: hvordan De vil bære Dem 
ad med det? 

Eline. 

Tout simplement: Jeg lærer alle Deres Su- 
jetter at spille Comedie. 

Kinkel. 
Alle mine Skuespillere og Skuespillerinder? 

Eline. 

Skuespillere, Skuespillerinder, Korister, Sta- 
tister — alle sammen. 

Kinkel. 
Aah! De gør altsaa Mirakler! 

Eline. 

Jeg gør ikke andet — det er min Genre . . . 

c'est ma profession, (peger paa Kortet, som han holder 
ulæst i Haanden). 

Kinkel. 

Naa saaledes. (læser). »Madame Grapin née 
Larsen Professeur.« — Ah! De er Professorinde 
, . . i den højere Magi — altsaa. 

Eline (indigneret). 

Min Herre — De tillader Dem ! (pludselig for- 
mildet). Hahaha! Aa — De tror mig Taskenspil- 
lerinde? Hahaha! C'est trop drole! — Det er jo 
i dramatisk Kunst at jeg er Professeur. Kommen 
tilbage fra Paris, hvor jeg var i 12 Aar, gaar jeg 
at etablere et Akademi for Teaterkunster. 

Kinkel. 

For de taetralske Kunstarter — ? Det kan jo 
blive en meget nyttig Institution. De har natur- 
ligvis straks faaet Elever i Mængde? 

Eline. 

Ikke endnu. Jeg kommer fra at have antaget 
min første — Mamselle Thomasine Olsen, en ung 
Person, meget naiv, meget upoleret. 

Kinkel. 
Ja det skal jeg attestere. 

Eline. 

De kender hende? Jeg obligerer mig til af 
hende at gøre en perfekt Ingenue førend seks 
Maaneder. 

Kinkel (med forstilt Beundring). 

Ne— j! — Ja gør De det, saa kan De gøre 
mere end Mirakler. 

Eline. 

Det er det, som jeg kan. Jeg har min Me- 
tode, og den mankerer aldrig. Naar jeg har sagt, 
at jeg vil gøre Deres Lykke, saa er det fordi jeg 
kan det. Se her mit Program! Jeg renoncerer 
paa Akademiet . . . 

Einkel. 

Men Deres Elev? 

Eline. 

Hende tager jeg med mig. -^ De engagerer 
alle Deres Sujetter paa 10 Aar . . . 

Kinkel. 
10 Aar — ? 

Eline. 

Jeg overtager Instruktionen ved Deres Troupe 
— De giver mig hvidt Kaart — 

Einkel. 
Hvidt Kaart? 

Eline. 
Ja — carte blanche — 

Einkel. 
Frie Hænder — ah! — 

Eline. 

Og førend femten Dage er Miraklet gjort. Ved 
Enden af Sæsonen har De en Sarah Bernhardt, 
en Judic, en Brohan, en Samaray — en G5t — 
en Talma, om De vil — et Par Coqueliner . . . 

Kinkel. 

Stop! Stop, bedste Fru Professeur! — Jeg 
har min Sandten ikke Baad til at holde en af det 
Slags Folk, end sige saa mange. 

Eline. 

Ak! Er det, at jeg siger, De skal beholde 
dem? Tvert imod: De skal sælge dem. 

Kinkel. 
Sælge dem? 

Eline. 

Ja vel! 

Kinkel. 

Men de la'r sig virkelig ikke saadan saétte 
til Auktion. 

Eline. 

Vist saa! Det gør de selv! De har jo en- 
gageret dem i 10 Aar! De har tjent en Formue 
paa dem i det første. Nu forlanger de dobbelt 
Gage — »Nej mine Damer og Herrer, ikke før 
om 9 Aar — men betaler de mig 10.000 pro per- 

sona, saa hæver vi Kontrakten! — Bien! siger 
alle de store Artister, de rejser til København, op- 
træder som Gæster med tre store Stjerner paa 
Plakaten og gør en Succes pyramidal — saa kom- 
mer Auktionen. Alle fire Teatre overbyder hver- 
andre : En brillant Bon vi vant — 4 Tusind — 5 
Tusend, 6 Tusind — Pang ! (efterligner Hammersliaget 
med Piskeskaftet paa Bordet). En tragisk Elskerinde, 
aldeles uimodstaaelig: 6000—7—8—9—10,000 — 
Pang! En Karakterskuespiller, Helt ogPére noble 
1ste Klasse A: 7—8—9—10,000 — Ingen bedre? 
12,000 — Pang! — 

Kinkel. 

Tak ! Og næste Aar skulde jeg saa begynde 
forfra med Debutanter fra Gaden? 

Eline (smilende medynksomt over hans Misforstaaelse). 
La, la, la, la! Har De ikke mig? De giver 
mig 3 Maander i Ferien, saa gør jeg Dem et nyt 
Personale, der er meget bedre end det forrige. 

Kinkel (slaar Knips). 
Det glemte jeg ! 

Eline. 
Stol De paa mig ! Jeg siger som Adéle i »Le 
droit des femmes« : (deklamerer i fransk Melodramastil). 

(monotont). Gaston, jeg gav Dig mit Ord. 

Du véd, hvad Du har i Vente: 
Herregaarde og Godser, 
Millioner i Bente. 

(med stigen- Der er ikke den TiDg i Verden — 
de H^de). ^^j. j)^ ønsker at faa den, 

Skal den straks være Din, 

Bare Du peger paa den! 
For Dig gør jeg det Umulige 

Uden Vaklen og Svimlen: 
Jeg plukker, om saa skal være, 

Stjærnerne ned fra Himlen 
(smaat og Men Et maa Du love ~ kun Et — 
sødt). Et Eneste, det er det Hele: 

Lov mig, at Du vil aldrig 

Svigte Din tro Adéle — 
(dæmonisk Ti vid: at den blide Kvinde, 
langsomt). . Som sin Sjæl for Din Eod har 

lagt, 
Kan blive en Djævelinde — 
(med Grav- ^S da — da tag Dig i Agt! 

røst). Au revoir! 

(gaar). 

Sjette Scene. 

Kinkel (ene). 

Hun var ualmindelig gal! — Det lader til 
at Luften herinde er helt opfyldt af Galskabsbak- 
terier. Jeg maa skynde mig over til Jydland, 
førend jeg selv bliver angrebet — hvis jeg ikke 
allerede er det i den Grad, at jeg ikke længere 
kan skælne mellem, hvad der er klogt, og hvad 
der er galt ... Ja, ja! — Det er et meget al- 
mindeligt Tilfælde i Teaterverdenen. Jeg har kendt 

flere end ét Personale af udmærkede dramatiske 
Kunstnere, der var fuldstændig enige om: at der 
kun var et eneste Hoved i hele Selskabet, som 
ikke havde en Skavank paa et vist Sted — og 
dog var der ikke En, som tvivlede paa at dette 
eneste Hoved sad paa hans egen Hals. Saadanne 
Erfaringer kan let gøre En ængstelig, især naar 
de gentager sig baade til Højre og Venstre. 

Sanip Ur. 4. 

Man tror jo i Reglen, man selv er normal. 
Men — (det maa De ikke betro nogen Anden!) 
Hvis Verden er klog, saa maa jeg være gal, 
For jeg synes: den er totalt fra Forstanden. 
Men da mine Blikke 
Nu ikke kan kikke 
Herind for at finde, hvor Fejlen maa ligge, 
Det er maaske 
En fiks Ide. 

Og hver Gang jeg ser paa den knejsende Flok 
Af Smaafolk, der gaar og gør Nar ad de Mange, 
For hvem de er stadig til Nar, har jeg nok: 
Jeg synes, jeg ser mig i Spejl og blir bange. 
Det er jo et grue- 
ligt trøstesløst Skue: 
De prægtige Hovder, der mangler en Skrue — 
De er min Tro 
Snart legio! 

Og saa er jo næsten Enhver blevet bidt 
Af gale Partimænd, der allo vil raade. 
Til Venstre dér raaber man paa Dynamit, 
Til Hegre paa Exekusion uden Naade. 

Og da de Loyale 

Som de Kadikale 

Beviser hver Dag: at de Andre er gale, 

Jeg maa jo tro 

Dean begge to. 

Selv Damerne har deres Svaghed. Om og 
De er de forstandigste Væsner paa Eloden, 
Saa viser jo Modejournalerne dog, 
At Galskaben altid hos dem var paa Moden. 
Snart Bombe-Chignon'er -i- 
Snart Staaltraads-Balloner — 
Snart Skørter saa snævre som . . som Pantaloner 
Oprigtig talt: 
£r det normalt? 

Nej Verden er rigtig nok højst kuriøs. 
Men ta'r man det praktisk, hvad gør det saa, enten 
£t Hoved har den eller den Ski*ue løs, 
Naar bare man skjuler det for Patienten? 
I mit Personale 
Qør Ingen Skandale, 
li at »spille klog« det gør netop de Gale 
Til Æressag 
Og Yndlingsfag! 

Saa, nu banker det igen! Kom ind. 

Syvende Scene. 

Kinkel. Bliie klædt som elegant ung Herre. 

Eline. 

God Da,g, Højstærede! — Undskyld, at jeg 
ikke har medbragt nogen fælles Ven, der kan 
præsentere os for hinanden! 

12 

Kinkel. 

Jeg be'r. Det maa vi vel selv kunne over- 
komme: Jeg hedder Kinkel og er Teaterdirektør. 

Eline. 

Det glæder mig at gere Deres Bekendtskab! 
Jeg hedder Kaymer og er Dagdriver. 

Kinkel. 
Dag ... 

Eline. 

Driver — Ganske rigtigt! 

Kinkel. 

Hahaha! Jeg gratulerer! Saa har De jo faaet 
et mageligt Levebrød! 

Eline. 

Mageligt, men beklageligt, og i Længden ufor- 
drageligt. Jeg keder mig ganske forskrækkeligt, 
og jeg kommer netop herop til Dem i den Over- 
bevisning, at vi To meget let vil komme i Klam- 
meri sammen — og saa gaar dog' den Tid. 

Kinkel. 
Min Herre! De forbavser mig! 

Eline. 

Virkelig ? — Kan et Menneske i Deres Alder 
endnu blive forbavset over Noget? — Naa, saa 
vil De maaske blive yderligere forbavset, naar De 
hører, hvad jeg vil Dem. Ser De : Egentlig skulde 
jeg have studeret og været Levebrødsmand, som 

det hedder saa skønt, men da jeg havde gjort den 
Beregning, ^t jeg vilde behøve seks Aar for at 
iære Det, jeg skulde kunne ved min Embedseksa- 
men, og at jeg vilde behøve seks Maaneder for at 
glemme det igen, saa besluttede jeg at skyde Genvej, 
og uden mindste Anstrængelse bragte jeg det der- 
til, at jeg for Øjeblikket akkurat kan saa Meget, som 
om jeg var bleven Candidat for et halvt Aar siden. 

Kinkel. 
For et halvt Aar siden — Naa skåledes! 

Eline. 

Saaledes var jeg færdig med Videnskaberne, 
og nu kastede jeg mig over Kunsten . . . 

Kinkel. 

De valgte den dramatiske, og nu ønsker De 
sandsynligvis Engagement 

Eline. 

Ingenlunde! — Jeg duer aldeles ikke til at 
være Skuespiller, dertil er jeg for lille af Vækst. 
Jeg duer heller ikke til at være Maler, for mine 
Øjne er meget svage, og Musiker kan jeg ikke 
blive, fordi jeg mangler Gehør. Digter er jeg 
naturligvis — for det er vi jo alle sammen nu om 
Stunder — men rent ud sagt: Der er sku ikke 
Noget ved mine Poesier! — Nej, da jeg saaledes 
ikke duer til at være simpel Kunstner, har jeg 
valgt en potenseret Kunst, nemlig den: at gøre 
Kunstnere. 

12* 

Einkel. 

Åt gøre Kunstner — Aa ja saamænd, det 
en meget net Kunst 

Eline. 

Nej, jeg sagde, at gøre Kunstnere. I^or 
gjorde jeg Forfattere, i Aar gør jeg Skuespillere, 
Naar de er færdige, saa afleverer jeg dem til Sce- 
nen. Det kan for Resten gæme være, at jeg 
heller ikke duer dertil, men det morer mig i det 
mindste. Der er for Eksempel en lille Pige, som 
hedder Tomasine . . . 

KinkeL 
Olsen — Naa saa De kender ogsaa hende! 

Eline. 

Ja, det er jo netop for hendes Skyld, jeg 
kommer herop til Dem. Jeg er, som De har be« 
mærket, et meget oprigtigt og naturligt Menneske, 
og derfor vil jeg med min sædvanlige Aaben- 
hjærtighed sige Dem, hvad jeg har at sige, 
uden at pynte det Mindste derpaa: De tænker 
paa at engagere hende, men det bliver der ikke 
Noget af. 

KinkeL 

Ikke det! Naa, ja ja! — Maa jeg ellers spørge: 
hvorfor ikke? 

Eline. 
Kort og godt: Fordi jeg forbyder det. 

Kinkel. 
Ah ! De er formodentlig hendes Hr. Fader. 

Eline. 

Ja, og hendes Fru Moder med paa en Maade: 
Det er nemlig mig, der har opfundet hende, og 
jeg forbeholder mig . . . 

Kinkel. 

Eneret paa Deres Opfindelse i Henhold til 
Plakaten af o. s. v. 

Eline. 

Ja vel! Jeg vil ikke have hende forfusket. 
For Øjeblikket er hun et raat, men sundt og 
kraftigt Naturbarn — hun kender hverken til 
Skole eller Manér — 

Kinkel. 
Nej, hun er komplet umanérlig. 

Eline. 

Det er hun, og det vil blive et Herkulesar- 
bejde at gøre hende til Skuespillerinde, men det 
«kal lykkes mig — Pas paa! Jeg har sat mig 
det for, og det er første Gang i mit Liv jeg bar 
foresat mig noget Alvorligt. Falder hun derimod 
i Deres Hænder, min gode Hr. Direktør, saa 
varer det naturligvis ikke længe, før hun har lært 
alle disse traditionelle Fagter og Fjællebodskunster, 
der har faaet Hævd ved Provindsteatrene. 

Kinkel. 

Sig mig, Hr. Raymert Husker De, hyem De 
taler med. 

Eline. 

Ja vist gør jeg! Jeg taler med en Mand af 
Faget, og derfor taler jeg iiforbehoMent — Herre- 
gud, der er jo Ingen, der hører os — hvorfor 
skulde vi være affekterte og lade^ som om Kun- 
sten havde Noget at bestille med de dramatiske- 
Forestillinger, der diskes op paa Raadstuer og i 
Kidehuse for Godtfolk i Smaakøbstæderne! 

Kinkel 
Hr. Raymer! Jeg er taalmodig . . . 

Eline. 

Det véd jeg! De er jio Teaterdirektør, ogr 
saadanne Folk, som Deres Kunstnere^ maa nok 
kunne øve en Mand i Taalmodighed. 

Kinkel 

Saadanne Folk, saadanne Folk!: — Hør, véd 
De hvad! Saadanne Folk skal De omtale med 
Respekt, i det mindste i min Nærværelse. Det 
er maaske Kuitetnere af anden og tredie Rang — 
maaske af fjerde og femte — men det er Folk,, 
som ikke gør en Direktion umulig. Mellem dem 
er der ingen Sammensværgelser og ingen Oprør, 
der er Ingen, som gør sig syg af Kaprice, og^ 
Ingen, der skriver Recensioner over sine Kamerater,, 
der er Ingen, som arbejder paa det Heles Øde- 

læggelse , og Ingen, der vil betales tre Gange for 
at gøre sin Pligt — Véd De det! 

Eline. 

Nej, det vidste jeg dog ikke; jeg har kun 

hørt Tale om et eneste Teater, hvor Personalet 

uden Undtagelse var saa eksemplarisk — og 
det var Mester Jakels. 

Kinkel. 

Min Herre ! (gaar hen og aabner Døren). Min 
Herre! ... 

Eline. 
Tys, tys, tys! 

Hang Nrr 5. 

De er hidsig, det maa De erkende. 

Hør De bør vænne 

Dem af med denne 
Fæle Vane, for det kan dog hænde 
Vi bli'r Venner, naar De hører mig til Ende. 

Kinkel. 

Deres Frækhed er for uanstændig. 

Aa jo, bekend De: 

Den er ubændig. 
Jeg er høflig og fredelig, men De 
Gør mig Brugen af min Husret rent nødvendig. 

Eline. 

Men Mand, hvad gaar der a' Dem? 
De raser uden mindste Grund. 

Kinkel. 
Jeg raser? — De skal ta' Dem 

J Agé for Deres Mund! 
Jeg raser! 

Eline. 

Ja desværre 
For Dem ^ Det er en hæslig Fejl. 

Einkel. 

Der er en Dør, min Herre, 
Og Trappen den er stejL 

Eline. 

De er hidsig — o. s. y. 

Vand i Blodet, min kæreste Ven, De 

Bli'r jo fuldstændig 

Vild og ubændig 
Nu, saa ras De, og steg De, og skænd De, 
Men, som sagt, den hele Larm er nnødvendig. i 

Kinkel. 
(paa samme Tid). 

Ja, De tvinger mig jo til at sende 

Dem nd af denne 

Aabning derhenne! 
Endnu en Gang: Jeg gir Dem til Kende, 
Nu er hele min Taalmodighed til Ende. 

Deres Frækhed — o. s. v. 

Eline. 

Hør nu: Tag Dem i Vare 
Det kunde jo dog gæme hændt. 
At jeg — Ja tænk Dem bare! — 
* At jeg var: Recensent. 

Kinkel. < 

Saa blev jeg ved mit Forsæt 
Og gav Dem en fortjent Lektion. 

Eline. 

Ak Nej — De kiøb til Korset 
Og bad mig om Pardon. 

Ensemble. 

Eline. 

De er hidsig — o. s. v. 

Vand i Blodet, min kæreste Yen! De 

Bli'r jo fuldstændig 

Vild og ubændig.. 
Nu fbr Pokker, saa ras De og skænd De — 
Jeg ta'r flugten, naar jeg ser den er nødvendigt 
— De er altfor artig — altfor artig bedste Yen, 

Farvel, Farvel, vi ses igen. 

Einkel. 

Ja De tvinger — o. s. v. 

Deres Frækhed er for uanstændig. 

Jo, lille Yen, De 

Er Ibr ubændig. 
Se nu til, at De slipper behændig 
Ud ad Døren, saa min Bjælp er unødvendig. 
~ Ingen Komplimenter. Yær saa artig lille Yen! 

Farvel, se snart herop igen! 



Ottende Scene. 

Kinkel, siden Fritz. 

Einkel (ene). 
Har man nogensinde hørt Mage til Ufor- 
skammethed. Hehehe! Han trode, at han kunde 
skræmme mig ved at give sig Mine af at være 

Eecensent. Jo vist! Naar man selv har age- 
ret Bussemand, lader man sig ikke saa let gøre 
bange. I Smaastadsaviseme maa vi jo for det 
Meste selv besørge vore Teaterreferater — saa 
vi véd nok, hvad det vil sige, at være Recensent. 
(Fritz træder ind). Han skal for Eesten faa Lov at 
beholde sin Protegée. Hun bliver aldrig Skue- 
spillerinde. 

Fritz. 

(Afsides.) Aldrig Skuespillerinde — Beholde 
sin Protegée! — Elines Plan maa være strandet! 

— (hcjt). Har her været Noget paa Færde? Det' 
forekom mig, som om jeg hørte én hel Bataille 
her inde. 

Kinkel. 

Aa nej ! Det var blot en lille gemytlig Ord- 
veksling. Man har sammensvoret sig imod mig 

— lader det til. 

Fritz. 
Sammensvoret ? 

Kinkel (søger mellem sine Papirer). 

Ja, det er en af disse sædvanlige Engage- 
mentshistorier — eller rettere sagt . . . Hør, hvor 
er Brevet til Jomfru Holm blevet af? 

Fritz. 

(Afsides). Jo, han véd Alt. (højt). Brevet! — 
Naa det Brev 



• . . 

Einkel. 

Er besørget formodentlig. Godt! Men 

hvad er der i Vejen med Dig? 

Fritz. 

Kære Fader ! Jeg mærker nok, at Du har en 
Anelse. 

Kinkel. 

Jeg? — Ja, Du ser mig rigtig nok saa for- 
virret ud, at man kunde faa Anelser om Alle- 
haande. Har Du gjort noget Galt? 

Fritz. 

Ja det vil Du i det mindste synes — jeg 
tror derimod, at jeg aldrig har gjort noget Klo- 
gere. 

Kinkel. 

Ih, det er jo en meget lovende Indledning. 

Fritz. 

Fader! Ifjor, da jeg skulde være Soldat, til- 
bød Du mig, at sende en Stillingsmand til Eegi- 
mentet, naar jeg vilde aftjene min Værnepligt som 
Elsker ved Dit Selskab — og da jeg havde større 
Lyst til Teatret end til Skilderhuset, saa modtog 
jeg Dit Tilbud. 

Kinkel. 

Ja, det var smukt af Dig. Du hjalp mig 
ud af en stor Forlegenhed, og gjorde en god 
Gærning mod det stakkels Provinspublikum. 



Ja — 

Fritz. 

1. 

Nu har jeg i et helt Aarotid 

Staderet £lskerfaget, 
^g J^S ^^ A^tid gjort mig Flid 

Og af og til behaget. 

Jeg har grædt, jeg har lidt, 

Jeg har stormet og stridt, 
Jeg har raset som selve Orlando. 

Jeg har sukket saa ømt, 

Jeg har sværmet og drømt, 
Jeg har knælet og kys't paa Kommando, 

Jeg har forlovet mig saa tidt, 

Som Nogen kan forlange — 

Jeg tror omtrent i Gennemsnit 

Hver Aften et Par Gange. 

2. 

Men ak det varer, som Da véd, 

Jast ikke længe, førend 
Man trættes ved den Salighed, 

Der hentes fra Sufløren. 

Snart en glødende Bøn 

Til en asmdrig og skøn 
Elskerinde jeg improviserte. 

Og til Gensvar jeg fik 

Et fortryllende Blik 
Og et »Ja«, som kun IQærtet suflerte. — 

Ja, tilgiv, hvis en Fejl det var. 

Og tænk kan paa den store 

Gevinst, at faa et Elskerpar, 

Der elsker con amore. 

Einkel (tager sig en Pris). 

Ja saa! — Du har forelsket Dig. — Nu ja^ 
Herregud, det skal Du ikke bryde Dig Noget om. 
Det er med Kærlighed, som med Hikke: Naar 
man bare lader være at tænke derpaa, saa gaar 
den over af sig selv. 

Fritz. 

Nej, Dette har noget Mere at beiyde. Hun 
har ikke alene mit Hjærte — hun har mit Ord. 

EinkeL 

Ja saa! Ja, det var en anden Sag! — Sig 
mig — hvis Du ikke finder min Nysgerrighed 
ubeskeden — hvem er det, jeg skal have den Ære 
at kalde Svigerdatter? 

Fritz. 

Et elskværdigt fortryllende Væsen . . . 

Einkel. 

Ja, det følger af sig selv. 

Fritz. 

Begavet og talentfuld — Du har set hende. 

Einkel. 

Jeg? — Hvor? — Naar? 

Fritz. 

Her, for et Øjeblik siden. 

Einkel. 

Hvad behager? — Hende fra »Erokdelle- 
gaden«? — 

Fritz. 
Nej vist ikke! 

Kinkel. 
Var det da den Anden ? Skuespillerinden? — 

Fritz. 
Ja Fader! — 

Kinkel. 
Og hende finder Du elskværdig? 

Fritz. 
Ja! 

Kinkel. 

Fritz! — At Kærlighed kan gøre en Læg- 
mand smaatosset, det har jeg nok vidst, men at 
den kan gøre en Elsker af Faget saa forrykt, det 
trode jeg dog ikke. Spring straks hen paa Post- 
gaarden og bestil os en Ekstravogn til Bidstrup ! — 
Du maa jo være bleven daarekistegal. Tænker Du 
virkeUg paa at gifte Dig med La Veuve Grapin 
og gøre Bekendtskab med hendes Cravache? 

Fritz (aldeles forbavset). 

Men kære Fader! (pludselig greben af on Idé). 
Aa! »Skuespilleren imod sin Villie« — Jeg har 
•det! — Der gaar et Lys op for mig! — 

Kinkel. 

Ja, der gaar ogsaa et op for mig ! (ryster paa 
Hovedet venlig bebrejdende). Du har været til Fro- 
kost i Dag! Naa, ja, ja! — Læg Dig lidt ind paa 

Divanen, min Dreng, og lad os saa tale om den 
Sag i Morgen. (Det banker). Saa, nu er det galt 
igen. Kom ind! 

Niende Scene. 

Eline i elegant, men prætentiøst Damecostume. Kinkel. 

Fritz. 

Eline. 

Buon giomo ! (til Kinkel). ho l'onore di parlar 
corimpressario? 

Kinkel. 

Ja, Direktør er jeg rigtig nok, men jeg kan 
desværre ikke have den Ære at indlade mig paa 
italienske Konversationer . . . 

Fritz (til Eline). 

Frøkenen taler formodentlig Fransk, og hvis 
De tillader det, skal jeg være Tolk. 

Eline (sagte). 
Gud trøste Dig, hvis Du ikke gaar Din Vej. 
(hfifjt). Nej Tak! — Jaj dale mange godt Dansk. 
Jaj være 'al Aar i Gøppenhavn — Jaj dandse 'ær 
'ele Sommer. 

Kinkel. 

Aa, De er maaske en af de italienske Dan- 
serinder . . . 

Eline. 

Si Signor! — Signora Smeraldi — Jaj Dem 
bede om saa en . . en Dale paa fire Øjne. 

Kinkel. 

En Samtale under fire Øjne! — Fritz! (giver 

ham Tegn til at gaa). Yær saa god ! (vil byde hende en 
Stol). 

Eline (afværger det). 

Mosjø Direkdør! De genne en ung Dam, som 
'etter Domasin Ohlsen. 

Kinkel. 

Fra Krokodillegaden! Ja jeg har den Ære, 
og jeg tror, at hele Verden har sat sig i Bevæ- 
gelse for hendes Skyld. 

Eline. 
Mosjø! 'Un er en bestia. 

Kinkel. 
O ja saamænd! Jeg vil ikke sige Dem imod. 

Eline. 
'Un or en Monstre, en U'yr', en Kokodrille! 

KinkeL 
Det er ikke utroligt. 

Eline. 
Och De Mosjø, De maa hende engagere. 

Kinkel. 

Jeg? — Nej, bedste Signora! Jeg er rigtig 
nok Direktør, men det er for et Teater og ikke for 
et Menageri. Jeg engagerer ingen »Kokodriller«. 

Eline. 

Oh, De engagere 'ende alligevel. 'Un gomme 
bort fra By, ellers jeg blive meget ulykli. 

Kinkel. 
De? Hvordan det da? 

Eline. 

Ach min Gærreste, 'am De ikke gende. 'An 
'etter Gårel — Gårel Raymer. 

Kinkel. 
Ah! Jo, saa kender jeg saaraænd ham med. 

Eline. 

'An mig elske — elske meget stort — men 

'an er so . . so . . (gør en roterende Bevægelse med 
Haanden). 

Kinkel. 

Ja, jeg forstaar Dem. Det løber somme Tider 
rundt for ham — ikke sandt? 

Eline. 

'An er meget . . . flygtig — 'an sig aflfektere 
for den lille Ohlsen, 'an med hende læse og singe 
— Oh -jeg 'ende 'ade — jeg 'ende do — jeg 
'ende kvæle. 

Kinkel. 
Nej, det skulde De dog ikke. 

Eline. 
Oh, jeg være meget ulyklig. 

13 



194 

Einkel. 

Det gør mig virkelig ondt, men De maa 
indse, at jeg ikke er i Stand til at gøre Noget 
ved denne Sag. 

Eline. 

Si, si caro signore! De 'ende blot "engagere, 
tage bort fra By — och jeg min Gærreste be- 
aalle! Ach, De mig love det. 

Kinkel. 
Men hvad skulde jeg med hende? 

Eline. 

Bare rejse bort fra By. Langt bort, langt 
bort. O De gøre stor Fortjenesta 

Kinkel. 

Hm! Gud hjælpe os for den Forigeneste, hun 
skulde bringe. 

Eline. 

Jo jo! De mig gøre stor Forljeneste. Och 
jeg Dem skaffe mange mange Benge. Jeg gomme 
til Deres Deater, jeg danse fire fem Aften, Pub- 
blik blive fuld i Hus — meget fuld, og De mig 
bedale Ingending. De bare rejse bort med Kro- 
kodille. 

Kinkel. 

Ja, det var jo et meget favorabelt Tilbud, 
men . . . 

Eline. 
Oh ! De aldrig sige Nej ! — De mig se danse ! 
PubUk tabe 'Oved och rive 'Us ned och glappe med 
'Ænder och Fødder. Jeg Dem danse min 'ele Re- 
pertoir. 

Si Bignorl Jeg Dem danse en merveillexix 
Bayadér'. Jeg Dem danse en grand pas de deux — 
Den stadere jeg ind med den nnge Mæjø 

Tralala tres serieuxl 

Och jeg danse min ny Oallopad' diabdiqne — 

Trala Magnifiquel 

Och min Pas de Sylphide och min Pas de JBouquei 
Trala De skal se, 

Hvor Publik vil op at slaas 
Por at faa Biletter, 

Och det regne ned paa os 
Benge och Bngetter — 

Ja, jeg danse, hvad De vil 
'øjt 'eg't op i Skyen, 

Blot De mig min Eokodril 
Tage bort fra Byen! 

Jeg Dem danse Tarantella, 

Snurre om paa Ouly som Top, 

Jeg Dem danse Saltarella, 

Som jeg selv 'ar fundet op. 

Bomanesca, Bomaneila 

Och min ny Ouitana — Ja 

Alle Danse fra la bella 

Bella bella Italia ... 

Og :,: Tralala :;: 

Tro De min Ord, 

El Ole gør stor 

Succes och Puror* 
:,: Tralala :,: 

13* 



196 



Stolt och coquet 

Jeg flyve saa let 

Och slaa Castagnet'. 
Ja, jeg danse, jeg danse Mosjø Direktør, 
Och jeg standse, jeg standse ej, før jeg De mig hør', 

Ja om ej Deres Hjærte jeg rør' 

Ja Jeg dør! 

(Hun har ledsaget Sangen helt igennem med tilsvarende Pas 
og Stillinger og ender med det for de spanske Danse 
egne Knæfald). 

Kinkel 
(har med stigende Interesse fulgt hendes Sang og kommer 
uforsætligt i det sidste Øjeblik til at danne Gruppe, i det 

han vil hæve hende op). 

Nej, nej, nej, kære lille Signora ! (afsides). Det 
er et farligt Pigebarn ! — (høgt) Jeg kan ikke sige 
Nej til Noget, som De beder mig om paa den 
Maade. En Teaterdirektør er jo dog et Menneske, 
og om det ogsaa kommer til at gaa ud over 
Publikum, saa lad gaa! Jeg ta'r Krokodillen for 
en Vinter — imod at De danser fem Gange hos 
mig for et moderat Honorar. Jeg vilde ønske, 
at jeg kunde engagere Dem for hele Saisonen — 

Eline. 

Forsøg! — De mig engagere paa Prøve. 
Jeg spille ar mulige Roller. 

Kinkel. 

Det vil jeg saamænd gærne tro. Gid jeg 
bare havde Dem ordentlig oversat, saa skulde jeg 
ikke betænke mig. 

Fritz 
(der under det Eoregaaende har yist sig i Døren, træder 

' hen til Eline). 

Fader! Du véd, at jeg har et ualmindeligt 
Sprogtalent. Jeg svarer for Oversættelsen. 

Kinkel (forbavset). 
Hvad — Hvad — Du siger, at . . . 

Fritz. 
Oversættelsen er besørget. 

Eline. 

Først paa Fransk: (som Madam Grapin) Taisez 
vous! — Je viens pour vous dire, que je ne me 
laisse oflenser impunement, pour vous apprendre 
å respeeter les droit de la femme! 

Kinkel. 
Hvad — hvorledes — Madam Grapin » . . 

Eline (som Eaymer). 

Ja, det er mig, der er hendes Fru Moder og 
hendes Hr. Fader med paa en Maade, for det er 
mig, der har opfundet hende. Jeg hedder for øvrigt 
Baymer og er Dagdriver. 

Kinkel. 
Hvad for Noget — Men hvem er De? 

Eline (som Thomasine). 

Min Adresse æ egentlig Krokedellegade Nr. 9, 
men jæ æ altid aa træffe paa Vesterbro Nommer 

45 litra Z, 4 b, 2den Sal i 1ste Mellembygning 
tUhfirjre, 3de Dør fra Trappen. 

Einkel. 

Hør, det er min Sjæl godt gjort — men endnu 
er jeg lige klog. Hvem er De nu i Virkeligheden ? 
— Er De Signora Smeraldi, eller er De Hr. Raymer, 
eller Madam Orapin eller Tomasine Olsen. 

Frits. 

Hverken den Ene eller den Anden. Maa 
jeg præsentere Jomfru Eline Holm ! 

Kinkel. 

Ah — Nu gaar der et Lys op for mig. 
»Skuespillerinden, der var her før!« •^— Ja nu 
forstaar jeg, hvad Du mente med »Skuespilleren 
mod sin Yillie« og Elskerparret, der spillede con 
amore. — — Ja — De er naturligvis engageret 
baade af mig og af ham. Jog har rigtignok ikke 
set Dem spille Elskerinde endnu; men — 

1. 

Det lader jo til, 
De kan hvad De vil — 
Det blir Dem vel neppe et vanskeligt Spil. 

Frits. 

Nej Fader I Enhver 

Vil £aa hende kær, 

Der ser hende som Elskerinde især. 



J 

Eline. 

Ja det er i Grunden mit rette Fag! 
Som saadan saa De mig kun i Dag 
I alle mulige Boller. 

Alle Tre. 
I alle mulige Roller! — 

2. 

Eline (til Publikum). 
Til Slutning for Dem 
Jeg vover mig frem 
Og beder saa venlig: Vær ikke for slem 
Mod vor Bagatel! 
Vi véd jo saa vel 
Lidt Strænghed kan slaa den aldeles ihjel. 
Men det er vort Haab, at De fælder, som 
De plejer her, den gunstigste Dom 
Om »alle mulige Boller«. 

Chor. 
Ja, alle mulige Boller! 

Notitser. 



Kun Opgaven: at lade en Skuespillerinde ved flere For- 
klædninger godtgøre sit Talent for en Teaterdirektør, der er 
hendes Elskers Fader — ^ er laant fra Rådets »Frosine ou 
la demiére venue«, hvortil den igen skal væie laant fra et 
gammelt italiensk Stykke. 

Stykket blev opfiart fiøfrsté Gang den 7de November 1857. 

Sangene er oprindelig skrevne til valgte Melodier men 
da Hr. Josef Glaser i Stedet for at arrangere disse for Or- 
kester komponerede ny Musik til Stykket blev denne benyt- 
tet ved Op&frelsen. 

Ved Genopførelsen i 1885 blev Madam Grapins Bolle 
indlagt i Stedet for en tilsvarende tydsk, der var fastknyttet 
til Forholdene før 1864. 



Narret April. 

VandeTillé-ProTiBrbe i 1 Akt. 



Personer. 



Carl BJeninfiT. 
Julius Høyer. 

Handlingen foregaar hos Bjerring i København den 1. ApriL 

Scenen forestiller et smukt Ungkarlsværelse. 

Bjerring. 

Den første April man narrer sin Ven 
Med Eette, i Fald man forstaar'et, 
Man bliver som oftest narret igen 
De øvrige Dage om Aaret. 

Mangen Gang for et Blik 
Af en Pige et Halvaar som Narre vi gik; 

Mangen Gang med et Smil 
Hun for Livstid kan narre os Stakler April, 

Og for Venner og Frænder 

Bestandig man render 
April og beklager sig knap, naar det hænder; 

Derfor 
Den første April etc. 

Snart man løber grasat 
Til Teatret og mødor en hegrød Plakat. 

Snart man bliver til Nar 
For Avisen og det ved en Trykfejl saagar, 

Og naar Vennerne ser £n 

Som Nar, de béler En 
Og siger, at man har foiljent, hvad der sker En; 

Derfor 
Den første April etc. 

— (Ser ud af Vinduet) Endnu ser jeg ikke No- 
get til Høyer. — Hahaha — stakkels Fyr! Jeg 
gad vide, hvor meget han vil beholde af sin Kold- 
blodighed, naar han hører, hvorledes han er nar- 
ret April! — Men Hævnen er sød! I Dag for et 
Aar siden var det ham, der fik det Indfald at 
lade mig løbe, og det saa jeg kom meget for- 
bitret hjem og forsikrede ham, at saadanne Paa- 
fund ikke passede for store voksne Mennesker, og 
at jeg slet ikke kunde finde noget Morsomt deri. 
Men hvad hjalp det! Han lo, og alle de Andre 
lo — Og jeg var narret April. I Dag er det ham 
der har de løbende Forretninger. Han bad mig 
igaar at avertere, at han ønskede et Pianoforte 
til Leje — og nu har jeg baade averteret og 
sendt ham efter Billetterne. Her er Avertisse- 
mentet: (læser af en Adresseavis) 

»En Mand fra Provinserne ønsker her fra 
Hovedstaden at hjemføre en Brud. Nylig kom- 
men i Besiddelse af en betydelig Arv har han 
ikke nødig at tage Hensyn til, hvor vidt hans 
Tilkommende er bemidlet eller ikke. En blid, 
kvindelig Karakter, Dannelse og et behageligt 
Ydre er hans eneste Fordringer, dog vilde en 
Alder, der ikke overskred 26 Aar, være et af 
hans Ønsker. Han er selv en dannet Mand, i 
sine bedste Aar, fordringsløs og godmodig og kan 
ingenlunde kaldes styg. Reflekterende ville be- 
hage at indlægge forseglet Billet mrk. P. P. P. 

paa dette Blads Kontor. Ubrødelig Tavshed 
forsikres Paa Gadermøder reflekteres ikke.« 

Det er slet ikke saa ilde gjort, efter som det 
er mit første Skridt paa deD journalistiske Bane. 
Høyer vil da faa alle Lommerne fulde af Billetter 
efter dette Avertissement. Dannelse og et beha- 
geligt Ydre har jo alle Fruentimmer nu om Stun- 
der, og ældre end 26 Aar bliver de aldrig før 
efter Brylluppet. Naar han nu skal til at læse 
Billetterne, smugler jeg ganske behændig denne 
ind imellem alle de andre. Jeg fortalte hans Kæ- 
reste, at han havde skrevet Avertissementet for at 
narre nogle dmme Hjærter April, og saa skrev 
hun denne Lap for at gjøre Gengæld. — Saa! 
Der har vi Manden. 

Høyer (kommer leende ind). 

Det er et af de kosteligste Æventyr, jeg har 
oplevet. Hahaha! 

Bjerring. 
Har Du havt Æventyr? 

Høyer. 

Ja et meget morsomt — men det var nær 
ved at tage Ende med Forfærdelse. Jeg kommer 
hen paa Adressekontoret og henter Billetterne 
(tømmer sine Lommer). Se hvilken Mængde Instru- 
menter, der er til Leje i denne Tid! — men just 
da jeg er i Færd med at gaa ud ad Porten igen, 
kommer der en gammel Kærling løbende og 

spørger mig, om jeg er Hr. P. P. P. Hun havde 
nemlig været inde paa Kontoret med en Billet og 
faaet at høre, at jeg netop var gaaet ud af Døren. 
Jeg ser, at der staar: »haster« udenpaa Billetten 
og brækker den altsaa straks. Her er den. 

Bjerring (læser). 

»Hvad De søger, vil De finde i Formiddag 
Kl. 11 — Klosterstræde Nr. 246, 3die Sal. 
Døren til venstre.« — 
Det er jo meget tydeligt. 

Høyer. 

Ja vist saa. Nu var jeg lige tæt ved Hjør- 
net af Klosterstræde, og Klokken slog just 11 — 
altsaa gik jeg derop med det samme. Det var jo 
lige saa rimeligt, at jeg kunde træffe et godt In- 
strument dér, som paa et andet Sted. Jeg kom- 
mer ind i Stuen og træffer der en Goliath af et 
Fruentimmer, der sidder og hamrer paa et stort 
gammeldags Flygel — for Resten et Instrument 
med smukke fyldige Toner, det hørte jeg straks. 
Men næppe har jeg spurgt, om det var hende, der 
havde indleveret Billet, før Fruentimmeret faar et 
Anfald af den besynderligste Snakkesyge. Hun 
begynder at fortælle mig en hel Mængde Røver- 
historier om hende selv, hendes Forældre og en 
Kæreste, hun havde havt, og Gud maa vide, hvad 
det var altsammen. Jeg hører paa alle hendes 
Fortællinger med min sædvanlige Koldblodighed, 
men til sidst — det var just en meget interessant 

Hemmelighed, hun var i Færd med at betro mig 

— saa ytrede jeg dog min Forundring [over, at 

hun vilde indvie en Fremmed i deslige Sager. »Gud 

bevares!« udbrød hun da — der er jo Ingen, som 

er nærmere dertil end De, og det er min Pligt ikke 

at skjule nogen Ting for Dem.« — Nu begyndte 

jeg at blive bange. Jeg bad hende kort og godt 

om at gaa lige til Sagen og spurgte, om vi ikke 

kunde afgøre Affæren med det samme. Jo det 

kunde vi vel, mente hun, men efter et saa kort 

Bekendtskab var det dog temmelig voveligt at 

foretage sig et saa vigtigt Skridt. (Under denne Re- 
plik tager han Overfrakken af, sætter en Røghue paa Hovedet 
og stopper en Pibe). 

Bjerring. 

Bravo! — Du derimod sjmtes naturligvis, at 
Bekendtskabet havde varet længe nok. 

Høyer. 

Ja, jeg svarede noget Lignende; men saa fik 
hun et andet Anfald. — Hun gjorde mig en 
Masse af de mest nærgaaende Spørgsmaal — holdt 
et formeligt Forhør over mig. 

Bjerring (med inderlig Fomfijelse). 

Og Du svarede! Hahaha! 

Høyer. 

Hvad skulde jeg gøre ! Da jeg endelig havde 
tilfredsstillet hendes Nysgerrighed spurgte jeg hende, 
for at faa en Ende paa Legen, hvad hun forlangte 
om Maaneden? 

Bjerring. 

Om Maaneden! Jeg ser allerede hvilket An- 
sigt hun satte op! — 

Høyer. 

Ja -^ jeg trode, at hun havde havt i Sinde 
at sluge mig levende. »Om Maaneden !« — raabte 
hun »Hvad anser De mig for?« Og saa holdt hun 
mig en hel Forelæsning over hendes strænge 
Principer og hendes udmærkede Eygte. En saa- 
dan Overenskomst maatte være for evig — sagde 
hun meget patetisk. Saa fortalte jeg hende, at 
jeg kun for i Sommer bode her i Byen hos Dig, 
og at det ikke var min Lejlighed at føre et saa- 
dant stort Skrummel med mig, naar jeg rejste . . . 
Mere fik jeg ikke sagt, førend der brød et Uvejr 
løs — Huh! Du skulde have hørt hende! 

Bjerring. 
Men Enden — Enden paa Historien? 

Høyer. 

Enden blev naturligvis en fuldstændig Mugt 
fra min Side. — Jeg har ikke vovet at se mig 
tilbage, førend her udenfor Døren. — Kan Du for- 
klare mig denne Begivenhed? 

Bjerring. 

Jeg skal forsøge det Tag nu hele Din »sæd- 
vanlige Koldblodighed« til Hjælp, og prøv saa at 
gøre Dig fortrolig med den Tanke, at Du er nar- 
ret ApriL 



Narret April? 

Ja. 

Af hvem? 

Høyer. 

Bjerring. 
Høyer. 



Bjerring. 
Af Undertegnede. 

Høyer (lægger sine Arme om Bjerrings Skuldre). 
Bjerring! Du er en fortræffelig Fyr. Du er 
ærlig og stræbsom og tjenstvillig og har mange 
andre gode Egenskaber . . . men Du narrer ikke 
Folk April. 

Bjerring. 
Saa læs da dette Avertissement ! (giver ham Avisen). 

Høyer (læser snart sagte, snart hejt). 

»En Mand fra Provindseme ønsker fra Ho- 
vedstaden at hjemføre en Brud« — Hvad kommer 
det mig ved? Det er jo ikke mit Avertissement 

Bjerring. 
Tidere ! 

Høyer. 

. . . eneste Fordringer ... et af hans Ønsker 
. . . han er selv en dannet Mand i sine bedste 
Aar, fordringsløs og godmodig. 

Bjerring. 

Overmaade godmodig. 

14 

Høyer (med stigende Forandring). 
... Og kan ingenlunde kaldes styg.« 

Bjerring (holder et Haandspejl op). 
Paa ingen Maade — se selv! 

Høyer. 

Reflekterende ville behage at indlevere Billet 
. . . (brister ud), mærket P. P. P. 

Bjerring (bekræftende). 
P. P. P. 

Høyer (mere og mere oprørt). 
Det er altsaa det Avertissement, Du har 
skrevet — Det er jo — Det er jo — Det (pludselig 
rolig). Saadan at forstaa! — Det var meget godt 

gjort, og Jomfruen i Klosterstræde havde paa den 
Maade al mulig Aarsag til at kaste mig ned ad 
Trapperne. — Bjerring! Du har min Agtelse — 
og der har Du end videre Fidibuspapir til det 
første Halvaar (kaster Biletterne paa Bordet). 

Bjerring. 

Vil Du da ikke engang værdige de unge Skøn- 
heders Tilbud et Øjekast — 

Høyer. 

Unge Skønheder! — Nej min Ven, der hører 
i det Mindste 30 Aar til at skrive saadan en 
Billet. — Ethvert af disse Breve udgør et Blad 
af sidste Del i en »gammel Jomfrues Memoirer.« 

— Det er en Roman i 3 Dele, men jeg kan dem 
udenad alle Tre. — Nu skal Du høre! 

1. 

Den Skønne gaar ind i sit attende Aar, 

Se nu staar Bosen i Enop; 

Naar frem blandt de blegnende Søstre hun gaar, 

Det er som Solen gik op, 
Og Herrerne puffes, 
Og stødes og knuffes, 
De trænger sig for hendes Fod; 
De sukker og klukker, 
Og flammer og stammer 
Og kysser den Plet, hvor hun stod. 

Men tappert hun lader dem Alle forstaa, 

At Roserne vokser med Tome paa, 

Skade, Skade — Tomenes Tid er saa kort! 

2. 

« 

Thi snart har den Skønne tilbagelagt 
Sit fem og tyvende Aar; 
Nu Rosen udfolder sin fristende Pragt, 
I fagrest Blomstring den staar; 

Men ak I nu begynder 

De udspFungne Tnder 

At ængste TQbedemes flok! 

Begejstringen daler 

Og Heden sig svaler — 

Det er dog besynderligt nok! 
Og Tomene stikker ej mer saa hvast, 
Men ligesom Hager de holder fast. 
Skade, Skade — Blomstringens Tid er saa kort! 

14* 

3. 

Den Skønne og Blomsten de følges nu ad, 
Til sidst gaar begge i Frø. 
Snart falder fra Rosen det duftende filad 
Og hun bli'r Tredveaarsmø, 

Og Blikket blir sødere, 

Stemmen blir blødere; 

Hvad kan ej Tiden formaa? 

Og Tomene stikke 

£Jj længer — vist ikke 

De bliver saa bløde og smaa, 
Og kommer saa Frieren strunk og prud, 
Saa svarer hun, førend han faar talt ud: 
Ja ja ja ja — ja ja ja ja ja ja ja! 

Bjerring (i det han betragter Billetterne). 
Vil Du lyde mit Raad, saa syng aldrig den 
Vise mere. De gamle Jomfruer er et hævnger- 
rigt Folkefærd, og da vort Rygte nu en Gang er i 
deres Hænder, saa er det klogest ikke at lægge 
sig ud med dem. Men hvad er dette? Jeg skulde 
tage mærkeligt fejl, om ikke Fru Berg'i egen 
Person har skrevet disse tre P'er. 

Høyer 

Fru Berg — som holder Hus for Dig? 

Bjerring. 

Ja! — Jeg har netop flere Gange lagt Mærke 
til hendes originale P'er i Regnskabsbogen. 

Høyer. 

Lad os da se dette Brev. (Læser). 

»En ung Enke, der selv er født i en af 

Kigets Qærneste Provinser, men opdraget og 
uddannet i København« — 

Bjerring. 

Det er hende. Hun er født paa Bornhohn 
— og J6g kender hende igen alene paa Ordet 
uddannet«. Lad os høre om Besten ogsaa passer. 

Høyer. 

. . . Hun fortæller, at hun har bestyret et 
Institut, og informeret . . . 

Bjerring. 

I Tysk og Fransk — ganske rigtig! Det er 
hende. 

Høyer. 
Hun er 26 Aar. 

Bjerring. 

Ogsaa rigtigt! Men det synes, at de fleste 
af dem har været Skudaar. 

Høyer. 
Hun har en meget blød Karakter. 

Bjerring. 

Det er muligt, men hun skal have meget 
haarde Hænder — det forsikrer i det mindste 
Pigerne. 

Høyer. 

. . . Se se . . . Hun har Penge! »I fire Aar 
har hun forestaaet en stor Husholdning, og i den 

Tid bar hun sammensparet sig en Kapital af lidt 
over 3000 Rd«. 

Bjerring (forbavset). 
3000 Rd. 

Høyer (rolig). 
3000 Rd. 

Bjerring. 

3000 — siger Du — er Du forrykt? 

Høyer. 
3000 siger jeg, og er aldeles ikke forrykt 

Bjerring. 

3000 — og endda lidt over! Hun har 200 i 
aarlig Løn. Hvad synes Du? 

Høyer. 

Jeg synes, at hun burde ansættes ved Fi- 
nantsministeriet. 

Bjerring (farer op). 

Det er jo et eksempelløst Bedrageri. Jeg er 
narret . . . 

Høyer. 

Koldblodighed, min Ven! Koldblodighed! Du 

er narret April hver Dag i fire Aar. Spejl 

Dig i mit Exempel, og gør ingen AUarm ! Det er 
kun Skade, at Du er forlovet med Amalie Tom- 
sen — ellers burde Du gifte Dig med Fru Berg. 

Bjerring. 
Tak! 

Høyer. 

Lad os reflektere lidt over denne Sag. Hun 
forekommer mig just at være en Kone for Dig. 
Hun sparer 800 Ed. om Aaret — medens en anden 
kunde ødelægge 800 — det er 1600 Rdlrs. For- 
skel — og 1600 — det er Renten af 40,000, og 
40,000 er virkelig en køn Medgift. Du skulde 
dog tænke lidt nøjere derover. 

Bjerring. 

Ja, jeg skal tænke derover, det kan Du stole 
paa (afeides i det han fremtager sin Billet). Nu skal Du 
ogsaa faa Noget at tænke paa. (Hflgt). Lad os 
læse videre! Se blot hvilken nydelig Billet — 
Den er fra en Gouvemante, det tør jeg bande paa. 

Høyer (bryder Seglet). 

Hvad? »Klokken 1 i Dag vil De i Blomster- 
butiken paa Kongens Nytorv kunne træffe en 
Dame, der tror at forene alle de Egenskaber, som 
De ønsker, at Deres Tilkommende skal besidde. 
Hun har ikke noget højere Ønske end at forlade 
København og tilbringe Resten af sit Liv paa 
Landet i idyllisk Ro.« — Hvad Fanden er dog 
dette! (slaar paa Stolearmen saa den knækker). 

Bjerring. 

Jeg synes det var Stolen, der gik itu. 

Høyer (farer op). 

Det er ubegribeligt — det er utroligt — det 
er umuligt. 

Bjerring. 

Men det er aUigevel vist. — Der ligger jo 
Stumperne. 

Høyer (uden at høre dette). 

Det er mere end et Menneske kan bære. 

Bjerring. 

Ja i alt Fald er det mere end en Stolearm 
kan bære. 

Høyer (heftig). 

Hvem taler om Stolen — Jeg mener Brevet 
— Brevet her! 

Bjerring. 

Det kan da ikke være saa svært — Det er 
jo tyndt Postpapir. 

Høyer. 

Gør mig ikke rasende — Se! Læs! Begriber 
Du, hvad det vil sige, at Ens Kæreste reJQlekterer 
paa Avisfrieri. Ser Du ikke, at det er [Elviras 
Haand? 

Bjerring. 

Koldblodighed! — Du kan tage fejl — og 
selv om det var hendes Haand! Hvad saa? — 
Hun har maaske gættet, at det var Dig, der friede^ 
og benyttet Lejligheden til at bringe sig i Erindring. 

Høyer. 
Dril mig ikke, Bjerring. 

Bjerring. 

Naa, naa, naa! Lad os nu med »sædvanlig 
Koldblodighed« reflektere lidt over denne Sag. 
Du er sat Stevne i Blomsterbotiken Kl. 1. Om 
en Timestid vil Du altsaa faa at se, hvor vidt 
Du har Grund til at rase eller ikke. — Du bør 
saaledes opsætte al Heftighed til Kl. 1. 

Høyer (i det hun knækker en Lineal). 

Tro for Alting ikke, at jeg er heftig — paa 
ingen Maade — Jeg er aldeles rolig — Frygtelig 
rolig! 

Bjerring. 

Ja en Svensker vilde finde Dig »mycket ro- 
lig« — det indrømmer jeg! — Skal vi saa læse 
videre. ' 

Høyer. 

Vær saa god! — Læs saa meget, som Du 
behager. Jeg har faaet nok. 

Bjerring. 

Nu vel. Jeg skal læse Billetterne og give 
Dig et kort Udtog af deres Indhold. 

1. 

Her har vi først en lille Pige 

I Livets Vaar, 
Uskyldig, from og smuk tillige 

Og nitten Aar, 

Hvad? — Doris! — Ah! for syv Aar siden 

Hun var i Ry. 
Hun var just Jomfru da for Tiden . . . 

Paa Bellevue. 

2. 

Se her en Dame fin og yndig 

Af Frøkenstand, 
Skarpsindig, vittig, lærd og kyndig, 

Trods nogen Mand. 
I Ægteskabet vil hun leve 

Paa samme Fod, 
Som Clara Raphael med sin Greve, 
(kaster Brevet) Ja vær saa god ! 

3. 

Og her en Pige uden Mage, 

Nej vil man se! 
Aldeles fejlfri — Død og Plage! — 

Saa ren som Sne. 

Til dette Englebarn det gælder 

At finde Vej ! 
»St. Pederstræde i en Kælder!« 

Nej Tak for mig! 

(i det han aabner det næste Brev.) 

Det var tre — og to er fem. Endnu har vi 
ikke fundet Nogen, der kunde tjene til Reserve, 
. . hvis . . . Himmel! . . . Det maa være en Øj- 
enforblindelse ! 

Høyer (der har spaseret frem og tilbage i Baggrunden). 
Faar Du Syner? 

Bjerring. 
Det kan man kalde at blive betalt med sin 

egen Mønt ... Og jeg, der ikke véd andet, end 
at hun er ovre i Jydland. 

Høyer. 
Hvwn? 

Bjerring. 
Hvem andre end Amalia! 

Høyer. 
Amalia Thomsen? 

Bjerring. 
Ja! 

Høyer. 
Din Kæreste! 

Bjerring. 

Ja! Ja! Ja! -— Nu forstaar jeg det gamle 
Ordsprog: Man skal aldrig male Fanden paa 
Væggen. 

Høyer. 

Har Du ogsaa faaet Brev? -— 

Bjerring. 

Læs dette for mig. Jeg tror ikke længer 
mine egne Øjne. 

Høyer (læser). 

Min Herre! 
Da jeg altid har hørt, at den lige Vej er 
den bedste, sender jeg Dem uden Omsvøb 
indlagte Invitationskort til en liUe Middags- 



220 



cirkel hos min Tante i Dag. De vil dér 
kunne gøre mit nærmere Bekendtskab. Forud 
vil jeg kun sige Dem, at jeg er 24 Aar gam- 
mel og Datter af en rig Mand i Bandersegnen. 
At jeg er smuk, tør jeg ikke paastaa, men 
at jeg er taalmodig og fordringsløs, vil De 
kunne slutte deraf, at jeg i tre Aar har ud- 
holdt en Forlovelse med den bekendte Mægler 
Bjerring. For at undgaa Forveksling ved 
Præsentationen til Middag tegner jeg mig 

Amalia Thomsen. 

Hahaha! Nu begynder Historien at blive interes- 
sant. 

Bjerring. 
Har Du hørt noget Værre! 

Høyer. 

Ja jeg har endogsaa set det ! Vil Du betragte 
denne Lap nok en Gang. 

Bjerring. 

Den ! — Snak ! Det er jo Løjer — Det er kun 
Narrestreger — men dette er Alvor. 

Høyer 

Ja det er i det Mindste rene Ord for Pengene 
— især Beviset for hendes Taalmodighed. 

Bjerring. 

Og Navn og Adresse rent ud — og dette 
Invitationskort med Navnet in blanco. Det er jo 

skamløst. Men jeg skal hævne mig. Enten dræ- 
ber jeg hende, eller . . . 

Høyer. 

Eller ogsaa gifter Du Dig med Husholdersken. 

Bjerring. 

Husholdersken ! 

1. 

Dril mig ej, 

Skil mig ej 
Bent ved Forstanden! 
Det snurrer i Panden. 

Høyer. 
Ligesaa hos os. 

Bjerring. 

Hede og 

Vrede og 
Harm jager Blodet 
Faa en Gang til Ho'det. 

Høyer. 
Ligesaa hos os. 

Bjerring. 

Det det det det det det — det er jo saa skamløs og styg en 
Handling, at man ikke ved, hvad man længer skal tro. 

Høyer. 

Det er som jeg havde faa't en Spand Vand ned ad Ryggen. 

Bjerring. 

Det det det det det — det er som jeg havde faa't to. 

2. 

Mere ej , 

Bære jeg 
Ean, Dej med hende 
Er Alting til Ende. 

Høyer. 
Ligesaa hos os. 

Bjerring. 

Ene 

Alene 
Det staar nu tilbage 
Reyanche at tage. 

Høyer. 

Ligesaa hos os. 

Bjerring 1 

(i d^t han tager Erakke og Hat). 

Ja ja ja ja ja ja ja — Hun skal faa mig i Tale, 
Ja ja ja ja ja ja ja — Vi ere kvit inden Kvæld. 
Ja ja ja ja ja ja ja der vil blive Skandale, 
Ja ja ja ja ja ja ja — Ja nu gaar jeg — Earvel! 

(gaar). 

Høyer (paa samme Tid). 

Ja jeg snart skal £aa den Falske i Tale, 
Tyst skal det gaa uden Scener og Spræl, 
Vi tager Afsked foruden Skandale. 
Du burde gøre det samme. Farvel! 

Høyer (ene. Han er under hele den følgende Monolog 
nær ved at overvældes af sin Hidsighed. Han tager sit Ur 

op -) 

Klokken er kun 12. Det er en hel Time 

endnu, fiairend jeg kommer paa det Bene med den 

fordømte Billet. Haanden er Elviras. Det er af- 
gjort — Men hun kan ikke have skrevet den — 
og alligevel — — Ja Gud ske Lov for min 
Koldblodighed, (nynner). Det er mærkværdigt, hvor 
forskelligt Bjerring og jeg tager os den samme 
Sag. Nu er han ganske sikkert i Færd med at 
gøre en eller anden Galskab, hvis han ikke alle- 
rede har gjort den — Jeg derimod gaar aldeles 
rolig og reflekterer over min egen Bolighed (ser 
paa sit Ur). Det maa gaa for sagte — Det er 
umuligt andet (tager Rben). Jeg vil nu tage det 
klogeste Parti (i det han forgæves søger at stryge Ild 
i Svovlstikken). Jeg sætter mig ned paa Taalmodig- 
hedens Maatte og røger Forventningens Pibe, som 
Tyrkerne siger — Ja det har for Eesten Tyrkerne 
godt ved at sige — De kjender ikke til kemiske 
Svovlstikker — i alt Fald ikke til de assurerede 

— Se — Se — Se nu (efter at han har knækket en 
Mængde Svovlstikker stryger han hele Bundtet an — det 
fænger — han blæser Uden ud og kaster Piben og Svovl- 
stikkerne — Pause). Nej — end ogsaa det værste 
Tilfælde skal jeg vide at bære med min sædvan- 
lige BoUghed. Jeg ræsonerer som saa: Mine 
Luftkasteller er blæste om et Å.ar, før jeg skulde 
have Bryllup. Det er altid bedre, end om det 
var sket et Åar, efter at jeg havde havt det. Jeg 
havde en Ven, der giftede sig i^or og noterede 
Vejret for de første 12 Maaneder i sin Ægte- 
skabskalender. Og hvad var Eesultatet? 

Sans Hr. 5. 

I Januar var Fred og Ro 
Og alt var nyt og godt; 
Hvad savned de Nygifte To? 
En Hytte var et Slot. 
Og lystig endte Februar, 
Den Maaned var saa kort, 
Og Dagen var saa lys og klar, 
Og Tiden gik saa kort. 

2. 
I Marts var endnu Dagen klar — 
Dog blev den nu lidt lang. 
Men tidt April ustadig var, 
Det regned mangen Gang. 
I M«g man elukked Ovnens Dd, 
Nu spired Blomster frem, 
Og Luften ude blev saa mild, 
Man længtes fra sit Hjem. 

3. 

I Juni redte Flora Seng, 

Og som i fordums Tid 

Man sværmed om i Skov og Eng 

Og glemte Kiv og Strid. 

I Juli og August, man véd, 

Var Solen slemt paa Spil, 

Og Luften var saa kvalm og hed. 

Der maatte Torden til. 

4. 

September gjorde Ingen glad; 
— Nu falmed, visned Ali 
Oktober kom, og sidste Blad 
Fra Elskovstræet faldt. 

November bragte Begn og Slud — 
December Is — Nu har 
Maa kun en Bøn til Elskovs Qud 
— Om snarlig Januar! 

Men dette Ur maa i det Mindste gaa en halv 

Time for sagte. Hun har vist allerede ventet 

en god Stund i Blomsterbutikken. O! I denne 

Butik skal hun hente en Forglemmigej — Det 

lOYOr jeg ! (kaster en Eappe om sig, griber en Paraply og 
vil med Eøghuen paa Hovedet ile ud af Døren, da Bjerring 
i det samme syngende danser ind og svinger ham et Par 
Gange om. — De betragter hinanden et Øjeblik med gen- 
sidig Forundring, derpaa udbryder først Bjerring og siden 
Hsfyer i Latter). 

Høyer. 

Tillad mig et Spørgsmaal, gode Bjerring! 
Hvorledes staar det til her? (Peger paa Panden). 

Bjerring. 
Der? Meget betænkeligt lader det til. 

Høyer. 

Nej, jeg mente i Dit Hoved — Et Menneske, 
der under slige Omstændigheder danser Galo- 
pade . . . 

Bjerring. 

Og et Menneske der under slige Omstændig- 
heder vil gaa paa Kongens Nytorv med Bøghue 
paa — 

Høyer. 

Ah ! — jeg — det er ikke andet end Distrak- 
tion — Det er aldeles ikke Hidsighed. 

15 

Bjerring. 
Nej det er Din »sædvanlige Kolighed« — 

Trallalala (svinger ham igen). 

Høyer. 

Men hvorfra har Du al denne Glæde? Har 
Du faaet Ja af Husholdersken? 

Bjerring. 

Omfavn mig min Ven! — Vi er begge To 
blevne narret April! 

Høyer. 
Og det finder Du morsomt? 

Bjerring. 

Ja vist saa! Ser Du vel: Brevet fra Din 
Kæreste havde hun skrevet efter Aftale med mig, 
og jeg havde stukket det ind mellem Billetterne. 

Høyer (opfarende). 
Og en saadan Spøg . . . 

Bjerring. 

Tys, Tys! — Jeg vidste jo, at Du vilde tage 
det med »Din sædvanlige Koldblodighed,« og nu 
er jeg honnet nok til at spare Dig Vejen til 
Kongens Nytorv. Du vilde ikke have fandet 
andet end en kuverteret Almanak med en Streg 
under den farste April. — Og hvad mig angaar, 
saa kan Du forestille Dig, hvorledes jeg som en 
hvid Othello styrter ind i Tantens Værelse med 
Amalies Brev i Haanden og bliver modtaget med 

en Skoggerlatter af begge vore Kærester, Tanten 
og — min Søster, der havde forraadt hele Sam- 
menhængen og overtalt Elvira til at skrive Bil- 
letten. »Kan I se, at han ikke læste mere end 
den første Side!« raabte de nu i Munden paa hin- 
anden, da Latteren begyndte at sagtnes lidt. Jeg 
vender ganske forbløffet Brevet om . . . 

Høyer. 
Og læser? 

Bjerring. 

»Søde Karl! Du skulde ikke give Dig af med 

Avisfrieri. I Morges kom jeg til Byen, og til 

Middag venter Tante Dig og Julius Høyer. 

Din Amalia. 
P. S. Aprilsnar! 

Høyer. 

Ja se det kommer der ud af at være hidsig. 
Hvis Du nu ligesom jeg ganske koldblodig . . . 

Bjerring. 

Hør nu min koldblodige Ven. Læg denne 
Røghue, og lad os skynde os derhen! — Man ven- 
ter paa os. 

Høyer (gør sig færdig til at gaa). 

Hat — Handsker — Paraply — Lommetør- 
klæde — Cigarer — Har vi nu slet ikke glemt 
Noget? 

Bjerring. 

Jo — Et! 

16* 

Høyer. 
Hrad for Noget? 

Bjerring. 
Det — som Du véd nok! 

Høyer. 
Naa — aa — 

(til Pablibun) 

Det var et Slutningsyeis — Nu vel! 

Det skal ej vare længe: 

Her har De da Yor Bagatel — 

Begge. 
Yær ikke alt for strængel 



Af Asken og i Ilden. 

Yaudeville i 1 Akt. 

(Fri Bearbejdelse efter det Franske). 

Personer. 



Oarl Brown, Prokurator« 

Oaxnilla, hans Eone. 

Emilie Boberti, hendes Veninde. 

Julius "Walter, Browns Fætter og Faldmægtig. 

Bethuel, Prokurator. 

Peter, [Qener. 

(Handlingen foregaar i en stor Stad). 

(En elegant Havestue med Kamin, Piano, Sybord etc.) 

Første Scene. 

Brown. Peter. 

Brown (i Skjorteærmer foran et Spejl). 
Nej, lad mig faa det gamle! 

Peter (rækker ham et Halstørklæde). 
Vær saa god! 

Brown (afsides). 
Det har egentlig udtjent . . . (resigneret), men 
lad gaa ! (binder det om Halsen). Min Frakke ! 

Peter (rækker ham en Frakke). 

Brown. 

Hæng den ind igen ! (hæver Stemmen). Min 
gamle Frakke! 

Peter. 
Vil Herren da aldrig gaa med den nye? 

Brown. 
Jo — (sér paa ham), naar den bliver gammel. 
— (trækker den anden Prakke paa). Giv mig min Hat ! 

Peter (sukkende). 
Den gamle? 

Brown. 
Ja naturligvis! 

Peter. 

Saa skal Eruen vel ikke ud med? 

Brown. 

Nej! — (hgfjere). Hun skal ikke ud med — 
(højere og hflrjere). Jeg skal ud alene — Jeg skal 
ud i Forretninger — Jeg har ikke noget at pynte 
mig for! — 

Peter (forknyt). 

Om Forladelse, Hr. Prokurator — jeg . . . 

Brown. 
Ingen Bemærkninger! — Du kan gaa. 

Peter. 
Skal jeg lade spænde for? 

Brown (distrait). 

Javist — de Gamle! (ærgerlig). Aa gaa bare, 
og lad mig være fri for Dine Bemærkninger. 

Peter (idet han gaar). 
Der har jeg nok faæt en rar Kondition. 

Ånden Scene. 

Brown (ene). 
Stakkels Carl Brown ! Du ser mig noget luv- 

slidt ud. Der skulde Ingen se paa Dig, at Du 
engang har været en Løve — Naa! — Nu vil 
jeg da haabe, at denne Dragt er tilstrækkelig 
pauvre til at berolige min Eone. Saadan ser man 
ikke ud, naar man har betænkt at gøre Erobringer! 

— Lad mig nu se, hvad jeg har at udrette! (sø- 
ger i Lommen). Saa, nu er min Notérbog borte ! 

— Det er naturligvis Camilla, der har taget den 
for at se, om den ikke skulde indeholde Noget, 
der kunde vække Mistanke. Men Oud ske Lov! 
Den taaler at revideres. Den er uskyldig — uskyl- 
dig som jeg selv. Jeg behøver ikke at stikke 
Noget under Stol; endogsaa mine Breve har jeg 
tilladt hende at aabne — og det gør hun samvit- 
tighedsfuldt — men hvad hjælper al min Uskyl- 
dighed? — Hun er og bliver jaloux. Jeg gør 
Alt, hvad jeg formaar, for at berolige hende. Jeg 
er temmelig nærsynet, men jeg gaar aldrig med 
Briller paa Gaden for ikke at blive fristet til at 
se paa Damerne; jeg gaar aldrig i Theatret uden 
at tage hende med, og derfor faar jeg aldrig set 
nogen Komedie, for hun laaner min Kikkert, saa 
snart der kommer en Skuespillerinde paa Scenen ; 
jeg paatager mig aldrig at føre nogen Sag for en ung 
Dame. Alle Klientinder, som er under Halvtreds, 
viser jeg hen til Prokurator Bethuel — det er en 
Akkord mellem os, at jeg saa faar nogle gamle 
til Gengæld! — jeg fortæller hende aldrig Noget, 
som kan mistydes — jeg tør f. Ex. ikke fortælle 
hende, at jeg skal i Dag spise Frokost hos min 

Doktor, fordi Doktoren bor i samme Huus som 
den smukke Englænderinde — jeg tør ikke — 
saa vidt er det kommet — Det er ingen Spøg at 
være Ægteherre! 

O Hymen, Du skændige Afgud deroppe, 
Du har mig forvandlet fra lave til Moppe!. 
Jeg taaler min Mundkurv og bærer min Lænke 

Og vover knap tænke 

Paa Frihed engang — 

Saa vidt har jeg bragt det! 

Men ak, desuagtet 

Jeg bliver betragtet 

Som en Don Juan. 

Gud véd, det er blot af min Eone jeg hører, 
At jeg skal se ud som en Ungdomsforfinrer, 
At hele mit Yæsen er flot og letfærdigt — 

Ak, det er ærværdigt -^ 

Det mærker jeg bedst. 

For Andre, som ser mig 

I Selskab, beler mig 

Og siger, jeg ter mig, 

Som jeg var en Præst 

Hver Handling, hver Tanke, jeg torde fortælle, 
Naar Sandheden bare fik Lov til at gælde; 
Men da jeg bestandig skal mistros som Løgner, 

Eun Frelse jeg qner 

I Lempe og List 

Af Frygt for Eonflikter 

Jeg laver Geschichter, 

Guds Død: hvilken Digter 

Jeg bhver tilsidsti 

(afbryder EfterspiUet) Tys ! — Nej, det er ikke hende, 
der kommer. 

Tredie Scene. 

Brown. Walter. 

Walter. 
Naa Gud ske Lov! Du er ikke kørt. 

Brown. 
Endnu ikke, men jeg kører straks. 

Walter. 

Jeg maa endelig tale med Dig først 

Brown. 
Om? — 

Walter. 
Et vigtigt Anliggende! 

Brown. 
Juridisk? 

Walter. 
Nej, vist ikke — det er et Hjærte . . . 

Brown. 

Stille! I Hjærte- Anliggender giver jeg ikke 
Eonsulation. 

Walter. . 
Men kære Carl! . . . 

Brown. 
Men kære Julius ! — Du er min Fuldmægtig 

og følgelig er jeg berettiget til at betro Dig mine 
Anliggender. Hvad derimod Dine angaar ... 

Walter. 
Saa er Du min Fætter, og . . . 

Brown. 

Stop! — Jeg er Din Fætter fra 3 til 5 om 
Middagen, og efter El. 7 om Aftenen. 

Walter. 
Hør nu, alvorlig talt: Jeg er forelsket. 

Brown. 
Tys! Er Du gal, Mand? 

Walter. 

Dødelig forelsket i Emilie Boberti, Din Kones 
Veninde. 

Brown. 
Vil Du tie, siger jeg! 

Walter. 

Du véd, hvor fortvivlet jeg blev, da de gif- 
tede hende med den gamle, kedelige Grosserer. 
Nu er hun blevet Enke; hun er ung, hun er 
smuk, hun er yndig ... 

Brown. 

Saa ti dog Menneske! eller jeg gør en Ulykke 
paa Dig. Hvor kan det falde Dig ind at tale til 
mig om unge, smukke Damer. 

Walter (hvisker). 

Tænk Dig, før da jeg gennemløb Papirerne 
til Processen ... 

Brown. 
Hvad for en Proces? 

Walter. 

Ih, den Proces, hun maa føre mod de øvrige 
Arvinger. 

Brown. 
Den har Du vel ladet Bethuel besørge? 

Walter. 

Nej! 

Brown. 

Men Ulyksalige! Véd Du ikke, at Fru Ro- 
berti endnu ikke har fyldt sit halvtredsindstyvende 
Aar? 

Walter. 

Jo, det véd jeg rigtignok. Hun er kun lidt 
over 20. 

Brown. 

Og alligevel har Du ikke sendt hende til 
Bethuel — Slange, som jeg har næret ved min 
egen Kontorpult! — Du kender Camilla, Du véd, 
hvor skinsyg hun er. 

Walter. 
Men paa Emilie kan hun da ikke være skinsyg. 

Brown. 

Jo, det kan hun meget godt! Hun er skin- 
syg paa Fruentimmerne i Almindelighed og paa 
de Smukke i Særdeleshed, og da Fru Eoberti for 
det Første er et Fruentimmer og for det andet er 
smuk, saa er hun netop fortrinlig skikket til at 
gøre Ulykker her i Huset. 

Walter. 

Naa, saa maa det jo være Dig magtpaalig- 
gende at faa hende gift, og det er netop dertil, 
jeg tilbyder Dig Assistance. Jeg siger Dig jo, at 
jeg elsker hende. 

Brown. 

Nu vel, elsk hende for min Skyld, saa meget 
Du yil — fra 3 — 5 og efter 7 — det kommer 
ikke mig ved. 

Walter. 

Herregud Carl, kan Du ikke lade mig tale til 
Punktum? Jeg ser af Papirerne, at Hovedmanden 
for Processen er en Neveu af den salig Gemahl 
— en forgældet Spekulant, som tidligere har friet 
til hende, og nu formodenlig vilde skræmme hende 
til at modtage hans Tilbud. Det gælder derfor at 
komme ham i Forkøbet, og Du kan bedre end 
nogen Anden tale min Sag hos hende. 

Brown. 
Jeg? 

Walter. 

Ja vist. Du maa fortælle hende Alt, sige: at 
jeg elsker hende til Baseri. 

Brown. 

At jeg elsker hende til ... (fatter sig) P-r-r, 
gør mig ikke aldeles forrykt! 

Walter (hiiTsker). 

At jeg vilde tage min Død, hvis hun giftede 
sig med en Anden. 

Brown. 

Maa jeg bede Dig tale højt. Det vilde være 
rart, hvis Camilla hørte os hviske; saa hed det 
sig straks, at det var mig, der havde Hemmelig- 
heder. 

Walter (højt). 
Ja, nu stoler jeg paa Dig — Du forstaar . . . 

Brown. 
Tys, tys! Du behøver ikke at raabe. 

Walter. 

Men, naar jeg ikke maa hviske og ikke tale 
højt . . . 

Brown. 

Saa kan Du tie stille, og lade mig være uden- 
for alle Dine Kærlighedsintriger. 

Walter (alvorUg). 
Jeg trode, at Du var min Ven — 

udtrykkelig Undtagelse finder Sted, altid stifter 
Fællesskab i Formue . . .« 

Brown (ta Walter skelende tU Camilla). 
Ja, der kan Du se . . . eh . . . ja, der kan 
Du se! 

Walter. 

Du har Eet, og da Grosserer Roberti ikke 
har truffet nogen som helst undtagende Bestem- 
melse . . . 

Brown. 

Hm, hm! — 

Walter. 

Saa kan der jo ikke være Tale om, at Du 
kan tabe den Sag. 

Camilla (nærmer sig). 

Skal Du føre Emilies Sag? — Det har Du 
ikke fortalt mig! 

Brown (afeides til Walter). 

Du er en sød Fætter — et godt Hoved til 
at hjælpe Folk af Asken og i Uden! 

Walter. 
Ih, har Carl ikke fortalt det? 

Brown (afeides). 

Du er en mageløs Fuldmægtig, (hcjt). Nej, 
jeg havde nok ondt ved at fortælle det, efter som 
jeg ikke har vidst det førend nu. Jeg var netop 
i Fæird med at skænde paa Julius. 

Camilla (forundret). 
Skænde? 

Brown. 
Ja vist! (ta Walter). Fik Du ikke Skænd . . . 

Walter (forvirret). 
Skænd — . Jo-Ja-Jo-o, vi skændtes . . . 

Camilla (leende). 

De har nok ikke lært Deres Rolle rigtigt, 
min gode Hr. Walter! 

Brown (afsides). 

Tak! (h£(jt med forceret Alvor). Du tror altsaa, 
at vi spiller Komedie? — 

Camilla (sætter sig til Sybordet). 
Ja, det saa i det mindste saadan ud. 

Brown. 
Tænkte jeg det ikke nok ! (tager sin Hat) Farvel ! 

Camilla. 
6aar Du? 

Brown. 

J^y j% gAAi'- J^g skal i Betten, jeg skal 
møde for . . . 

Camilla. 

Gud bevares! Du behøver ikke at gøre mig 
Regnskab for Dine Ærinder. Du har jo Din 
Frihed. 

16* 

Brown. 

Virkelig! Det var endda et Held, at jeg har 
feaet Frihed til at passe mine Forretninger. Tror 
Du maaske jeg løber i Magistraten for min For- 
nøjelses Skyld? 

Camilla (smilende). 

Du forivrer Dig, Carl, det var jo i Retten, 
Du skulde møde. 

Brown. 

Ja, baade i Retten og i Magistraten — og 
siden skal jeg til den russiske Konsul — jeg 
kommer ikke ligem for det Første — jeg skal ogsaa 
op i Overformynderiet . . . 

Camilla (rækker ham Noteringsbogen). 
Og til Geheimeraadinden! Glem ikke det? 

Brown (med Sikkerhed). 
Hun er Fireoghalvtreds. 

Camilla. . 

Ja, jeg synes ikke, Du behøvede at lægge 
Skjul paa, at Du har Forretninger med hende. 

Brown. 

Herregud Camilla, for Dig behøver jeg ikke 
at lægge Skjul paa Noget. Derfor: Jeg vil betro 
Dig, at Julius og jeg havde en lille Hemmelighed 
for, da Du kom ind. 

Camilla (rejser sig). 

Det saa jeg straks. 

Brown. 

Ja, det yil da sige, at det egentlig er Julius, 
der har Hemmeligheden. — Han er forelsket i 
Emilie Roberti. 

Walter (nikker opmuntrende). 

Brown (bemærker, at Camilla ser det). 

Du behører ikke at gøre Tegn, jeg skal nok 
fortælle det Altsammen. Du ønsker, at jeg — 
eller rettere sagt: Du ønsker, at Camilla skulde 
tale Din Sag hos hende* 

Walter (halvt sagte). 
Ja — hvis jeg turde haabé — hvis — hvis — 

Brown (ængstelig). 

Tal bare højt — vi behøver ikke at hviske. 
Du staar jo og hakker i det, som om det var 
noget Ondt, Du havde for. 

Camilla (halvt smilende). 
Ja, saa omtrent. 

Brown. 

Det er mærkværdigt, at forelskede Folk altid 
skal bære sig saa kejtet ad. 

Camilla. 

Aa, der er somme Forelskede, som er meget 
behændige. 

Brown (afsides til Walter). 
Sagde jeg det ikke nok — sagde jeg ikke 

straks, at det skulde gaa ud over mig ! — Afeted, 
førend Du gør flere Ulykkei:! 

Camilla (til Walter). 

Det er altsaa virkelig Deres Ønske, at jeg 
skal forberede Emilie? — Nu vel, Hr. Ridder, 
siden De ikke selv har Mod, saa skal jeg gaa i 
Dd^i for Dem. 



Sams Nr. ft. 

Walter. 

Ak tilgiv min Bæven og Stammen! 
De kan forstaa min Frygt 

Camilla. 

Ja vist! 

' Yær De kun rolig! Yi slaar os sanmien, 
Og vi skal naa vort Maal til sidst 

Walter. 

Jeg er ej Helt, og Kærlighedsflammen 
Bgrjer selv Heltenes Mod tilsidst 

Brown (afsides). 

Ja, det gaar Alt, Alt, Alt, Altsammen 
Ud over mig, som sagt, tilsidst. 

Walter. 

For min Skæbne skal De nu raade — 
Sikkert De leder Alt til Held, 
Og paa mit Hjærtes dybeste Gaade 
Bringer mig Svar — Tak, Tak! Farvel! 

Camilla. 

Snart skal jeg løse Dem Deres Gaade, 
Stol kun paa mig! Alt skal gaa vel. 

Brown. 
Skynd Dig nu bort, mens Du er i Naade — 
Tak skal Du h&\ Tak og Farvel. 

Femte Scene. 

Brown. Camilla. 

Brown. 

Lad os nu være ærlige, Camilla ! Det er bedst, 
at vi straks kommer til en Forklaring. Du tror, at 
det er mig, der er forelsket i Din Veninde, og at jeg 
bruger Julius som Skalkeskjul. Sig det kun rent ud ! 

Camilla. 

Men min Gud, Carl, hvor kan Du faa et saa- 
dant Indfald! 

Brown. 

Jeg maa jo være belavet paa alt Muligt. 
For Eesten er det mig umaadelig kært, at jeg har 
taget fejl, for det vilde rigtig nok være den uri- 
meligste af alle Urimeligheder, at være skinsyg 
paa Fru Eoberti. 

Camilla. 

Ih, det ved jeg da slet ikke. 

Sang: Ur. 3. 

1. 

Hun er næsten &rUg . . . 

Brown. 

Hun er ganske vakker; 
Men mod Dig . . . 

Camilla (nejer). 

Jeg takker! 
Ingen Smigreri! — 
Hun er meget smuk . . . 

Brown. 

Du er det ikke mindre! 

Camilla. 
Hør vil Du erindre . . . 

Brown. 
Du skal være M! 

Camilla. 
Hun kan synge, spille . . . 

Brown. 
Det er smaat endnu. 

Camilla. 
Disputere, drille . . . 

Brown. 
Ikke nær, som Du! 

Camilla. 

Og blandt andre Fortrin har hun et, som pryder 
Mer, end alle Dyder: 
Hun er noget Nyt — 
Hun er noget Andet, noget Nyt! 

Brown. 

Aa Pyt! 

Camilla. 
Hvad behager? — Er hun ikke noget Nyt? 

Brown. 
Jo, Gud bevares, det er hun naturligvis — 

2. 

Men hvis dette Fortrin altsaa er det Hele — 
Det maa hun jo dele 
Med Enhver. 

Camilla. 

Ja vist — 
Men enhver Forandring plejer at behage I 

Brown. 

Nej, har man hørt Mage! 
Det er dog for trist — 
Efter den Fortælling 
Maa til Sintning jo 
Hver en gammel Eærling 
Oøre Dig jaloux I 

Camilla. 
Aa ja, hvorfor ikke? Hun er dog en Anden! 

Brown. 

Nej, det var da Fanden 
Til BaisonnementI 

Camilla. Begge. Brown. 

Ja, det ligner Manden, Ja det var da Fanden 

Det Baisonnement! Til RaisonnementI 

(Pavse hvorunder de staar lige overfor hinanden og ryster 

fortvivlende paa Hovedet). 

Brown. 
Saa er Sygdommen altsaa inkurabel! 

Camilla (ler og rækker ham Haanden). 

Nej, vist ikke! Naar Du blot var, som Du 
burde være, saa kom den aldrig til Udbrud. 

Brown. 

Nu vel! Jeg skal forhi^e Aldersgrænsen for 
mine Klientinder til Tres — jeg skal opsige min 
Post ved Frøkenklostret . . . 

Camilla. 
Aa Passiar ! — Gaa Du kun til Dine Frøkener ! 

Brown. 

Nu vel ! Jeg skynder mig ud at besørge mine 
Forretninger. Derpaa køber jeg Dig et nyt Som- 
mershawl, derpaa kører vi ud paa Landet — vi 
to alene — og derpaa i Aften, naar vi kommer 
tilbage, tager vi paa Koncert og hører den svenske 
Sangerinde. Er Du saa tilfreds? 

Camilla. 
Ja vist, Carl! Jeg er let at tilfredsstille. 

Brown. 

Og Du vil ikke oftere mistænke Din Carl, 
Din Carl Joseph . . . Alene dette Navn burde være 
nok til at berolige Dig ! (kysser hende). 

Sijette Scene. 

De Forrige. Peter. 

Peter (med Frokost). 
Om Forladelse! 

Brown. 
Hvad vil Du? 

Peter. 

. Ingenting, Herre! Jeg kommer blot med 
Frokosten. 

Brown. 

Ja, den kan Du gaa med igen. — Jeg har 
allerede forsinket mig, og desuden har jeg ingen 
Appetit saa tidligt. (Man hører et Klokkeslag). 

Peter. 
Det var halv Tolv. 

Brown. 
Peter! Jeg er ked af Dine Bemærkninger. 

Peter. 

Men Herregud, jeg kan da ikke gøre ved at 
Klokken slaar halv Tolv! Jeg tænkte ikke, at det 
skulde være en Hemmelighed. 

Brown. 
Afsted ! 

Camilla (opmærksom). 

Men vil Du gaa ud, uden at spise Frokost? 
(giver Feter Tegn til at sætte Bakken fra sig). 

Brown. 

Ja, Du hører jo, at Klokken allerede er halv 
Tolv. 

Camilla (stødt). 
Om Forladelse! 

(sætter sig ene ved Bordet). 

Brown, (afsides). 
Saa, nu trækker det op igen. Nu tror hun 
naturligvis, at jeg skal til Dejeuner hos en eller 

anden Dame. — Naa! Lad gaa da! 

(sætter sig ved Bordet). 

Camilla (tørt). 
Men Du har jo ikke Appetit, min Ven. Hvor- 
for sætter Du Dig saa til Bords? 

Brown (tvinger sig til at spise). 

Aa, naar jeg rigtig undersøger min Tilstand, 

kan jeg dog nok have godt af en lille Bid Frokost 

(afsides). Tørt er det, men herned skal det. (skæn- 
ker et Glas Yin). 

Camilla. 

Genér Dig endelig ikke for min Skyld! Du 
kan aldrig have godt af at spise Frokost to Gange. 

Brown (faar Vinen galt i Halsen). 

(afirides). Sagde jeg det ikke nok! — Jo, jeg 
kender min Kone! (luagt). Du er uforbederlig, Ca- 
milla, (rejser sig). Betragt dette Toilette! — Er 
det en Selskabsdragt? 

Camilla (skamfuld). 

Du har Ret, Carl! — Kan Du tilgive min 
Urimelighed? 

Brown. 

Om jeg kan? — Ja, det er netop Ulykken. 
Jeg tilgiver Alt Jeg bliver til sidst en Martyr 

af bare Fromhed, og saa skal jeg endda være en 
Don Juan. (sætter sig). Naa , giv mig saa et Ben 
af den Høne! 

Camilla. 

Nej, min Ven, Du skal være fri! — 

Brown. 
Jo vist saa. 

Camilla. 

Nej vist ikke, det er Synd imod Dig! 

Brown. 
Nu, saa tager jeg det selv. 

Camilla (tager Hønen). 
Det faar Du ikke Lov til. 

Brown. 
Men jeg forsikrer Dig: Jeg er virkelig sulten, 

Bethuel (udenfor). 

Gør Dig ingen Ulejlighed ! Jeg kender Vejen. 

Brown. 
Det er Bethuel. 

Ottende Scene. 

D« Forrige. Bethuel. 

Bethuel. 

Deres ydmyge T^^^^r, Frue ! — Hvad Pokker 
Brown, sidder Du der? Jeg trode, at vi skulde 
spise Frokost sammen hos . . . 

Camilla (hurtig). 
Hos? 

Bethuel. 

Hos Doktoren. 

Camilla (ser paa sin Mand). 

Ah! 

Brown. 

Nej, det har jeg ikke Tid til i Dag! — Men 
lad os drikke et Glas Vin sammen, (skænker). 
Se, det er en Mand, der skal til Frokost: hvidt 
Halstørklæde — en galla fra Top til Taa. 

BethueL 

Ja, jeg er Pebbersvend, derfor gør jeg mit 
Toillette, førend jeg gaar nd. 

Camilla. 
Førend . . . 

Bethuel. 

Ja, førend jeg gaar ud . . . Apropos om den 
Sag skal jeg fortælle Dem en ganske ny Anekdote: 
De kender jo nok Doktorens lille Frue? — Hun 
er som bekendt frygtelig jaloux. 

Brown. 
Hm, Hm! 

Bethuel. 

Og det er en forbandet Fejl — Ja, om For- 
ladelse ! Jeg taler da vel ikke om Strikke i hængt 
Mands Hus? 

Camilla. 
Nej, jeg er aldeles ikke jaloux! 

Btown. 

Nej, aldeles ikke I — Men lad os nu komme 

afsted ! 

Camilla. 

Lad os først høre Historien! 

Brown (afsides). 
Gid Fanden havde alle hans Historier! 

Bethuel. 

Doktoren er en stor Skælm, og han har 
somme Tider forunderlige Visiter at aflægge. Men 
véd De, hvorledes han bærer sig ad, for at hans 
Kone ikke skal mærke TJraad? 

Camilla. 
Nej! 

Brown. 

Kom nu, Bethuel! 

Bethuel. 

Han forklæder sig hjemme som en Lærd med 
genialt Halstørklæde, luvslidt Vest og Frakke med 
snævre Ærmer. Saaledes siger han Farvel til sin 
Kone , og hopper ind ad den ene Karethdør med . 
en gammel Bulehat, Hjorteskindshandsker og 
Vandstøvler paa, men efter et Kvartérstid hopper 
han ud af den anden Dør med moderne Kjole og 
dito Hat, lakerede Støvler, gule Handsker, broderet 

Halstørklæde osv. Vil De tænke Dem — Hahaha 
— Han har en hel Garderobe i Vognmagasinet — 
Hahaha! 

Camilla. 
Hahaha! (pludselig alvorlig). Det er snildt. 

Brown 

(har ængstelig betragtet sin Kone under Fortællingen. Da 

hun bliver alvorh'g, tvinger han sig til at le). 

Hahaha! — Men nu maa vi afsted. 

Camilla. 
En Garderobe i Vognmagasinet! — 

Brown (tU Bethuel). 
Du kører vel med ned ad Gaden? 

Bethuel. 

Ja, naar Du vil holde et Øjeblik udenfor 
Billetkontoret. Jeg har lovet at skaffe Fru Ro- 
berti Biletter til Koncerten i Aften. 

Camilla (med Betoning). 

Saa hun skal ogsaa paa Koncert. Det træfGar 
sig meget heldigt Min Mand har netop lagt den 
samme Plan. 

Bethuel. 

Ja, han véd nok, hvad han gør. — Det har 
de naturligvis afkalt sammen — Hahahaha! 

Brown (afeides). 

Jeg maa dreje Halsen om paa ham — det 
bliver aldeles nødvendigt. 

Peter. 

Er der ikke Noget, jeg skal bære ned i Vog- 
nen? 

Brown. 

Nej — Hør! — Du kan lade Jakob spesnde 
fra igen — Jeg gaar i Dag! — (afsides). Den 
fordømte Doktorkareth ! 

Peter. 

Saa Herren gaar? (afsides). Gud véd, hvad 
han saa holder Heste og Vogn for! 

Bethuel. 
Jeg anbefaler mig! 

Brown. 

Farvel Camilla! — — (afsides). Det tænkte 
jeg nok! Nu har vi Spillet gaaende. 

Niende Scene. 

Camilla. Peter. 

Camilla (afsides). 
Hvilken Væv af Opdigtelser! Hvad kan der 
dog være skjult bag alt Dette? Jeg vil have Sand- 
heden at vide. Peter! 

Peter (nærmer sig). 
Frue! 

Camilla (afsides). 
Nej — udspørge Tjenestefolkene — Nej, det 
kan jeg ikke bekvemme mig til. 

17 

Peter. 
Frue! 

Camilla (for sig selv). 

Carl og Emilie har været Legekammerater . . . 

Peter. 
Frue! 

Camilla (utaalmodig). 

Du kan gaa! 

Peter (afsides). 

Saa! Det var Alt, hvad hun vilde mig! Det 
er et morsomt Hus, dette! — Naa, der er Fru 
Roberti. (stiller sig op tQ at melde). Fru Ro . . . 

Tiende Scene. 

Camilla. EmUie. Peter. 

Emilie. 

Mig behøver De ikke at melde! — Vel Ca- 
milla? (omfavner Camilla). 

Peter. 

Gud véd, hvad de vil med en Tjener her i 
Huset ! (ud.) 

Emilie. 

Hvor det er længe siden, Du besøgte mig^ 
Camilla! 

Camilla. 

Ak ja, jeg har Andet at tænke paa nu, end i 
gamle Dage. Jeg har faaet en Mand. 



i 

Emilie. 
Og JGg ^^ Proces! Er Din Mand hjemme? 

Camilla (tørt). 
Mødte Du ham ikke? 

Emilie. 
Nej! 

Camilla (med Betydning). 
Hvor har Da dog faaet den smukke Buket? 

Emilie. 

Ja, ikke sandt, disse gule Stedmodersblomster 
er yndige! Jeg købte dem af en lille Pige her 
tæt ved. — 

Camilla. 
Saa Du køber selv Dine Buketter? 

Emilie. 

Men Herregud Camilla, hvad fejler Dig? Er 
Du i ondt Humør? — Har der været en Kurre 
paaTraaden? Din Mand har maaske været tvær? 

Camilla (afsides). 

Nej, den Fornøjelse skal hun ikke have ! (hgrjt, 
pludselig lystig). Min Mand! Hvad tænker Du paa! 
Nej, han er saa kærlig mod mig, at det Halve 
kunde være nok — han gik netop nu hen at 
købe et Sommershawl til mig. 

Emilie. 
Ih! 

17* 

Camilla. 

Nu blev hun tavs. (med Vægt). Et af de 
allerkostbareste nye ostindiske Silkeshawler . . et 
Shawl til et Par Hundrede Daler. 

Emilie. 
Se se! 

Camilla (med stigende Iver). 

Stakkels Carl! Han bliver mere og mere 
forelsket i mig hver Dag. — Han finder mig 
mere elskværdig, end alle Byens unge Piger . . . 
og Koner med, han foretrækker mig for dem Alle. 

Emilie (spøgende). 
Med Undtagelse af mig. 

Camilla (fattersig). 

Ja, med Undtagelse af Dig. Glæder Du Dig 
ikke over min Lykke? 

Emilie (kysser hende). 
Jo naturligvis! 

Camilla (afsides). 
Nu er hun rasende! 

Emilie. 

Det er kedeligt, at Din Mand ikke er hjemme. 
Jeg vilde saa gerne have talt med ham om Pro- 
cessen. 

Camilla (hurtig). 
Jeg skal sende Bud efter Julius Walter . . . 

Emilie (ligeledes). 

Nej, nej, nej ! Jeg kan komme igen en anden 
Oang 

Camilla (alvorlig). 

Emilie! Du skulde se at blive gift snart. 

Emilie. 

Hahaha! Hvordan falder det Dig ind! — 
Nej, der er altfor megen Besværlighed ved et 
Giftermaal til at man skulde gifte sig anden 
Gang. (hviskende). Desuden : Dem jeg kan faa, vil 
jeg ikke have, og Den . . . 

Camilla (hurtig). 

Som Du vil have, kan Du ikke faa — Hvem 
er det da? 

Emilie (med komisk Værdighed). 
Det er en Statshemmelighed. 

Camilla. 

Jeg véd alligevel, hvem Du mener, (afsides). 
Hun gør Nar ad mig. (hcgt). Han er her i Nær- 
heden. 

Emilie (bekræftende). 
Her i Nærheden! 

Camilla. 
Han er endogsaa her i Huset. 

Emilie (som før). 
Han er endogsaa her i Huset. 

Camilla (skælvende). 
Og han hedder . . . 

Emilie (retter paa sin Hat ved Spejlet). 

Ikke Carl og ikke Peter — følgelig ma« han 
hedde Julius — ikke sandt? — Frist| mig ikke til at 
tale ud — mellem ham og mig er en kinesisk Mur. 

Camilla. 

Ikke altid. I kommer vist til at sidde lige 
ved Siden af hinanden paa Koncerten i Aften. 

Emilie. 
Jeg kommer ikke paa Koncerten! 

Camilla (sætter sig til Sybordet). 
Bethuel tager Biletter til Dig. 

Emilie. 

Nej, han gør ikke. Jeg har sendt ham Afbud. 

Camilla (afsides). 

Hun har hørt, at jeg skal med Carl! — (højt) 
Alvorlig talt Emilie! — Du skulde gifte Dig. 
Julius elsker Dig . . . 

Emilie (afeides). 
— Ikke ! (med et lille Suk). Nej, det véd jeg ! 

Camilla. 
Og det er ikke godt for Dig at være ene — 

Emilie (munter). 

Det var ret, søde Camilla ! Vil Du bolde Tale, 
saa skal jeg skrifte. 

Camilla. 
Tør Du det? — Lad mig høre! 

Emilie (med skælmsk Andægtighed). 



Jeg vil tilstaa ganske ærligt, 
Jeg som Pige syntes, at 
Det var af og til besværligt 
At staa ene og forladt; . . 
Og jeg vilde gerne bytte 
Al min Tiihed for en Mand 
Og en ganske lille Hytte, 
Kærlighed og Kildevand. :,: 
Thi det værste, man kan tænke, 
Er dog Peberfrøkenstand, 
Og man skynder sig at skænke 
Hjærtet bort, saa snart man kan. 



•r 

Men vi kender Ægtestanden: 
Ak, dens Held er snart forlist! 
Yisen bliver straks en anden, 
Er føi-st Hvedebrødet spist. 
Man faar Luner, Nykker, Griller 
Af det fredelige liv. 

:,: Og man keder sig og driller 
Sin Gemal til Tidsfordriv. :,: 
Passe paa ham, ja det bør man — 
Passe nerje paa saagar! — 

:,: Man bli'r skinsyg, og saa gør man 
Sig saa ynkelig til Nar. :,: 

3. 

Derfor lever jeg som Enke, 
Lever godt og lever trygt; 
Jeg er fri for Konens Lænke, 
Jeg er fri for Pigens Frygt, 
Jeg er ej umyndig mere, 
Jeg tør sige, hvad jeg vil, 
:,: Faar jeg Lyst at kokettere. 
Har jeg ogsaa Lov dertil. :,: 
Jeg er fri og uansvarlig. 
Stikker Qjærteme i Brand — 
Vogt Dig bare! Jeg er farlig — 
Ja! — Farvel — og hils Din Mand! — 

(kysser paa Fingeren og løber ud). 



Ellevte Scene. 

Camilla ene, siden Peter, derpaa Walter. 

Camilla 
(sidder en Stund som forstenet og ser efter Emilie, derpaa 

bryder hun ud): 

Gud, hvor jeg er ulykkelig! Jeg vil saa nø- 
dig, saa nødig mistro Nogen, men her maatte jeg 
jo yære baade døv og blind, om jeg ikke skulde 
opdage Sandheden. Carls Forvirring røbede altfor 
tydeligt hans onde Samvittighed, og Emilie — ja 
hun slog jo Alting hen i Spøg; men det er let 
at gennemskue hendes Flan. Hun vilde ogsaa 
lade, som om det var Julius Walter, hun elsker, 
men mellem dem er der jo ingen kinesisk Mur, 
som hun sagde. De er jo Me begge To ! — Nej, 
det skal ikke lykkes dem at bedrage mig! 



265 

Peter. 
Hr. Walter vilde gerne tale med Fruen. 

Camilla. 

Lad ham komme! (Peter aabner Børen og vinker). 
Han skal i det mindste se, at jeg har opdaget 
deres Komplot. (Walter kommer ind). Peter ! Du 
kan gaa. 

Peter (afsides). 

Naa, Fruen og Fuldmægtigen har Hemmelig- 
heder sammen. Det er et morsomt Hus! (vil gaa, 
men vender om ved Døren for at hente Browns Tørklæde^ 
der er bleven liggende paa en Stol). 

Walter. 
Kære Kusine, jeg kommer . . . 

Camilla (opdager Peter). 
Jeg sagde, at Du kunde gaa. 

Peter (afsides). 
Saa, nu faar jeg Skænd, fordi jeg er ordentlig. 
Det er et uhyre morsomt Hus! (gaar). 

Walter. 
De har talt med Fru Koberti — 

Camilla. 

Gør Dem ingen Ulejlighed, Walter! — Det 
er overflødigt at spille Komedie for mig. 

Walter. 
Men min Gud! Jeg forsikrer . . . 

Camilla. 

Jeg véd Alt ! — Det er ingen ærefuld Stilling, 
man har overladt Dem: Jeg kan ikke tænke mig 
nogen ynkeligere, end at staa som Skærmbrædt 
for en Mand, der bedrager sin Kone! 

Walter. 

Men jeg begriber ikke et Ord af det. De siger. 
Alt, hvad jeg véd, er, at jeg elsker Emilie, og . . . 

Camilla. 

Spar Deres Forsikringer! Om saa var . . . 

Walter. 

Men jeg sværger Dem, at jeg elsker hende 
og det saa inderligt og oprigtigt, som en Mand 
kan elske — Jeg vilde være ulykkelig, hvis hun 
ikke gengældte min Kærlighed. 

Camilla. 

Saa beklager jeg Dem, for hun elsker Dem ikke. 

Walter. 

Det har hun sagt? 

Camilla. 

Nej, Gud bevares ! Hun lader, som hun elsker 
Dem. 

Walter. 
Hvad siger De? 

Camilla. j 

Jeg siger, at hun lader, som hun elsker Dem, 1 

for at skjule sin Kærlighed til en Anden. \ 

Walter. 
Kære Kusine, De tager fejl! — 

Camill a (heftig bevæget). 

Jeg? Nej, det er Dem, der er blind. Hvorfor 
gifter hun sig ikke med Dem, hvorfor snakker 
hun om den kinesiske Mur? 

Walter. 

Det véd jeg virkelig ikke! Jeg véd ikke en 
Gang, hvad hun mener med den kinesiske Mur. 

Camilla. 

Hun mener (brister i Graad) mig! — Det er 
mig, der staar hende i Vejen. Den som hun elsker, 
det er ikke Dem, det er Carl, Deres Fætter, min 
. . . Mand! 

Walter. 

Men endnu en Gang: Tager De ikke fejl? 

Camilla. 
Nej, desværre! Jeg har Beviser! 

Walter. 

Beviser! 

Camilla. 

Ja, Beviser! I Sligt kan en Kones Hjærte 
ikke tage fejl. 

Walter. 

Carl! — Han som . . . Nej, det er utroligt 
. . . Men . . . alligevel . . . naar jeg tænker mig 

om ... De har Ret Jeg har været blind! Han 
afslog at tale min Sag hos hende. — Det pinte 
ham ordentlig at høre mig tale om min Kærlighed. 
Og lige over for Dem var han forlegen ... O, 
det er skammeligt, skændigt, afskyeligt ... 

Camilla. 

Fat Dem Walter! Se paa mig, hvor rolig jeg 
tager det 

Walter. 

Stakkels Kusine, hvor jeg beklager Dem. 
(kysser hendes Haand). Saa ung og saa smuk, og saa 
blive opoffret af et saadant Uhyre. Græd ikke! 
(kysser hende paa Panden). Jeg skal hævne Dem . . . 
Vi skal hævne os! — — For det Første bringer 
jeg alle Emilies Dokumenter hen til Bethuel, han 
skal føre Sagen, og for det Andet . . . (kysser hen- 
des Haand). Ja, vær rolig ! Han skal ikke have for- 
nærmet Dem omsonst 

Tolvte Scene. 

Brown. Camilla. Walter. 

Brown (leende). 

Ej, ej! Om Forladelse! Jeg kommer nok til 
Ulejlighed! — 

Camilla. 
Aldeles ikke, Hr. Brown! — 

Brown. 
Du er nok saa god at gøre Kur til min Kone, 
Du pæne Fætter! 

Walter. 

Du tager fejl! Jeg er iDgen Boué, ingen 
Don Juan, ingen . . . Heliogabal! (Afeides.) Huh, 
jeg kunde kvæle ham! (gaar). 

Brown (afsides). 

En meget lovende Modtagelse! Hun kalder 
mig »Herre«, og han kalder mig Heliogabal. Hvad 
mon jeg nu har gjort? (ncjt). Har Du set Dit 
nye Shawl, Camilla? — — Jeg har ladet Pigen 
bære det ind i Dit Værelse! 

Camilla. 
Naa! 

Brown (afsides). 
»Naa!« — (højt). Og her har jeg en nydelig Buket. 

Camilla (uden at vende sig). 
Blomster ! 

Brown. 
Stedmoderblomster. 

Camilla. 
Gule — ikke sandt? 

Brown. 
Jo! — Er de ikke smukke? 

Camilla (betragter ham stift). 
Emilie gik i dette Øjeblik. 

Brown (forundret). 
Ja saa! 

Camilla. 

Hun bar naturligvis sin Buket, og nu giver 
Du mig Mage til den for at berolige Din Sam- 
vittighed. 

Brown. 

Nej, Skæbnen lægger aabenbart an paa at 
chikanere mig i Dag. — Hvad kommer hendes 
Blomster mig ved? 

Camilla. 

Det var netop selvsamme Slags Stedmoder- 
blomster — De maa være købte paa ét Sted. 

Brown. 

Ja, det er meget troligt Jeg har købt dem 
af en lille Pige nede ved Vejen — og det har * 

hun vel ogsaa gjort. — Nu er Du igen lige saa 
urimelig som før, da Talen var om Koncerten. 
Jeg havde stor Lyst til at høre den svenske 
Sangerinde, men alene for at berolige Dig, tog 
jeg ingen Biletter. 

Camilla. 

Nej, naturligvis, hvad skulde vi paa Koncerten, 
naar Emilie ikke kommer der? 

Brown. 

Saa hun kommer heller ikke paa Koncerten? 

Camilla. 

Nej hun foretrækker at blive hjemme — Du 
skal vel ud i Aften — ikke sandt? — Du har 1 

vigtige Forretninger? 

Brown. 
Camilla, Camilla! — 

Camilla. * 
Ja kan Du se! Jeg vidste det nok! 

Brown. 

Hvad vidste Du? At jeg bliver hjemme hos 
Dig — uartige Pige! 

Camilla. 
Du bliver hjemme? 

Brown. 

Hele Aftenen — lige til i Morgen tidlig. 
Vi spiser her hjemme ganske alene, og naar vi 
har spist , saa spiller Du for mig, og saa skal jeg 
læse nogle smukke Digte for Dig. 

Camilla (henrykt). 
Er det virkelig Dit Alvor? 

Brown. 

Ja, det er. — Mistænksomme, uskønsomme, 
skinsyge Plageaand! — Men lad os nu tale lidt 
mere om denne dejlige Aften. Vi . . . 

Trettende Seene. 

De Forrige. Peter. Emilie. 

Peter (melder). 
Fru Ro . . . 

Emilie. 

Fru Roberti, ganske rigtigt — Fru Roberti 
for anden Gang. 

Peter (afsides). 
Saa! Nu besørger de Fremmede selv Meldin- 
gerne. Det er et kosteligt Hus! (ud). 

Camilla (bittersød til Brown). 

Men Du bliver jo forstenet af Henrykkelse, 
min Ven! Du glemmer aldeles at hilse paa min 
Veninde! — Kommer hun Dig maaske til XJlej- 
lighed ? 

Emilie. 

Det vil jeg ikke haabe. Jeg har betænkt at 
lægge Beslag paa Dem hele Eftermiddagen og 
underholde Dem med lutter interessante Oplysnin- 
ger angaaende min Proces, (tager Hatten af — til 
Camilla). Jeg maa vel nok blive hos Dig, til Du 
tager paa Koncert? — 

Camilla (med Betoning). 

Du gør os en stor Glæde ved Dit Beseg, og 
min Mand har vist havt en Forudfølelse deraf: 
han har opgivet Koncerten. 

Brown (afeides). 

Tak! — 

Emilie. 

Det var herligt, saa skal Du saamænd have 
Lov at beholde mig hele Aftenen. Jeg har taget 

et lille Broderi med mig, og det kan jeg sy færdigt 
i Dag ... O, nu glemte jeg at købe Perier. Der 
er ogsaa altid saa mange Mennesker oppe hos 
Samuel, at man kan være glad, naar man faar 
det Halve af, hvad man vil købe. 

Camilla (afsides). 

Hvordan skal man faa hende bort! — (hcot). 
Naar Du vil købe Noget hos Samuel, saa skal Du 
gaa derop omtrent Kl. 6 — saa er der næsten 
Ingen i Butikken. 

Emilie. 

Ikke? — Saa skal jeg virkelig møde paa 
Klokkeslaget i Morgen. 

Camilla (afsides). 

Nej, det gaar for vidt. Nu sætter hun ham 
formelig Stævne i min Nærværelse. 

Brown (afeides). 
Hvis jeg nu ikke er hjemme i Morgen Kl. 6, 
saa er jeg leveret. 

Emilie (der har sat sig til at arbejde). 

For Resten har jeg lidt Samvittighed af at 
blive her i Dag. Det unge Ægtepar havde maaske 
besluttet at nyde deres huslige Lykke i uforstyrret 
Ensomhed — og saa kommer jeg og generer 
Dem! 

Brown (afeides). 

Det var en god Idé ! — (hcgt). Nej, det unge 

18 

Ægtepar lader sig ikke genere, (kysser Camilla). 
Er De nu beroliget! — (trykker Camilla op til sig). 
Jeg lader ikke være at kæle for min lille Kone, 
om ogsaa De ser derpaa (omfavner hende atter.) 

Camilla (sagte). 
Du vil nok forsøge at gøre hende jaloux. 

Brown (afisides). 
Av, det var en anden Forklaring! (hfijt). Men 
Du har jo ikke set Dit nye Shawl endnu. Tag 
det herind, og lad Fru Roberti nu domme, om 
jeg har Smag for Damepynt eller ikke. 

Camilla (med Betydning). 

Du lod Pigen bringe det op paa mit Værelse 
— ikke sandt? 

Brown. 

Jo . . . Men det var ikke i den Hensigt 
(ringer). Peter kan løbe op efter det 

Camilla (bestemt). 

Nej! (sagte). Tro endelig ikke at jeg er 
bange ! 

Peter. 
Fruen ringede. 

Camilla. 
Nej! 

Peter. 
Hvad befaler Herren? 

Brown. 
Ingenting. Du kan gaa igen. 

Peter (afsides). 
Det vidste jeg iforvejen. Men ret længe 
holder jeg ikke dette ud. (gaar). 

Brown. 

Nu skal jeg selv hente Shawlet. 

(vil gaa). 

Camilla (træder i Vejen). 
Nej — hvis Du tillader det. — Jeg gaar. 
isagte). Og jeg skal blive borte saa længe som 
muligt. (gaar). 

Fjortende Scene. 

Brown. Emilie. 

Brown (afsides). 
Nu gaar det snart for vidt. — Jeg vil da 
haabe, hun bliver siddende, mens min Kone er ude. 

(Emilie taber et Nøgle. Brown gør et Skridt for at tage 
det op, men standser, Emilie tager det selv op og kom- 
mer derved nd paa Gulvet). 

Emilie. 
Hvad synes De om dette Broderi? 

Brown (træder tUbage). 

Det er udmærket smagfuldt, (afsides). Gfud 
give, hun vilde sætte sig! — 

18* 

Emilie (har nærmet sig Pianoet). 
Ah , der er jo allerede et Udtog af den nye 
Opera. Jeg vidste ikke, at den var i Musikhandelen, 
(nænner sig). Har De hørt denne yndige liUe Ro- 
mance? 

Brown (^æmer sig). 
Ja — men mig behager den ikke. 

Emilie. 
Denne? (viser ham den). 

Brown (retirerer). 
Om Forladelse! Jo, — den er dejlig. 

(Camilla træder ind. Emilie bliver staaende ved Pianoet. 
Brown stiller sig forvirret ved Kaminen som for at 
varme sig. Emilies Buket er imens faldet fra hende og 
ligger ved hans Fødder). 

Femtende Seene. 

Brown. Camilla. Emilie- 
Camilla (aftørrer en Taare — Pavse). 
Emilie (nynnei*). 

Lalala! Jo, det er en yndig Bomance. 

Brown (varmer sig). 
Ja, den . . . den er overmaade smuk. 

Camilla. 

Det er rigtignok over tyve Oraders Varme 
i Dag, men hvis Du fryser, saa er det bedst vi 
lægger i Kakkelovnen. 

Brown (afeides). 

Bestandig af Asken og i Ilden! — Det er 
da ogsaa nok til at gøre det bedste Hoved for- 
tumlet. 

Camilla (sagte til Bi-own). 

I skulde ikke have gaaet saa langt fra hinan- 
den. Det er ikke politisk. 

Brown (ligeledes). 
Hvad mener Du? 

Camilla (peger paa Buketten). 
Der ligger Din Buket. 

Brown. 
Min? 

Camilla. 

Ja, den er naturligvis leveret tilbage til Straf, 
fordi Du kyssede mig i hendes Nærværelse. 

Brown (bryder ud). 

Nej, dette gaar for vidt. — Nu er det forbi 
med min Taalmodighed. 

Emilie 
(der imens har set i Noderne, vender sig forbavset om). 

Men hvad er der dog paa Færde? 

Brown (hiarjt). 
Det skal jeg sige Dem, Frue ! • . • 

Camilla (sagte). 
Du skammer Dig da . . . 

Brown (hfigt). 
Nej, der er aldeles ingen Skam i mig mer. 

Emilie. 
Men min Gud, hvad er det? 

Brown (i stigende Ekstase). 

Aa, det er ikke Andet, end at jeg gør Kur 
til Dem — jeg elsker Dem — jeg tilbeder Dem 
— jeg har Stævnemøder med Dem — for et Øje- 
blik siden laa De for mine Fødder — eller jeg 
for Deres — eller Gud véd hvordan vi var pla- 
cerede. Nok er det: De bedrager Deres Veninde 
for min Skyld, og jeg bedrager min Kone for 
Deres — og vil De have Beviser for alt Dette, 
saa kan De faa dem i Mængde : De nye Komancer, 
og denne Kakkelovn, Koncertbilletterne, Samuels 
Butik og de gule Stedmoderblomster! 

Emilie. 
Men det er da umuligt . . . 

Camilla. 
Carl! Det er skændigt at fortælle . . . 

Brown. 

Ja vist er det, men nu skal det frem Alt- 
sammen: Du har pint og plaget mig længe nok. 
Er jeg bleven ryggesløs, saa vil jeg være det 
til Gavns. Nu gør jeg Oprør, Rebellion — jeg 

proklamerer den røde Bepublik. (gaar op og ned ad 
Oxdvet og kaster Stolene omkuld). 

Sextende Scene. 

De Forrige. Bethuel, straks efter Walter. 

Bethuel (med Papirer under Armen). 
Hvad er alt dette? — 

Emilie (halvt leende). 
Herregud Camilla, det havde jeg aldrig anet. 

Brown (fortsætter). 

Jo vist saa! — .Prøv ikke at bilde hende 
Noget ind! — De véd meget godt, at jeg er en 
Forfører, en Vindbeutel, en Don Juan, en . . . 
(ser Walter komme) en Heliogabal, som han der 
kalder mig. 

Emilie. 
Hr. Walter? — Saa han tror ogsaa . . . 

Camilla. 
Ja, han er heller ikke blind . . . 

Walter. 
Jeg? — Jo . . . 

Camilla. 

Vil De nu skyde Skylden paa mig? Før var 
De jo saa vis i Deres Sag, at De ikke en Gang 
vilde have Noget med Emilies Proces at gøre. 

Bethuel. 

Ah! Det er derfor. De har sendt mig disse 
Papirer? 



280 



Emilie. 

Det er altsaa Hr. Walter, som er Skyld i det 
Hele? 

Walter. 

Nej, det er rigtignok min Kusine. 

Camilla. 
Nej, det er ene og alene min Mand. 

Brown. 
Nej, egentlig — saa er det Bethuel! 

Bethuel. 
Det er Fanden og ikke mig! 

Brown. 

Ja, Du har Ret ! Det er Fanden — Fanden 
er løs her i Huset, han flyttede herind Dagen 
efter, at jeg blev gift. — Men jeg skal snart blive 
ham kvit. (slaar i Bordet og iler mod Døren). 

Walter. 

Nej holdt! ~ Hvor vil Du hen — 
Saa hør dog, bedste Yen! 

Brown. 

Din Ven 

Jomænd! 

Du er en vakker Svend! 

Bethuel (til Brown). 

Men jeg begriber ej 
Den hele Hurlumhej! 

Emilie. 

Ak Nej! 
Og jeg 
Foistaar det hellerej. 

Bet hu el (tQ Brown). 
Min kære Ven! 

Brown. 

Jeg siger: Ti! 

Walter. 
Men kære Fætter . . 

Brown. 
Maa jeg bare være M! 

Camilla. 
Men kære Mand . . . 

Brown. 

Det er forbi! 
Jeg taaler ej Dit Tyrranni (til Bethuel). 
' Men Du — kun Du er Skyld deri! 
Ved Dit fordømte Anekdotfortæileril 
Du vakte hendes Jalousi 
Og bragte os i Elanimeri. (gaar). 

Walter (til CamiUa). 

Ja De, 
Kusine, De er ene Skyld deri! 
Eun Deres blinde Jalousi 
Har tirret ham til Raseri. 

Emilie (til Walter). 

Fy skam Dem! De er Skyld deri, 
I De vakte hendes Jalousi. 



1 

Camilla (til Brown). 
Du. selv er Skyld deri 

Bethuel (til Brown). 

Hvad er det nu for Tosseri! 

(løber efter ham). 



Syttende Scene. 

Walter. Emilie. Camilla. 

Walter (bønfiddende). 
Frue, hør mig! . . . 

Emilie (streng). 

Jeg har hørt mere end nok. Vil De se efter, 
om Papirerne er i Orden. Bethuel skal føre Sagen. 

Walter (vred). 

Nu, saa lad ham det da! (vender op og ned paa 
Papirerne). 

Emilie (vender sig leende mod Camilla — sagte). 
Stakkels Camilla! Jeg har Ondt af Dig. 

Camilla (halvt grædende endnu). 
Ja, jeg er skinsyg. Men det er ikke min Skyld. 

Emilie. 
Da er det heller ikke min. 

Camilla. 

Jo, det er. For naar Du virkeUg elskede 
Walter — saa giftede Du Dig med ham. 

Emilie. 

Nuvel! Jeg kommer da til at betro Dig min 
Statshemmelighed. Læs dette Brev fra min Tante! 

Camilla (læser sagte). 

»Kære Emilie! Efter Dit Ønske har jeg an- 
stillet Undersøgelse om Julius Walters Forhold 
til den ommeldte Dame.« — (vemodig). Herregud, 
saa Du er ogsaa jaloux . . . »og jeg bliver nok 
nødsaget til at bede Dig opgive enhver Tanke om 
en Forbindelse med ham. Jeg er desværre tem- 
melig vis paa, at de er hemmelig forlovede! — « 

Emilie. 

Forstaar Du nu, hvorfor jeg ikke vil gifte 
mig med ham! — 

Camilla. 
Men Din Tante tager maaske fejl. 

Emilie. 

Nej,. hun er skarpsynet. — Men det var om 
Dig og ikke om mig, vi skulde tale. Tag Dig i 
Agt for Din Mand! 

Camilla 

Ja, var han ikke styg? — Saadan har jeg 
aldrig set ham før. 

Emilie. 

Naa! En Gang skal være den første! Men 
vogt Dig for Guds Skyld, Camilla! Plager Du 
Din Mand med uretfærdig Mistanke, saa er det 

Din egen Skyld, hvis han til sidst . . . proklamerer 
den røde Bepablik, som han sagde. 

Camilla (angst). 

Hvad siger Du? 

Emilie. 

Husker Du Fabelen om Bondekonens lille 
Vovvov: han fik Dada hver Gang Katten havde 
taget en Kylling — og det taalte han en Tid; 
men til sidst sagde han: »Skal jeg have det Ene, 

saa vil jeg have det Andet med,« og saa ja 

saa begyndte han at bide Kyllinger. 

Camilla (forundret). 

Bide Kyllinger? (forfserdet). Bide KyUinger!! 
Det er jo skrækkeligt! Hvad skal jeg da gøre? 

Emilie. 

Ingenting! Vær blot venlig imod ham — se 
ikke Spøgelser ved høj lys Dag — og selv om 
Du skulde se et lille Genfærd, saa luk Øjnene og 
lad som Ingenting! Jo mindre en Mand mærker 
til Hymens Lænker, jo mindre Lyst faar han til 
at bryde dem. (kysser hende). Farvel Camilla, nu 
vil jeg give Dig Tid til at forsone ham. Jeg 
gaar hen til Samuel efter Perler, men jeg skal 
nok være her igen inden Middag. Farvel og 
skam Dig saa meget, som Du kan, mens jeg er 
borte! — (gaar mod Udgangen). 

Walter. 

Frue! Tillad mig et Ord! 

Emilie. 

Saa mange som De ønsker. Hr. Bethuel vil 
høre dem alle sammen paa mine Yegne. (ud). 

Attende Scene. 

Walter. Camilla. 

Walter. 

Nu er jeg da saa ulykkelig som jeg kan blive. 
Og det er Deres Skyld, lille Kusine! 

Camilla. 

Ja, De har Ret. Men tilgiv mig! Alt kan 
blive godt endnu. 

Walter. 

Hvad siger De? 

Camilla. 

Tys, der kommer min Mand, og jeg ønsker 
at være ene med ham et Øjeblik. 6aa ned i 
Haven, og vent mig der! Jeg skal da fortælle 
Dem Alt dernede: Emilie elsker Dem. 

Walter. 

Er det muligt! (kysser heDdes Haand). O, saa 
skynd Dem at berolige mig ganske! — 

(ud af Baggmnden). 

Nittende Scene. 

Brown. Camilla. 

Brown (med Hatten trykket ned i Øjnene — afsides). 
Hvor det var ømt ! (gaar op og ned med store Skridt). 

Camilla (afisides). 
Det er nok paa høje Tid at være eftergivende. 

Brown (hggrøstet). 
Frae ! 

Camilla. 
Min Ven! 

Brown. 

Jeg vil underrette Dem om, at det er forbi 
med Absolutismen her i Huset. Fra i Dag af vil 
jeg være min egen Herre. 

Camilla. 
Ja, min Ven! 

Brown (afsides). 

»Min Ven !« (hejt). Fra i Dag af ... fra i Dag 
af modtager jeg alle unge Damer, som vil betro 
mig deres Sager. Jeg vil .ikke længer hedde den 
juridiske Marchandiser og Antikvitetsprokuratoren. 
Forstaar De? 

Camilla. 

Ja, min Ven! 

Brown. 

Jeg modtager dem, om de er aldrig saa 
smukke. 

Camilla. 
Ja, min Ven! 

Brown, 
(afeides). Det var da mærkværdigt! (hcjt). Og 

jeg vil gaa elegant klædt — hver Dag — Jeg 
skænker denne Frakke til Museet for Oldsagerne. 

Camilla. 
Ja, min Ven! 

Brown. 

Og naar jeg er i Selskab, vil jeg have Lov 
at se paa Damerne — være galant mod dem — 
synge og danse med dem — jeg vil have Lov 
til at komme med gode Indfald — naar jeg faar 
nogen. 

Camilla (bevæget). 
Ja, min Ven! 

Brown. 

Ja, jeg vil gøre Cour til dem, naar det be- 
hager mig. 

Camilla (mere bevæget). 

Ja, min Ven! 

Brown (afeides). 

Hvad gaar der af hende! (hqt). Jeg vil kysse 
dem paa Haanden ved passende Lejlighed — jeg vil. .. 

Camilla (brister ud). 
Du vil . . .! 

Brown (afisides). 
Naa endelig! 

Camilla (kvæler sine Taarer og rejser sig). 
Ja, min Ven! 

Brown (urolig). 
Er Du syg? 

Camilla. 
Jeg, nej aldeles ikke. 

Brown. 

Nuvel — Vi er altsaa enige: Jeg har min 
Frihed? 

Camilla. 

Ja, min Ven, jeg har indset, at jeg havde 
Uret. En Mand bør have sin Frihed — han bør 
kunne gaa og komme, naar han lyster ... Naar 
Du for Fremtiden vil gaa ud . . . Hvis Du f. Ex. 
nu har et eller andet Besøg at aflægge — saa 
skal jeg ikke holde Dig tilbage mere. 

Brown. 
Tak! Men nu har jeg ingen Forretninger ude, 

Camilla. 

Jo vist saa! Tag Du kun til Geheimeraadin- 
den — eller Du vil maaske køre en lille Tur før 
Middag — Gør kun det! 

Brown. 
Men jeg har slet ikke tænkt at tage ud. 

Camilla. 

Jo vist har Du — Gaa nu! — Og selv om. 
Du ikke kommer hjem paa Klokkeslaget, skal jeg 
ikke sige et Ord til Dig. — Du kan have godt 

af en lille Tur — Nu skal jeg ringe paa Peter, 
(ringer). Farvel saa længe! — (afsides). Nu maa 
jeg ned at trøste den stakkels Walter. 

Brown (forbavset). 
Saa Du er aldeles ikke skinsyg længer? — 

Camilla (vender sig). 
Nej, min Ven, og jeg bliver det aldrig mere. 

(afsides). Gud, hvor det er svært at forstille sig! 

(løber ud). 

Peter. 

Det ringede — men Prokuratoren vil mig vel 
Ingenting? 

Brown (tvær). 
Nej! - 

Peter (afsides). 

Det havde jeg en Anelse om. (gaar). 

Tyvende Scene. 

Brown, siden Bethnel. 

Brown. 

Det er umuligt, at dette kan gaa naturligt 

til — Denne Resignation ! — Denne ToUerance ! — 

Nej, der maa stikke noget under det! — Dette 

evindelige »Ja min Ven« — det ligner aldeles 

ikke min rigtig Camilla! Hun maa være bleven 

forbyttet for mig — Men det er det samme, jeg 

staar mig ved Byttet. Jeg holder meget mere af 

19 

hende i den nye Udgave — skøndt der er noget 
Foruroligende i dette Fænomen ! — Jeg véd ikke 
rigtig, hvad det er for Tanker, det har fremkaldt 
eller er i Færd med at fremkalde, men . . . jeg 
er bleven ganske bange, (drømmende). »Min Ven« . . . 
»Ja, min Ven!« 

Bethuel. 

Naa, er Du der? — Jeg har løbet omkring 
efter Dig der nede, siden Du forsvandt ude paa 
Gangen — Du har vel forligt Dig med Din Kone? 

Brown (som før). 
»Ja, min Ven!« 

Bethuel. 

Det glæder mig, for mellem os sagt: Du 
havde Uret En Mand bør altid takke sin Gud 
for, at hans Kone er jaloux. Saa længe hun 
holder strængt Eegnskab med hans Opførsel — 
saa kan han være rolig for hendes egen. Bliver 
hun derimod tollerant, saa beklager jeg ham. 
stakkels Fyr! 

Brown (truffet). 

Hvad siger Du? — Naar hun bliver tolle- 
rant . . . 

Bethuel. 

Saa beklager jeg ham! siger jeg. Det kan 
være ubehageligt nok for en Mand, naar der 
saadan jævnlig trækker et lille Uvejr op paa Æg- 
teskabets Himmel, men 

Scania: Ur. 6.. 

Ser Du vel, jeg sværmer lidt 
For de smaa Xantipper! 
Deres Troskab holder tidt, 
Naar de Andres glipper. 
Er en Kone skinsyg — vred — 
Tør hun tordne og slaa ned, 
Saa er det, fordi hun véd: 
Hun har selv Principer. 

Men er Fruen liberal 

Og gør ej en Smule 

Kvalm, naar hendes Hr. Gemahl 

Har en Fejl at skjule, 

Faar han straks sin Synd forladt, 

Saa: Princip og Dyd Godnat! — 

Tro Du mig, saa faar hans Hat 

Grumme let en Bule! — 

(Emilie iler med et aabent Brev i Haanden fulgt af Peter 
fra Indgangsdøren ud i Haven uden at ses af de Andre). 

Brown. 
Aa, det er noget Sniksnak, Bethuel! 

Bethuel. 

Nej, min Sjæl er det ikke. Jeg kan bevise 
det med mange Exempler. — Der var f. Ex. min 
Portner. 

Brown. 

Ja, Du skal have Tak for Dine Historier, dem 
kender vi nok. 

Bethuel. 
Nej, denne kender Du ikke. Jeg havde for- 

19* 

leden Aar en Portner, en grundskikkelig Mand, 
som var lidt til Aars, men skønt hans Kone var 
yngre end han, saa maatte han døje meget af 
hendes Skinsyge. Han turde næppe gaa ud ad 
Døren uden hendes Tilladelse, kort sagt : hun holdt 
ham i stramme Tøjler, fordi hun selv var en meget 
exemplarisk Kone — den Gang. Men en Dag 
gør Manden sig rebelsk og siger, at han ikke vil 
vide mere af hendes Tyranni at sige. Han var 
jo naturligvis belavet paa et forfærdeligt Uvejr, 
men til sin store Forbavselse finder han hende 
aldeles forvandlet: hun er itom som et Lam, og 
til Alt hvad han siger, svarer hun ikke andet end . . . 

Brown (mekanisk). 

Ja, min Ven! 

Bethuel. 

Naa, Du kender Historien? 

Brown (forvirret). 

Jeg? — Nej vist ikke! 

Bethuel. 

Naa, saa skal Du høre Resten. Sagen var 
den: Der var kommen en køn ung Fyr i Huset 
— og han havde betaget Konen hendes Stræng- 
hed. Nu fik Manden Lov til at gaa ud saa tidt, 
han vilde, hun var endogsaa nær ved selv at jage 
ham ud. 

Brown (springer op — afsides). 

Ganske som min Kone. 

Bethuel. 
Naa, Manden gik ud. 

Brown (tragisk). 
Men jeg gaar ikke ud. 

Bethuel. 
Og næppe var han ude, forend . . . 

Brown (ser ud af Vinduet). 
Ah! — 

Bethuel. 
Hvad nu? 

Brown (afsides). 
Anede det mig ikke nok! Der staar de 
Begge bag Lysthuset. Det er tredié Gang i Dag, 
han kysser hende paa Haanden (bryder ud) Oh, 
der gaar et Lys op for mig! — 

Bethuel. 
Men Brown da! Plager Fanden Dig? 

Brown (under heftig Gestikulation). 

Det er et Komplot — en storartet Intrige ! — 
Det er det mest skamløse, mest sataniske Komplot, 
der nogensinde har været stiftet. Julius elsker 
Camilla — og for at skjule sin forbryderiske Kær- 
lighed, opfinder han den hele Historie med Emilie 
— Og min Kones Jalousi, som forekom mig saa 
urimelig! — Nu forstaar jeg godt, hvorfor hun 
gav sig Mine af at være taabelig. Maske — alt- 

sammen Maske for at bedrage mig! Det er jo 
soleklart. — (kaster sig paa en Stol). 



Enogtyyende Scene. 

De Forrige. Camilla. Walter. Emilie, siden Peter. 

Bet hu el (sagte tU CamiUa). 
Kan De begribe, hvad der fejler Deres Mand ? 

Camilla. 
Er han vred endnu? 

Brown (heftig til Bethuel). 

Hvad var det Du hviskede til hende? — Du 
har advaret hende. 

Walter 
(til Emilie, i det han kommer ind med hende under Annen). 

Nej, kære Emilie! — Den Gang var hun al- 
lerede hemmelig forlovet med min Ven, Løjtnant 
Zeipel, men jeg var derQs eneste Fortrolige. Deraf 
kommer den kære Tantes Misforstaaelse. 

Brown (til Walter). 
Det nytter Dig ikke at spille Komedie mere. 
Jeg véd Alt. — (peger paa en Blomst i hans Knaphul). 
Hvad er det, Du har der? 

Walter. 

Det er en Stedmodersblomst — den første 
Gave fra min Forlovede. 

Brown. 

Forlovede! (til Camilla, som vil gemmo et Brev). 
Camilla! Giv mig det Brev! 

Camilla. 

Dette Brev — det er Emilies. Hun fik det nylig. 

Brown (snapper det). 

Det er ikke sandt! (læser). »Jeg har taget fejl, 
min Pige! Den omtalte Frøken er i Dag bleven 
gift, men ikke med Julius "Walter . . .« Hvad vil 
det sige? Fra Emilies Tante! — Fy, der har jeg 
nok gjort en dum Streg. 

Camilla (venlig). 

Naa, min Ven! — Nu véd Du altsaa, hvad 
det vil sige at være jaloux. 

Brown (flov). 

Ja — det vil sige . . . (fatter sig). Det vil sige: 
Nu véd Du altsaa, hvad det vil sige, at have en 
skinsyg Ægtefælle ! — Gjorde jeg ikke mine Sager 
godt! — 

Camilla (vantro). 

Jo vist! — Vi har faaet en Lektion begge 
To — derom vil vi være enige. 

Bethuel. 

Hør, dette minder mig om en Historie . . . 

Brown. 

Nej, nu vil jeg min Sjæl ikke høre flere af 
Dine Historier denne Gang. 

Peter (med en lille Vadsæk). 
Hr. Prokurator! — 

Brown. 
Naa da! 

Peter. 

Jeg vilde gærne bede Dem have den Godhed 
at sige mig op, for . . . for jeg har slet ingen 
Ting at bestille her i Huset. 

Brown (med Hentydning til Walter og Emilie). 
Aa Passiar ! Vi skal jo have store Festligheder 
med det Første — (til Camilla). Ikke sandt? — En 
Forlovelsesfest for det unge Par? 

Emilie. 
Og en Forligelsesfest for det gamle! 

Brown. 
Velan! Saa slutter vi en ny Forening! 

Camilla. 

Fra denne Stund Du har mit Løfte paa, 
At jeg skal tage Alt i bedste Mening. 

Brown (træder frem til Publikum). 

Ak, gid blot De vil gøre ligesaa! 

(til Camilla, der nærmer sig fortrædelig). 

Jeg forsikrer Dig, jeg kender ikke en eneste 
af Damerne dernede. Herregud, skal vi nu be- 
gynde forfra! 

Camilla. 
Nej, (bønlig) Men kun et Par Ord! 

Brown. 

Naar De kun saa vort Spøg med venligt Øje, 
Ja saa er Enden god, og Alting godt, 
Men ellers hjælper al vor Mid og Miøge 
Os jo »af Asken og i Ilden« blot. 

Alle. 
Ja, ellers hjælper osv. 

Notitser. 



Det franske Lystspil hvorfra Intrigen og enkelte Partier 
af Dialogen er hentet, hedder: »Midi å quatorze heures«. 

De tildigtede Sangnummere er skrevne til følgende Me- 
lodier : 
Nr. 1. Yedete na nenna. (Pietro Labriola). 

— 2. Terzet af »Le puits d'amour« (Balfe). 

— 8. Le partage de la richesse (Doche). 

— 4. Elle était si belle fille. (Abadie). 

— 5. Gallop af H. C. Lumby. 

— 6. La bonne aventure. (Fredm. Ep. 48 — Ponteau). 

— 7. Vid flodens kalla. (Bemh. Crussell). 

Stykket blev første Gang opført paa Kasino den 2deii 
September 1857. 



Redaktionssekretæren. 

Yaudeville i 1 Akt. 



Personer. 



BcLssinfiT, Redaktør. 
GxLstava, hans Søster. 
Stendal, Journalist, hendes Forlovede, 
forklædte som: 

Eedaktionssekrctæren, 

Mads Mikkelsen, 

Assessor Yimmelfeldt, i 

Madam Peiser, 

Charles Sapeur, 

Søren Pipperup, 

Lydia Badatski, 

Doktor Babel. 

Handlingen foregaar i Kobenhavn paa Fastelavns Mandag. 

(Et smukt Arbejdsværelse. Bogskabe og Reoler langs Væg- 
gene. Dør til begge Sider. Et Arbejdsbord med Papi- 
rer og Bøger, ved Siden af samme en Papirkurv). 

Første Scene. 

Bassing 
(siddende ved Bordet, aabner og gennemser Breve). 

»Hr. Redaktør! Vil De ikke have den Godhed, 
en Gang med det Første at tage et Par forsvarlige 
Yandstøvlei paa og gøre en Fodtour . . .« Nej, 
saa min Sandten vil jeg ikke, i al Fald ikke, 
fordi man beder mig derom i et anonymt Brev. 
(kaster Brevet i Kurven, aabner et nyt og læser). »Hr. 
Kedaktør! Hermed haver jeg den -Ære at opsige 
Deres Blad begrundet paa, at De haver optaget 
Efterretningen om Trikinerne i Ebeltoft, som ha- 
ver skadet mig utroligt i min Næring. Ærbødigst 
Jens Peter Beenløse, Flæskehandler.« — Se, saa 
let kan man komme til at fornærme sine Abon- 
nenter! (aabner et nyt Brev). »Hr. Redaktør Bassing! 
Det er mig en sand Fornøjelse hermed at kunne 
berigtige den Meddelelse om min dødelige Afgang, 

som Deres Nyhedsreferent i Gaarsnummeret . . . 
Saa, der har min brave Neger igen været ude at 
fange Ænder! Det er den tredie Person, han har 
aflivet i de sidste to Maaneder. — Kom ind! 



Anden Scene. 

Bassing. Gastava (klædt i Mandsdragt — som ungdommelig 

Æsthetiker). 

Sans: Ifr. 1. 

1. 

Giistava. 
Jeg haaber, at jeg har den Ære — 

Ba S s i n g (genkender hende). 
Bevares! De er velbekendt. 

Gustava. 

Man siger mig, at De skal være 
Forlegen for en Recensent. 

Bassing. 
Desværre, ja! 

Gustava. 

Min Herre, da 
Er jeg til 15ene8te. 

Bassing. 

Tak skal De ha' I 

Gustava. 
Saa slaar De til? 

Bassing. 
Ja, naar De vil. 

Gustava. 
Ja, derved sætter De Intet paa Spil. 

2. 

Jeg har nu naa't den modne Alder. 

Bassing. 

Ja vel : De er jo konfirmert — 

Gustava. 

Ja, mangen Gang det forefalder 
Mig selv, at jeg er lidt blasert; 

Men De forstaar 

Jo nok, at na^u:, 
Som jeg, man gaar i sit nittende Aar 

Og Alt har lært, 

Hvad der er værd 
At lære — saa er det ikke saa sært. 

3. 

I Æsthetik jeg praktisered 
Som Skoledreng. 

Bassing. 
Nej, tænk, hvor rart! 

Gustava. 

1 fire Aar jeg recensered' 
Theatret. 

Bassing. 
Hvor? 



304 

Gustava. 

I Middelfart. t 

Mimik, Plastik, r 

Rytmik, Musik — 
Og hvad der kaldes dramatisk Teknik 

Af hver en Art — 

Alt er mig klart. 
Det læres snart. 

Bassing. 

Ja — i Middelfart. 

4. 

Af Dem kan Pablikom da lære 
At dømme Kunstnere? 

Gustava. 

Ja vel! 
De døde holder jeg i Ære, 
De levende — skal slaas ilyel. 

Bassing. 

Se, den Moral 
Er ej saa gal! 

Gustava. 

Nej, uden Pral, den er hfljst ideal 

Og genial — 

Og radikal — 
Og kort sagt: Jeg er en Helvedes Ea'll 

Bassing. 

Se, se, saa min Frøken Søster holder Faste- 
lavns Mandag ligesom de andre Smaafyre her i 
Byen -- Du giver Maskerade midt om Formid- 
dagen ! 

Gustava. 

Ja, lidt Karneval skal man dog holde, og 
da vi ikke kommer med til Studenternes i Mor- 
gen . . . 

Bassing. 

Liad os ikke tale mere om den Ting! Din 
Kæreste har faaet en stor Provindsavis at passe, 
og den giver ham Andet at bestille end at rejse 
til Byen og gøre Fastelavnslojer. 

Gustava. 
Og min kære Broder er altfor bedaget . . . 

Bassing. 

Til at agere Harlekin — og endnu er han 
for ung til at kunne more sig som Spidsmunk. 
Desuden har ogsaa han Andet at bestille. Jeg 
skal have tre Artikler færdige inden Aften. 

Gustava. 

Men kunde jeg ikke hjælpe Dig. 

Bassing. 
Du? 

Gustava. 
Ja! 

Bassing. 

Med hvad? 

Gustava. 

Med Dit Arbejde. Jeg har godt af at vænne 
mig til det i Tide. 

20 

Bassing. 
Til Redaktionsforretninger — Hahahaf 

Gustava (alvorlig). 

Ja — Du ler — 

Bassing. 

Hør nu, min kære lille Søster! Du tror dog 
vel aldrig, at Du er bleven forvandlet til et Mand- 
folk, fordi Du har faaet en Frakke paa? 

Gustava. 

Nej, men jeg tror rigtig nok, at det især er 
den, der mangler os Damer for at regere og re- 
digere lidt en Gang imellem. 

Bassing. 

Gustava, Gustava, Du har meget farlige An- 
læg! Naar Du bliver gift med Stendal, saa lyd 
mit Baad: Reger hans Hus, som Du bedst kan^ 
men lad ham om at rediger^ sin Avis! 

Gustava. 

Det vil sige saa meget som: »Bliv mellem 
Dine Gryder og ernær Dig redelig! Din Mands 
Skrivebord er en Helligdom, som Du ikke er 
værdig til at nærme Dig«. 

Bassing. 

Nej, det vil sige: Enhver Sit, og Damerne 
det Bedste ! Ved det Bord, hvor D u har Forsædet, 
er der kun Nydelse og Munterhed; ved det, hvor 
han tilbringer Dagen, dér serveres mange Retter^ 



307 



som aldrig vilde bekomme Dig vel. Er nu virkelig 
denne Opdækning saa fristende? (peger paa forskel- 
lige Stable af nye Bøger). Der ligger en Bunke Hoved- 
pine, og der ligger en Bunke Kvalme; der ligger 
fire Hefter Yanvid, og der er to Dele Svindsot, 
(aabner Skufferne). I denne Skuffe har jeg et Oplag 
af modtagne Grovheder i alle mulige Dimensioner 
— i denne har jeg en Samling indsendte Dum- 
heder, som man ikke skulde tro, kunde tilveje- 
bringes i Evropa. (viser paa nogle Blade). Der ser 
Du seks Ladninger Gift og Galde, som mine 
mindre ærede Samtidige har produceret i den 
sidste Uge, og der (Papirskurven) ser Du det ga- 
bende, umættelige Uhyre, der hver Dag sluger 
Snese Ark fulde af geniale Indfald og dybsindige 
Betragtninger, saa vel hjemmegjorte som importerede. 
Saadanne Herligheder er Du ikke skabt til at leve 
imellem. 

Gustava. 

Det er det Samme. Saa vænner man sig 
til dem. 

Bassing. 

Det la'r sig ikke gøre. 

Gustava. 
Og hvorfor ikke? 

Bassing. 

Fordi Du og alle andre elskværdige Damer 
er fødte uden de brutale Egenskaber, der fordres 
af en Redaktør. 

20* 

Gustava. 



Virkelig? 

8aMg ISr. S. 

Bassing. 

1. 

Véd Du en forhærdet Sjæl — 

En, som Rang og Stand ej ænser — 

Som saagar tør være fæl 

Imod Excellencer — 

En, som i Frækhed det dertil har drevet, 

At han har lastet, hvad Damer har skrevet 

Saadan et Udyr med Næb og med Elør 

Han er god til Redaktør. :,: 

2. 

Véd Du En, hvis Ho'de kan 

Syv Slags Vrøvl paa en Gang rumme, 

En, hvis Ørehinder man 

Bruge kan som Tromme, 

En, der knap vaagner om Morgenen, førend 

Qodifolk slaar Katten af Tønden paa Døren, 

Og som dog aldrig bli r døv eller ør — 

Han er god til Redaktør. :,: 

3. 

Véd Du En, der staar for Skud 

Og har ingen ømme Steder — 

En med rigtig garvet Hud, 

Sejg som Saalelæder — « 

En, der fra Morgen til Aften kan taale 

Forfra og bagfra at prikkes med Naale 

Uden at miste sit gode Humør — 

Han er god til Redaktør. :,: 

Véd Da Eq, der som en Strads 
Alt kaa sluge, Alt forderje; 
En, der selv i Søl og Smads 
Vove tør sin Trcfje; 

En, der kan dyppes i !Ejer og i Tjserc, • 
Galde og Sværte — ja, hvad det skal være — 
Og som endda ikke skifter Knlør — 
:,: Han er god til Redaktør. :,: 

5. 

Véd Du fremfor Alting En, 
Der tør binde an med Allo, 
En, der staar paa egne Ben — 
Staar til han maa falde — 
Men som, om ogsaa i Dag man ham fælder, 
Atter i Morgen til Kampen sig melder 
ligesaa lystig og trøstig som før — 
:,: Han er god til Bedaktør. :,: 

Gustava. 

Ja, det er nu Idealet af en Bedaktør, men 
Mindre maatte vel ogsaa kunne gøre det, og hvad 
Brutalitet angaar, saa turde der være kvindelige 
Journalister . . . 

Bassing. 

Unegtelig! Unegtelig! Man har Eksempler. 
Men her er Talen kun om Dig, der skal være 
Din vordende Mands elskværdige Kone og ikke 
hans blaastrømpede Redaktionssekretær. 

Gustava. 
Hvorfor skulle jeg ikke kunne være begge Dele? 

Bassing. 

Ih, fordi — fordi — (ler). Véd Du hvad! 
Jeg kunde næsten faa Lyst til at fortsætte Dine 
Løjer og give Dig Lejlighed til at vise Din Dyg- 
tighed. 

Gustava. 

Gør det! Udnævn mig til Din Redaktions- 
sekretær — blot i et Par Dage! 

Bassing. 

En halv Timestid turde maaske være tilstræk- 
kelig. Men lad gaa ! Da Du nu engang er i Tøjet, 
og da det er Fastelavnsmandag, skal Du faa Dit 
Ønske opfyldt — Du er udnævnt! (ser paa sit Ur). 
Om et Øjeblik begynder min Modtagelsestid. Du 
tager Plads ved det lille Skrivebord i Stuen ved 
Siden af, og alle de Besøg, her kommer i Bedak- 
tionsanliggender, og som jeg paa nogen Maade 
kan lade Dig expedere, skal jeg sende ind til 
Dig. Saa faar vi at se, hvad Du duer til. 

Gustava. 
Det er et Ord. (det ringer udenfor). 

Bassing. 

Der har vi maaske det første. Betænker Du 
Dig ikke? 

Gustava. 

Nej, paa ingen Maade. Jeg skal nok vide at 
klare mig. 

Bassing. 

8aa vawr saa Artig, Hr. Redaktionssekretær! 

(aabner Sidedøren. Hun gaar). 

« 

Tredie Scene. 

8a8S>iDg. Stendal (rejseklædt). 
Sanff Ifr. 3. 

Bassing. 
Stendall — Na tror jeg det spøger. 

Stendal. 

Ja, ikke sandt? Det var Løjer. 
Tak for sidst! 

Bassing. 

Men kæreste Ven, 
Jeg er som falden fra Skyen — 
Hvad har bragt Dig her til Byen? 

Stendal. 

Damp og Længsel. — Sagen er den: 
Jeg sad derovre i Hulen, 
Og maatte faste i Julen — 

Nu vil jeg jule i Fastelavn. 

Nu er jeg her, og nu gaar jeg 
Paa Karneval — ja, nu slaar jeg 

Katten af Tønden i København. 

Bassing. 

Naa, velkommen, min Ven! Det kalder jeg 
en Overraskelse. Hvor Gustava vil blive henrykt 1 
Men tys! — 

Stendal. 



Hvad er det? 



Basslng. 

Jeg vilde nødig have, at Du skulde bliTe alt 
for overrasket . . . 

Stendal. i 

Er der hændt Noget? ■ 

Bassing. 
Tys! Hun er derinde! 

Stendal. 
Hun fejler da ikke Noget? 

Bassing. 

Hvad hendes Helbred angaar — ■ mej t (leeodeX 
Men for Eesten ser det galt nok lad.. 

Stendal (heftig)^ 
Men saa tal! 

Bassing. 
Hys— s! 

Stendal (hviskeH<ieX 
Hvad er paa Færde? 

Bassing (ligeledes).. 
Hun har slaaet sig paa JouruAlistlken . . . 

Stendal. 
Ih, fy for Pokker! 

Bassing. 
Anlagt Briller — Blækklatter paa Fingrene — 

Stendal (blaar Hænderne sammen). 
Og blaa Strømper! 

Bassing. 
Værre! Værre, min Ven! 

Stendal. 
Værre? Det er umuligt! 

Bassing. 
Hvad siger Du da om — Bukser! 

Stendal. 

Hør! Gør mig nu ikke fortvivlet! Du mener 
da figurligt . . . 

Bassing. 

Nej, jeg mener aldeles bogstaveligt. Rigtige^ 
virkelige, naturlige sorte Klædes-, med Lommer 
og Knapper i. 

Stendal. 
Hvad skal det betyde? 

Bassing. 

Bare Iver for Dit Vel. — Hun øver sig i 
at være Redaktionssekretær, for i sin Tid at kunn& 
hjælpe Dig med Avisen. 

Stendal. 
Tak! Det vilde jeg dog helst være fri for. 

Bassing. 

Ikke sandt? Vi bør være paa vor Post i 
Tide . . . 

Stendal (sernedaf sig). 

Førend man berøver os — vore sidste PrsB- 
rogativer. 

Bassing. 

Jeg havde tænkt, ^ at en halv Snes af de 
halvgale Mennesker, der render mig paa Dørene, 
maatte kunne gøre hende ked af Legen. 

Stendal. 

Lad hende faa en hel Snes — helst af de 
helgale! 

Bassing, 

Jeg faar en Idé! Om vi selv lod et lille 
Udvalg af vore Plageaander opmarchere, for at 
skræmme den Forvovne ? — To Kritikere, der har 
holdt Dom over saamange Komedier, som vi, maa 
<la sagtens kunne lave en lille Fastelavnsfarce. 
Personerne, der skal til, kender Du lige saa godt 
som jeg. Rollerne har vi altsaa i Hovedet. Ko- 
stumer faar vi nede hos Frisøren, hvis Kone har 
Maskeradegarderobe, og Rekvisiter har vi nok af. 
(tager Breve og Manuskripter op af Skuffen). Der hai Du 
Lidt til at begynde med! 

Stendal. 

Lad gaa! Jeg er jo saa alligevel kommeu 
her over for at holde Karneval. 

Bassiug. 

Skynd Dig nu ned til Frisøren, og paatag 
Dig en eller anden afskrækkende Skikkelse! Saa- 
snart jeg har givet Gustava de fornødne Instrukser 
og sørget for, at »ingen Uvedkommende faar Ad- 
gang til Theatret'<, skal jeg komme ned og træffe 
nærmere Aftale med Dig. 

Stendal. 
Ja, men hvis . . . 

Bassing. 
Der er hun! Gaa bare! 

Stendal. 
Jeg er gaaot! (iler ud). 

Fjerde Scene. 

Bassing. Oastava. 

Bassing (aabncr Sidedøren). 
Hr. Kedaktionssekretær! 

Gustava (træder ind). 

Hr. Redaktør! 

Bassing. 

De vil nu faa den skønneste Lejlighed til at 
lægge Deres journalistiske Dygtighed for Dagen. 
Jeg maa øjeblikkelig ud for at bringe en meget 
vigtig Sag i Orden, og betror Dem derfor i mit 
Sted at modtage alle dem, der i Dag har Noget 
at forhandle med Redaktionen. 

Gustava (glad overrasket). 
Alle — uden Undtagelse? 

Bassin g. 

Som jeg siger. Nu gælder det at modstaa 
de Elskværdige, ikke at lade sig besnakke af de> 
Underfundige, bringe de Dumme til Forstand og^ 
de Halstarrige til Rimelighed, snakke de Gale efter 
Munden, bolde de Paatrængende tre Skridt fra 
Livet og kaste de Uforskammede ned ad Trap- 
perne! — God Lykke til det Altsammen! 

Gustava 
(tager halv forbløffet Brillerne af)- 

Kaste de . . . 

Bassing. 

Uforskammede ned ad Trapperne. Ja, det 
er en Færdighed, som er aldeles nødvendig. Men 
først og fremmest: Sæt Dine Briller paa igent 
Uden dem savner Du aldeles det ImponerendOv 
der maa være udbredt over hele Din Personlighed. 

Gustava. 

Men de generer mig saa skrækkeligt. Naar 
jeg har dem paa, kan jeg næsten ikke se, hvem 
jeg taler med. 

Bassing (afsides). 

Det er heller ikke Meningen, at Du skal 
kunne det (luarjt). Bryd Dig ikke om det ! De Andre^ 
skal jo ikke heller se, hvem d e taler med. Farvel t 

Og siden Du nu endelig vil være Neger, saa lad 
mig se, at Du holder paa Plantagens Ære og ikke 
lader Dig skræmme af de vilde Dyr, der muligvis 
kan benytte sig af Lejligheden til at gøre Indbrud ! 

Gustava. 
Vilde Dyr? - 

Bassing. 

Ja, min Pige, en flink Neger maa kunne 
tumle sig mellem brølende Løver og brummende 
Bjørne, hylende Dlve og grædende Krokodiller. 
Ood Fornøjelse! (gaar). 

Femte Scene. 

Gustava (ene). 

Aa, han vil skræmme mig! Men det nytter 
ikke. iEn Neger lader sig ikke saa let forknytte. 

Hang Nr. 4. 

1. 

En Neger kæk 

Kender ej til Skræk, 
Han ler ad Sværte, han ler ad Blæk, 

For skejer han 

Ud, saa plejer man 
At holde sig til hans Ejermand. 

Gør man Spræl, 
Naar han slaar en Mand il^jel — 

Bagatel! 

Med sin Pen 
Kan han vække ham igen. 

:: Jo, jol 

Jeg skulde tro, 
At han har Grund til at kro 

Sig for To! 

Hvo, hvo 

Skulde vel sno 
Sig fra hans sorte Klo! :,: 

2. 

En Negers Ret 

Ej bestrides let, 
Hans Fribillet gør jo Alt komplet, 

Saa alle Mand 

Ean begribe, han 
Har -Smag og Kundskaber og Forstand. 

Som bekendt 
Har han jo som Recensent 

Faa't Patent 

Til pac Prent 
At bedømme hvert Talent. 
ly Aa, aa ~~~ 

Alle de Smaa 
Gør Kur, saa det kan forslaa, 

Pas paa! 

Haa, haa! — - 

Ikke saa faa 
Af de Store ligesaa! :,: 



En Neger skyr 

Intet Æventyr; 
Blodtørstig er han som en Vampyr; 

Paa Andejagt 

Er han uforsagt. 
Han »gaar i Vandet« med Dødsforagt. 

Han er klar 
Til en Kamp mod hver en Barbar, 

Ja, han har 

Mod saagar 
Til at spotte Sultan og Czar. 
:,: Huhej, 

Vogt Jer for mig! 

Lad Ingen vove sig 

Paa min Vej! 

Nej, nej. 

Neger er jeg, 
Og en Neger blegner ej! :,: 

(gaar hen til Skrivebordet, tager Brillerne paa og sætter sig). 

Sjette Scene. 

Gnstaya. Stendal. — (klædt som Bonde, med meget lyst 
tætklippet Haar, Skæg under Hagen). 

Stendal. 
Hæ . . . Godau! — 

Gu s tav a (byder ham en Stol)* 
Vær saa god! 

Stendal. 
Nej, ellens Tak! (Pavse). 

Gustava. 
Ønsker De at tale med Redaktøren? 

Stendal. 
Jou, ded velle jæ ju nok. 

Gustava. 

Maa jeg spørge, hvem jeg har den Fornøjelse 
at tale med? 

Stendal. 
Jou, ded æ mej. 

Gustava. 
Ah! 

Stendal. 

Jæ hedder ellens Mads Mikkelsen, ka jæ trou. 
Se, vi va nu nouen Støkker derydde i Souned, 
som gærne velle holde Dørres Avis, naa vi kunde 
faa Dom te aa opta' alt Ded, som di gør i Sou- 
nefaastanderskaued. 

Gustava. 

Det lader sig vist næppe gøre. Her er saa 
mange Sogne i Landet. 

Stendal. 

Ja, men vi brodder vos bare om vores ejed. 
Naa vi foer ded, saa ka Di gærne skriue om di 
andre Soune i di Aviser, Di sender yd te dom, 
saadden a Enhver foer Sit. 

Gustava (afsides). 

Det er vist en af dem, man skulde bringe til 
Fornuft, men jeg er bange, at det vilde blive for 
vidtløftigt — jeg snakker ham efter Munden, (højt). 
Jeg skal se, hvad der lader sig gøre ved den Sag. 
For Øjeblikket kan jeg ikke sige mere. (bukker). 

Stendal. 
Men saa va der ju rejtinok noued Anned. 

Gustava. 
Og det var? 

Stendal (hviskende). 

Jon se . . . jæ velle gærne vidde, hva ded 
kostede aa faa En sat i Avisen. 

Gnstava. 
1 Avisen . . . hvordan? — 

Stendal. 
Jon saadden rejted, saa ded ka svie te ham. 

Gnstava. 

Naa — saadan! Det koster Ingenting, for 
enten gør vi det slet ikke, eller ogsaa gør vi det 
gratis. 

Stendal. 

Næ, se ded faalanger jæ nu itte, eeke — 
men . . . æ . . . kaskesens der ku bliue lidt Aslau, 
faa jæ ska sie vos : Der æ Flere, som jæ sku ha 
amplegered mæ ded Samme. 

Gustava. 

Naa, saa lad os da høre, hvem det er, og 
hvad de har syndet! 

Stendal. 

Stans: Ur. 5. 

1. 

Se, føst æ der Herren, Etaseraad Maank, 
Ham ha nu di Fornemme valt 

21 

Te Bisdasmand faa vos — ded æ en Hallaank, 

Aa røhored æ han aa halt. 

8e, ded va mod mej, a kan stillede sej, 

Aa der bleu en Qrinen aa Fnisen; 

Men ded ya sku itte a ham, men a mej, 

Aa derfor ska han i Avisen! 

2. 

Saa æ der Jostisroden, ded æ en stour 

Filurikus, ded sier jej — 

Faa jæ hadde fire Processer i^our, 

Aa han lou mæ taue di trej. 

Se. trej a di fire, ded æ don faa galt — 

Hva Fan' ska vi saa mæ Jostisen? 

Men ded ha jæ loned, han ska faa betalt, 

Aa nu ska han eng i Avisen! 

3. 

Aa Prousten, han præker saa sødt aa saa godt, 

Men han æ jost rejted polert. 

Te Julen jæ ga ham en Gris aa let Smaat — 

Jæ sku ju ha Jens kaanfermert. 

Men han va nok ette fornsrjed endda: 

Te Paaske saa slauted han Grisen — 

Den od han, men Drengen, han bleu sku vist a. 

Jou — han ska men Sæl i Avisen! 

4. 

Aa saa æ der Douteren, han skulle ske 

£n Skamfærd, den Bunne-Balbér. 

Aa Skytten Mathisen — aa saa — la me se! 

Saa tror jæ, der itte æ fler — 

Jou, Mølleren, ham ska Di osse ta med, 

Faa iæ prutter ette paa Prisen — 

Aa Dej non — ja, han gør nu engen Faatred; 

Men han ska sku dou i Avisen! 

Gu stav a (leende). 

Men hør nu! At De er blevet udlet paa 
Valgdagen og har tabt Deres Proces og faaet 
Jens vist af, det er dog vel ikke værd at sætte i 
Avisen? 

Stendal. 

Næ, ded æ en vis Vej. 

Gustava. 

Men hvad er det da, De vil have skrevet? 

Stendal. 

Ja, ded æ mej ded Samme, faa jæ forstor 
me ette paa di Dele, jæ lar Resteratøren skriue, 
aa jæ betaler, hva ded koster. 

Gustava (afsides). 
Han skulde vist egentlig kastes ned ad Trap- 
perne, men jeg vil dog heller se at blive af med 
ham paa en høflig Maade. (herjt). Ja, nu forstaar 
jeg Dem nok, og jeg skal tænke over Sagen. 

(bukker). 
Stendal (søger i Lommen). 

Aa hva Betalingen angor . . . 

Gustava (vinkeraf). 

Den Dag, den Sorg! Det er tidsnok at tale 
derom, naar de er komne i Avisen. 

(sætter sig ved Bordet). 

Stendal. 

Se, her er Opskriften paa dom allesammel. 
(rækker hende et sammenlagt Papir). 

21* 

Gustava. 
Godt! 
(lægger det paa Bordet - lader som om hun skriver). 

Stendal. 

Aa saa glemmer Di itte, a Herren æ rehored ! 

Gustava. 

Nej, vist ikke. 

(sprioger utaalmodig op og ser paa sit Uhr). 

Stendal. 

Aa Dejnen æ vindøjed . . . 

Gustava (gaar mod Døren). 

Er han det? Ja, nu maa de undskylde mig . . . 

Stendal (gaaende baglængs). 
Aa Skytten æ skæubened . . . 

Gustava. 

Og Mølleren rødnæset — jeg skal huske det 
Altsammen. 

Stendal. 

Saa ska Resteratøren ha' saa manne Tak. 

(gaar). 
Gustava (sætter sig) 

Lad mig nu se Opskriften ! (aabner Papiret). 
Hvad er det — Penge! — Den Uforskammede! — 
Sagde jeg ikke nok, at han skulde være kastet ned 
ad Trapperne. Nu er han i Stand til at løbe 
omkring og fortælle . . , Der har jeg bestemt baa- 
ret mig galt ad! . . . Jeg maa øjeblikkelig . . . 

(løber mod Børen og aabner don). 



325 



Syvende Scene. 

Gustava. Bassing — (sortklædt, meget stor brusende sort 
Paryk, opstaaende Overskæg, Hornbriller, hvidt Halstør- 
klæde — taler meget hurtigt og gør uafladelig Kompli- 
menter). 

Bassing. 

Jeg beder tusinde Gange om Forladelse, hvis 
jeg kommer til Ulejlighed, men jeg er nødt til at 
udbede mig Deres ærede Opmærksomhed for en 
meget vigtig Sag. Mit Navn er Vimmelfeldt. 
Jeg er Krigsassessor. 

Gustava. 
Tør jeg bede Hr. Assessoren tage Plads ! 

Bassing. 

Jeg be'r, jeg be'r! — Det er blot to Ord 
jeg har at sige, og jeg véd, at Deres Tid er kost- 
bar. Talen er ikke om noget Mindre, end at gøre 
vor Sømagt uovervindelig og uimodstaaelig. 

Gustava. 
De har altsaa gjort en Opfindelse? 

Bassing. 

To — to. Højstærede, om De tillader det! 
Jeg gør os til den frygteligste af alle Land- og Sø- 
magter, i det jeg tillige gør os til den eneste Luft- 
magt i Yerden. 

Gustava. 
Luftmagt? — 

Bassing. 

Netop! Jeg har opfundet to Skibe. Det ene 
undersejler vore Fjender, det andet oversejler dem. 
Med det ene gaar jeg ned i Havet og sprænger 
Bunden paa alle hans Pantserfregatter og Kuppel- 
batterier; med det andet gaar jeg op i Luften, 
kaster Granater ned i Hovedet paa hans Soldater 
og helder græsk Dd ned over hans Bygninger. 

Gustava. 

De har altsaa igen opfundet den græske Ud ? 

Bassing. 

Ikke endnu, ikke endnu — men jeg haaber nok, 
at det skal lykkes mig. Jeg er paa gode Veje dertil. 
Med Skibene er jeg derimod aldeles paa det Rene. 

Gustava. 

Saa vil De naturligvis henvende Dem til ved- 
kommende Minister. 

Bassing. 

Siden, siden, Højstærede — men først maa 
Opinionen være vunden. Ministrene er altid de 
Sidste, der gaar ind paa en ny Opfindelse. De 
smed Salomon de Caus i Daarekisten og Robert 
Fulton ned ad Trapperne, og ad mig ryster De 
paa Hovedet. Ministre er altid lidt bomerede. 
Journalister derimod . . . 

Gustava. 

Hvad mig angaar, er jeg desværre meget 
uvidende i Mekanik. 

Bassing. 

Det gør ikke Noget til Sagen. Principet er 
ganske simpelt. De kender Skruen? — 

Gustava. 
For Anseelse, men . . . 

Bassing. 
Godt, meget godt! Ser De: Jeg har en Skrue. 

Gustava. 
Det gættede jeg næsten; men . . . 

Bassing. 

Undskyld! Jeg véd, hvad De vil sige, og jeg 
skal straks imødegaa Deres Indvendinger. Her 
er Tegningen — (tager et Papir frem). . Vil De beha- 
ge at se! — Nej, det er ikke den. Det er mit 
nye Solsystem. 

Gustava (forbavset). 

Hvad behager? 

Bassing. 

Mit nye Solsystem, som jeg haaber at faa 
indført med det Første. 

Gustava. 
Hvor? Mellem Himmellegemerne? 

Bassing. 

Nej, i Skolerne. Jeg har talt med flere af 
Byens Lærere, og de gaar uden Undtagelse ind 
paa mine Ideer. Tør jeg haabe, at De vil interes- 

sere Dem for det i Købstæderne og paa Landet? 
Vær saa artig! — Og saa tør jeg maaske med 
det Samme vise Dem min mekaniske Gyngehest? 

Gustava (ser paa Papirerne). 

Solsystemer — Gyngeheste — Luftskibe og 
Skruer. 

Bassing. 

Skruen har jeg desværre glemt hjemme. I 
Morgen skal jeg have den Ære at bringe Dem 
Tegningerne. Deres ærbødige Tj®^®^' ^^^ S^^^ 
der mig meget at have gjort Deres Bekendtskab. 
Adieu, Adieu, Adieu ! (iler ud). 

Gustava. 
Adieu, Adieu! 

Bassing (kommer ind igen). 

Undskyld et Ord endnu! Interesserer De Dem 
for Læsemaskiner? 

Gustava. 

Læsemaskiner! — 

Bassing. 

Ja, og Hakkelsemaskiner! Tør jeg anbefale 
disse to Tegninger til venligt Eftersyn — den 
tredie er en Pløkkemaskine. De er nok saa god 
at omtale disse Opfindelser med et Par Ord? 
Tusind Tak ! Tusind Tak ! (iler ud). 

Gustava. 
Naa, endelig blev han da . . . 

Bas sin g (kommer ind igen). 

Jeg glemte at sige Dem, at jeg for Tiden er 
beskæftiget med en Opfindelse af største Vigtighed 
for Journalistiken Det er et Slags Papir, der 
taaler at vaskes, saa man kan trykke en hel 
Aargang af en Avis paa et og samme Ark. De 
skal faa Opfindelsen, saa snart jeg har gjort den 
. . . Jo, jeg ber! De skal have den; det er en 
Formue iDeresHaand: De skal have den. Fore- 
løbig skal jeg hver Dag underrette Dem om de 
Fremskridt, jeg har gjort mod Løsningen af denne 
interessante Opgave. Meget forbunden for Deres 
Venlighed! Tusind Tak! Undskyld, at jeg har 
ulejliget Dem! Jeg tillader mig at komme igen i 
Morgen. Adieu, Adieu! 

(iler ud under mange Komplimenter). 

Gustava. 

Saadan et elskværdigt, høfligt Menneske kunde 
man da umulig være ubehagelig imod — og 
endda — jeg burde vist have været det! Han 
havde slemme Anlæg til at gaa igen, og nu faar 
vist min Broder hans Besøg hver Dag. 

(flytter Stolen). 

Ottende Scene. 

Gustava. Stendal, (i Fruentimmerdragt, blondt Haar, røde 
Baand paa Kappen, sort Kjole, Shavl). 

Stendal. 
Go' Morgen! Maa jeg spørre Dem, hvad det 

er, at jeg og min Mand har gjort Dem, siden De 
inte ka la vær aa forfølle vos i Deres Avis? 

Gustava. 

De maa vist tage fejl! Jeg har aldrig fer 
havt den Fornøjelse at se Dem og kan følgelig 
ikke have det Mindste mod Dem. 

Stendal. 

Naa, saa det har De! Jeg maa virkelig sige, 
at det er meget simpelt af Dem! 

Gustava. 

Jeg er ikke saa heldig at forstaa et Ord af, 
hvad De siger. Lad os sætte os og komme til en 
Forklaring ! 

Stendal. 

Nej, véd De hvad! Det skal saamænd Ingen 
sige mig paa. Jeg har gaaet Majed igennem 
med ham, det Skarn — majed Mere end Nogen 
tror — men saa vidt er det rigtignok inte kom- 
met endnu. Det maa De virkelig undskylde! 

Gustava. 

Undskyld! Men jeg har endnu ingen Anelse 
om, hvem De er, og hvem De taler om. 

Stendal. 

De kan inte hjælpe, hvad De siger. Det er 
fra Nabokonen, De har det Altsammen. Det kom- 
mer fra hende hver evigste Smule. 

Gustava (hqere). 
De hører vist ikke godt? 

Stendal. 

Nej, han er saamænd Skomagersvend, og 
dersom han inte var forfalden, havde han været 
Mester for længe siden. 

Gnstava (endnu højere). 

De misforstaar mig. Jeg spurgte, om De 
ikke var en lille Smule døv. 

Stendal. 

Han? Nej, han er ligesaa lyslevende, som 
De og jeg. 

Gustava (raaber). 
Nej : døv — døv ! (peger paa Ørene). 

Stendal. 

Jeg? — Jeg døv? — Nej, det er bare, naar 
jeg bliver lidt varm i Hodet, saa synker Blodet 
mig for Ørene — helles hører jeg hvert evigste 
Ord. 

Gustava (byder hende Vand). 
Vil De saa ikke drikke et Glas koldt Vand? 

Stendal (drikker). 
Tak! — Aah! Puh! — (formildet). Det hjalp! 

Gustava. 
Lad os da nu tale roligt om Sagen! 

Stendal. 

De tror da vel inte, at jeg er kommet for 
at gøre Spektakler? Jeg vilde bare gerne vide, 
hvormed vi har fornærmet Dem, og hvorfor De 
inte ka la' va?r' at sætte vos i Avisen. 

Gustava. 

Er De bleven sat i Avisen? 

Stendal (tager flere Aviser op af Lommen). 
Værs'go! Vil De selv se! Det var fra ifjor. 

Gustava (læser). 

»Til Søs sejrer Dansken. En fordrukken 
tydsk Haandværker i Aabenraa havde længe havt 
den stygge Yane, hver Aften at prygle sin Kone, 
der er dansk . . .< 

Stendal. 

Vil De maaske gaa fra, at det er vos ment? 
Peiser er tydsk, og jeg er dansk, og ifjor bode vi 
jo netop paa Hjørnet af Aabenraa. 

Gustava. 

Men her er jo Talen om Aabenraa i Slesvig. 
Stykket er jo optaget efter Byens Avis. 

Stendal. 

Det er lige meget ! Saadan Noget skulde De inte 
opta\ førend De havde hort Dem for. Min Mand har 
banket mig, det negter jeg inte, men alt det, der 
staar om, at jeg smed ham i Dejgtruget og heldte 
Vand paa ham, de' er der inte et sandt Ord i. 

Gustava. 
Men det er jo heller ikke om Dem, det er fortalt. 

Stendal (giver ham en anden Avis). 
Saa er Dette vel heller in te om vos? 

Grustav a (læser). 
»B a n k e a a n d e r.« En Tøffelfabrikants Kone . . . 

Stendal. 

Tøffelfabrikant — det er nu det Værste, man 
kan kalde en Skomager! 

Gustava. 

»En Tøffelfabrikants Kone var flere Nætter i 
Rad mellem 1 2 og 1 bleven vækket ved en heftig 
Banken.« 

Stendal. 

Jo-o, ganske rigtig! Det var just paa den 
Tid, han kom hjem og Bankningen begyndte. Det 
ka' De inie ha' fra andre end Nabokonen. 

Gustava. 

Da ser De dog, at det er taget fra en ameri- 
kansk Avis. 

Stendal. 

La' vos nu in te gøre Nar a' hverandre! 
Det, der staar i Dag, er maaske ogsaa taget af en 
amerikansk Avis? 

Gustava. 

Staar der ogsaa Noget i Dag? (tager en Avis 
paa Bordet). 

Stendal (peger paa Bladet). 
Jeg véd inte, hvad De selv synes? 

Gustava (læser). 

»Blandinger. Middel mod Døvhed. En Kone 
af meget hidsigt Temperament fik, hver Gang hun 
blev vred, et saa heftigt Anfald af Døvhed, at hun 
ikke hørte et Ord af, hvad hendes Mand sagde.« 

Stendal. 
Den er jo tydelig nok. 

Gustava. 
i'Manden — han var Skræder . . .« 

Stendal 
(river Avisen fra ham, knuger den sammen og plukker den itu). 

Nej, et Uhyre er han — men Skræder, det 
har han aldrig væt. 

Gustava. 
Men Deres Mand er jo Skomager. 

Stendal (heftig). 
Nej, han er saamænd Skomager. 

Gustava (afsides). 
Nu sank Blodet hende for Ørene igen. 

Stendal. 

De kan sige, at han er en Tysker og det en 
rigtig Vildtysker, for det er han, men hans Hånd- 
værk skal De la' ham beholde — ior det er det 
Eneste, vi har at leve af. 

G u s t a V a (ryster paa Hovedet). 

Men hør nu . . . 

Stendal. 

Ikke det! Ja saa skal De se paa Løjer! Jeg 
skal løbe fra Dør til Dør og faa alle Mennesker 
til at sige Deres Avis op, og dersom jeg inte 
imorgen har skaffet Dem halvtredssindstyve Opsi- 
gelser fra Baarregade alene, saa vil jeg aldrig 
hedde Madam Peiser. 

Gustava. 
Kærlingen er jo gal! 

Stendal. 
Kællingen — gal! — - (græder). 
Gustava (afeides). 
Nu fik hun Hørelsen. 

Hang Hr. 6. 

' :,; Hør nu bare :,: Gaa De hjem i Fred :,: 

:.: Den fatale Skræder, 
Hvorfor nu De græder, 
:,: Kommer ikke :,: Dem det Mindste ved 

Stendal (paa samme Tid). 

:,: — Nej, De skal inte svare, 
Deres Skrigen kan De spare, 

Tag Dem bare 
Iddt ivare, 
Jeg kan skrige med! :,: 
:,: Eidd ham en Forræder — 
Han fortjener inte bedder, 
Men en Skræder — Skræder — 

Skræder! Skræder! Skrædcr! Skræder! Ski-æder! 

Skræder! — 
Jeg skal lige øjeblikke- 
lig la* Dem en StevniDg skikke. 
Har han ikke 
Lov at drikke 

Og at slaas i Fred! :,: 

(farer ud). 

Gustava (ene). 

Saadanne Besøg havde jeg rigtignok ikke be- 
lavet mig paa at modtage. Jeg syntes virkelig, 
jeg drev min Taalmodighed til det Yderste, og 
endda lader det til, at jeg der har skilt os af med 
alle Abonnenterne i Borgergade! 

(sætter sig). 

Niende Scene. 

Bassilig som gallaklædt Provinssknespiller med temmelig 
stor rød Næse træder ind, hilser cennonielt og indtager 
en imponerende Stilling. Gnstava gengælder hans Hil- 
sen og betragter ham spørgende. Pavse. 

Bassing. 

De kender mig ikke? 

Gustava. 
Jeg erindrer i alt Fald ikke . . . 

Bassing. 

Nej, naturligvis. Den Kunstner, der er mis- 
kendt af Alle, er ikke kendt af Nogen. 

Gustava (beder ham ved en Haandbe vægelse at tage Plads). 
De er altsaa Kunstner? 

Bassing. 
Ja! 

Gustava. 
Scenisk Kunstner formodenlig? 

Bassing. 
Dramattisk. 

Gustava. 
Rimeligvis Tragiker? 

Bassing. 

Min Stilling er i det mindste tragisk. Jeg 
er Komiker. Ja min Herre! Saaledes ser en Ko- 
miker ud ved Dagens Lys. Glædens Roser blom- 
stre ikke paa mine Kinder ... ja, jeg véd, hvad 
De vil sige, tal kun ud! 

Gustava. 
Jeg vilde ikke sige Noget. 

Bassing. 

Jo, De vilde sige, at det Purpur, som mine 
Kinder savne, har min Næse til overs. Sig det 
kun, men vid, min Herre, at det er netop min 
Næses Rødme, der har bragt mine Kinder til at 
blegne. Det var denne Brand, som min onde Ge- 
nius kastede mig midt i Ansigtet, det var den, 
der sprængte alle mine Illusioner i Luften, (jevn) 
Ser De: Jeg er født rødnæset. Jeg drikker ikke. 
(hfirjtidelig) Aldrig! — i alt Fald ikke om Formid- 
dagen, og højst et lille Glas Portvin. Ja, jeg véd 

22 



338 

godt, hvad De tænker i dette Øjeblik. De tror, 
at jeg allerede har tømt adskillige større, men De 
fejler, min Herre! 

Gustava 

Det er Dem, der tager fejl. Jeg har ikke et 
Øjeblik tænkt paa Størrelsen af Deres Vinglas. 
Det er en Sag, der . . . aldeles ikke interesserer 
mig. Lad os komme til Sagen. 

Bassing. 

Vi skulle straks komme til den. Jeg gik 
til Teatret. Det er tolv Aar siden. Jeg havde en 
brændende Iver for mit Kald og en urokkelig Tro 
paa min Begavelse ^— den har jeg endnu. Ja, le 
kun, min Herre! 

Gustava. 
Jeg ler ikke. 

Bassing. 

Jo vist saa, hvor skulde De kunne Andet? 
— Jeg debuterede i Elskerfaget : Tristang i »Kong 
Renés Datter«. Ikke sandt, det var latterligt? 

Gustava. 

Naar De selv finder det, tør jeg vel ikke sige 
Dem imod. 

Bassing. 

Det var latterligt. Hvor kunde jeg indbilde 
mig, at Publikum og Kritiken skulde se mere 
paa et usædvanligt Talent end paa en usædvanlig 

Næse! Jeg gjorde Fiasco. Jeg fik ikke Tid til at 
aabne min Mund, før hele Huset var i fuld Skog- 
gerlatter over min Næse ... Ja, jeg véd godt, 
hvad De vil sige. 

Gustava. 
Nu igen? 

Bassing. 

Ja, De mener naturligvis, at min Næse kom 
for langt ind paa Scenen, førend jeg selv kom 
efter den. Genér Dem ikke! Jeg tilgiver Dem 
den Vittighed, skønt den hverken er ny eller ud- 
søgt. Som sagt, min Herre, man lo. Disse uvi- 
dende Godtfolk, der ikke havde nogen Anelse om, 
hvad Fa9on, Tristangs Næse i Virkeligheden har 
havt, de lo ad hvert Vers, jeg sagde, alene fordi 
de indbildte sig, at jeg ikke havde det rette Maal 
paa en Tnibadur-Næse. Jeg stolede paa, at Kri- 
tiken skulde vejlede den blinde Flok , men nej ! 
Véd De vel, min Herre, at Anmelderne forstaa 
sig endnu mindre paa Kunsten, end Publikum? 

Gustava. 

Ja, det har jeg hørt saa tidt, — især af dem, 
der hentede deres Mening fra Anmeldelserne. 

Bassing. 

Jeg opgav Kærligheden og slog mig til Hel- 
tefaget . . . Gik det mig bedre her? Langtfra ikke, 
min Herre, langt fra ikke! Min Personlighed og 
frem for alt min Næse »passede ikke til en Helte- 

22* 

sjæl !« Nu fortvivlede jeg og blev Komiker. Hvad 
tror De saa man skrev? »Det klædte mig ikke at 
være morsom.« Hører De, min Herre! Man skrev: 
Det klædte mig ikke. Eet som om der var Tale 
om et Par Bukser eller en Bulehat — ikke om 
en kunstnerisk Opgave! »Passer ikke« — »Klæder 
ikke« — Har man hørt Ma^e til Skræderkritik I 
— Det var mig for meget. Jeg rystede Støvet 
af mine Sandaller, svor at hævne mig og — gik 
min Vej. Nu staar jeg her for at kræve Satisfaktion. 

Gustava. 
De vil dog vel aldrig udfordre mig? 

Bassing. 

Nødig, omendskønt det kunde være paa Tide 
at statyere et afskrækkende Eksempel! Nej, min 
Herre ! Jeg kommer kun for at begære Retfærdig- 
hed. De skal se mig, høre mig og dømme mig. 

Gustava. 
Tør jeg spørge, paa hvilket Teater, De optræder? 

Bassing. 

Paa hvilket Teater ? Paa intet! Jeg har vendt 
dem Ryggen alle sammen, og hejset det sorte Flag. 
Deres Tid er forbi, og jeg har gjort Mit til at 
give dem Naadestødet : Jeg har taget Engagement 
paa Parnasset 

Gustava. 
Og gaaet i Kompagni med de ni Muser? 

Bassing. 

Nej, kun med fire. Der er ikke Plads til 
flere paa Forhøjningen. 

Gustava. 
Åa, saadan at forstaa ! De optræder i en Ølhal ? 

Bassing. 

En Café chantant siger man i det dannede 
Sprog. 

Gustava 

Om Forladelse! Jeg er lidt ubekendt med 
det dannede Sprog, der tales i de musikalske 
Krostuer. 

Bassing. 

Krostuer? Véd De vel, min Herre, at De væl- 
ger Deres Ord temmelig uforsigtigt? Saa længe 
jeg slet og ret var Carl Svaber, rejsende Skuespil- 
ler, maatte jeg taale Fornærmelser af det første 
det bedste . . . Bladkryb — men den Tid er ikke 
mere. Nu er den Kunstner, med hvem de har 
den Ære at tale: Hr. Charles Sapeur, Direktør 
for det musikalsk-deklamatorisk-dramattiske Selskab 
i Salon Parnas, og han lader sig ikke engsyltere. 

Gustava. 

Jeg agter hverken at insultere eller kritisere 
Deres Selskab. 

Bassing. 
De kan ikke undlade det Sidste uden at gøre 

det Forste. Dersom De nu ikke giver os Oprejs- 
ning ved en retfærdig Anmeldelse i Deres Blad 

— jeg skal gærne selv besørge den skreven! — 
saa vogt Dem for Charles Sapeur! Vel dirigerer 
jeg kun et lidet Dame-Selskab, men mine Kunst- 
nerinder hore til de meget yndede : Enhver af dem 
stiller naar som helst 20 Beundrere i Marken. 
Ja, min Herre, vogt Dem for at le ad Otteskillings- 
begejstringen ! Naar en Teater-Primadonna bliver 
engsylteret af Bagtalelsen, er der ikke én af Par- 
ket-Junkerne, der optræder som hendes Ridder; 
men sig blot om mine Damer, at de synger falsk 

— det gør de for Resten! — eller sig, at deres 
Kankan er for flot — hvad jeg som Kunstner selv 
maa indrømme! — saa skal De se, at deres 
Garde ikke er at spøge med ! — Nu har jeg und- 
sagt Dem paa ærlig Riddervis. 

(gaar mod Baggrunden). 

Gustava (afsides). 
Det var saamænd en net Ridder! 

Bassing (vender om). 

Genér Dem ikke, min Herre! Lad mig kun 
faa den Fornærmelse med, inden jeg gaar! 

Gustava. 
Hvad for en? 

Bassing. 

Den, at det »klæder« mig ikke at spiUe Niels 
Ebbesen. Det har jeg hørt før i Dag, og jeg ser 

meget godt, at De tænker det, skønt De mangler 
moralsk Mod til at sige det; men vogt Dem, min 
Herre! Kender De den berømte Madame Theresa ? 

Gustava. 

Nej, men jeg har hørt, at det skal være den 
mest bekendte Forhøjnings-Sangerinde i Paris. 

Bassing. 

Saa har De dog maaske hørt hendes verdens- 
berømte Vise? 

Gustava. 

Kun Omkvædet: »Rien n'est sacré pour un 
sapeur !« 

Bassing (med Vægt). 
Intet er helligt for en Sapeur! 

Gustava. 
Jeg takker for Oversættelsen. 

Bassing. 

Ingen Åarsag, men mærk Dem vel, min Herre, 
at jeg bærer ikke omsonst Navnet Charles Sapeur! 

1. 

»For en Sapør er Intet helligtc — 
Slet Intet paa den hele Jord. 
Alt Andet kan forstaas forskelligt; 
Men det er rene, kiai'e Ord. 
:,: Det er jo rene, klare Ord ! :,: 
Jeg har Bevilling paa min Stilling, 

Jeg er Pamassets Direktør. 

Og- 
Naar jeg kan tjeae otte Skillng : 
»Rien n'est sacré pour im sapeur.« 

2. 

Jeg siger: »Vive la concurrance!« 
Og vover De at kny mod den, 
Saa skal jeg straks faa Assistance 
Af vore brave Menigmænd. 
De brave, bmve Menigmænd ! :,: 
Yi skal tilsammen faa beklippet 
Kunsten, som det sig hør og bør; 

For — 
De holder ogsaa paa Principet: 
>Rien n'est sacré poui* un sapeur.« 



3. 

Med mine Muser skal jeg sejre! 
De staar i Høg og Damp og Dunst 
Imellem Toddyer og »Bay ro« 
Og kæmper for den skønne Kunst, 

:,: Den skønne, skønne frie Kunst. :,: 
De synger Alting lige færdig — 
Alt uden Stemme og >Gehør«, 
Alt — 

;,: Mozard og Kragelund og Verdi — 
»Rien n'est sacré pour un sapeur!* : 

4. 

Nu er De undsagt! Vogt Dem bare! 
For vi er mange, kan Do tro. 
Vi nar en dejlig Søsterskare, 
Paa Fredriksberg og Vesterbro, 
:,: Paa Fredriksberg og Vesterbro! :,; 
Dér har vi Venner, som ej sviger 

Dersom det gælder vort Honnøi*. 
Aal — 
:,: Det er solide Folk, som siger 

(truende). 
»Rien n'est sacré pour un sapeur.« :,: 
(slaar sig paa Hatten, kaster Kappen over Skuldren og gaar). 

Giistava. 

Det bliver værre og værre; han var jo lige 
ved at gaa Berserkegang! 

Tiende Scene. 

Oastava. Stendal klædt som stærkt og smagløst pyntet 
Haandværkssvend , temmelig langt sort Haar med Bro- 
læggerlokker, forceret Yæsen og meget simpel køben- 
havnsk Dialekt. 

Stendal. 

Go da ! (tager Gustava meget familiært i Haanden). 
Ja, De kender maj vel nok? — 

Gustava (tilbageholdende). 
Nej, jeg erindrer ikke . . . 

Stendal. 
Jo vist saa — Søren Pipperup. — 

Gustava (fremmed). 
Pipperup? 

Stendal. 

Ha De aldrig hørt de' Navn? Da æ de sku 
elles majed bekænt. Di ha dou vel hørt tale om 
»Talented i Antonistræde«? 

Gustava. 
Nej - 

Stendal. 
Heller ente om »den flotte Bøstenbindersvend« ? 

Gustava. 
Heller ikke. 

Stendal. 

Da ve' Di dou vel, a dei æ en Degter, som 
hedder Alfred Rosendoft? 

Gustava. 
Det er muligt, jeg har hørt Navnet. 

Stendal. 

Naa de æ de Hele ! Ja , saa kommer jæ vel 
te aa si'e Dem, a desse hersens Talent aa denne 
hersens Bøstenbinder aa saa Alfred Rosendoft, di 
æ tre Alen a eet Støkke, faa di hedder alle sammen 
Søren Pipperup, aa Søren Pipperup, de æ maj! 

Gustava. 
Ja saa! 

Stendal. 

Jæ ve si'e Dem ed rent ud, som ed er! De 
gaar ente mæ Bøsterne — de æ ed daalit Han- 
værk; Skriveried derimod, de gaar faa me, som 
de va smort Ve Di baresten titte eng a Venne- 
værrene hos en a de smaa Bovhandlere, ska Di 
sekken ugudelig Mængde Viser, jæ ha skreved, 

aa Løkke ha di gort som bare Fanden, faa alle 
Sangerinderne slaas om aa faa dem. Men se desse 
Skriveri betaler saj ente, aa jæ ha ju aasse nok 
mærked, a jæ æ skaft til naaed Højere. Ka Di 
ente osse se ed paa me, va? — 

Gustava. 

Jo, det lader ikke til, at De er nogen almin- 
delig Børstenbindersvend. 

Stendal. 

Næ, Di ka tro: Nej! — Jæ æ nu en Gang 
be'ed ed Sjeni — jæ ka ente gøre for ed! Bøster 
ha vi nok a, maj fonidden, aa sku jæ blie ve aa 
makke med dem ret længe, saa ble jæ sæl en 
Bøste. Si me nu en Gang: Sku Di ente ha Bru 
faa saadden en feks Fyr, som ma.], ve Derres Avis? 

Gustava. 
Som hvad? 

Stendal. 

Ih, som Medarbedder ! Jæ æ lie som di færme 
Pier: Jæ paatar me, va de ska være, aa haaller 
me inte faa go til Naaed. Æ der Geborsda eller 
saadden Naaed, saa sier Di: »Rosendoft frem!« 
— aa saa dofter ed — li'e paa Steded ha Di saa 
mange Vers, de ska være. Ska Di ha støved naa- 
ed Nyt op, saa fløjter Di baresten paa den flotte 
Bøstenbinder — Hvt, saa stekker han a — 
gæmmel Døre og Venneverrer, li'e majed ! — han 
ska nok faa Re'e paa ed. V« Di ha gort Grin 

mæ en iiløkkeli KantøfFel — godt — Di har Ta- 
lented i Antonistræde, Di ka tro: han ka 
mæ di Dele. Aa sku der være En, som slets ente 
kan nære sig udden aa blie ordenli bøsted a en 
Gang — aasse godt! — Di sier baresten: »Paa'en 
Pipperup!« — saa æ han færi! De ha Di min 
Haand paa! 

Gustava. 
(hvis Haand han har grebet, trækker sig ængstelig tilbage). 

Stendal. 

Næ, vær Di ganske roH ! Vo sku de falle maj 
eng aa sla'? Ser Di: Jæ æ sku saa fredeli, som 
ed danned Menneske kan være: Den eneste Gang 
jæ ha vaaren stævned faa Slasmaal, de va da jæ< 
balsomerede Petersen, aa han maatte ju ha, va 
han fek : Han hadde laant et stort Degt, jæ hadde 
skreved, aa de smed han væk. Men hør: Va sier 
Di nu om me? 

Gustava. 

Naturligvis ikke Andet end Godt, men for 
Øjeblikket tror jeg ikke, der er nogen Plads ledig 
i Kedaktionen. 

Stendal. 

Naa, ja va saa! Naa Di føst hører, va jæ 
duer til, bier der nok en Plads ledi. Jæ ska bare 
la Dem høre et a mine Digte. Jo vist saa! Ve 
Di ha ed kønt eller ed morsomt? 

Gustava. 

Tak, helst et af de allerkønneste, (afsides) De 
morsomme er jeg næsten bange for. 

Stendal. 

Saa ska Di faa de om Mesters Berthe. De 
æ majed sørgelit. 

»Hug Nr. 8. 

1. 

Jæ hade te min Mesters Berthe 
En Kærlighed — jo, den va ren! — 
Men hun va falsk, aa hinnes EQærte 
De va saa haardt som Krampensten. 
Jæ sto i Bøstenbennerlære, 
Jæ va kons Dreng og ente mer; 
Men hinnes Løst va Guld og Ære: 
Hun velle ha en tysk Balber. 

2. 

Hun va mit Haab, hun va min Løkke, 
Hun ya min Tanke Da aa Nat, 
Te jæ fek gort mit Svendestykke 
Aa kom i Frakke aa i Hat. 
Nu fek jæ Beng i begge Øren, 
Aa jæ fek tændt en »Badekop«, 
Nu va jæ ente længer Søren, 
Jæ va den onge Pipperop. 

3. 

Aa nu be der en Gratuleren, 

Aa der be Bal paa Torres Kro, 

Aa jaj aa Tysken — ham Balberen — 

Vi friede nu begge To. 

Men Amor, han æ Landsforrædder 
Aa Mester mæ, de ku jæ se. 
Aa Berthe hun va ente bædder: 
Di holdt mæ Tysken alle Tre. 

4. 

Saa daali ha jæ aldri vaaren, 
Jæ husker blot, di bar me ^jem, 
Aa da jæ vouned næste Maaren, 
Sea sa' jæ bare: »Den va slem!« 
De skønne Drømme, di var fløjne, 
Den nye Hat va liesaa, 
Ud gek jæ mæ to brune Øjne, 
Men jæ kom hjem med ed Par blaa. 

Va de ente ganske net — va? 

Gustava. 

Jo, det var endogsaa rørende, men jeg tror 
dog ikke, det egnede sig for Avisen. 

Stendal. 

Godt — Di ka bare sie, hva Di ve ha! Her 
æ mine sidste Arbeder (leverer hende en Pakke i rødt 
Omslag). Di æ om alt Mulit. Men pas godt paa 
dem! 

Gustava. 

Naturligvis. Jeg véd jo, hvorledes det gik 
Hr. Petersen. Men for at Redaktøren kan dømme 
om Deres Dygtighed, var det dog maaske endnu 
bedre, at De skyndte Dem hjem og prøvede at 
skrive en Artikel til Bladet om et eller andet 
brændende Spørgsmaal. 

Stendal. 

Brænnendes Spørgsmaal ! Di sier Naaed. Jæ 
skriver en om Gasbelysningen — den æ ju reg- 
tinok ente majed brænnendes — men de æ de 
Samme! Om ti Minuter ska' Di ha'en! — Naa 
sikken ed Mudder, der ve blie, naa mine Kammerater 
hør, ajæ ha faaet Bestelling paa Avisarbede! Tak 
ska Di ha! (iler ud). 

Gustava. 

Der bar jeg mig vist dumt ad igen. Det 
var en net Medarbejder at faa Skyld for. 

Ellevte Scene. 

Gastava. Bassing i elegant, men temmelig forfliarjent Dame- 
kostume, yderst koket Væsen og udenlandsk Udtale. 

Bassin g (nejende). 
M. le Eedacteur? 

Gustava (byder hende en Stol). 
Kedaktøren er ikke til Stede, men som Redak- 
tionssekretær er jeg til Deres Tjeneste. 

Bassing. 

Tant mieux! De gamle Herrer er altid kede- 
lige, og mit Ærinde er desuden saa delikat, at jeg 
helst foredrager det for en Jevnaldrende. 

Gustava (afsides). 
Jevnaldrende ! Hun bilder sig nok Noget ind. 

Bassing. 

Ja, nu maa De ikke le af mig. Det er om 
en Giftermaalsannonce i Deres Blad. 

Gustava (Udt forundret). 

Som De har reflekteret paa? 

Bassing. 
Au contraire! Som jeg har ladet indtrykke. 

Gustava. 

Ah! (afsides). Det lader til at være en eman- 
ciperet Dame. 

Bassing (koketterende). 

Ja, er det ikke forfærdeligt ? — Jeg har selv 
friet? — Men jeg fik ikke megen Fornøjelse deraf. 
Jeg forlangte et fotografisk Portræt af dem, der 
reflekterede, og jeg fik en Samling Fugleskræmmere, 
den ene værre end den anden. Det eneste men- 
neskelige Væsen mellem Uhyrerne, ham har jeg 
her; men hans Billet var anonym; han skrev: 
hvis jeg syntes om ham, vilde nærmere Underret- 
ning erholdes hos Redaktionen. Nu ja ! Jeg synes 

ganske godt om Kopien. Hvor er Originalen? 

(viser et Kort). 

Gustava (brister i Latter — afsides). 

Min Broder! (hørjt). Ham kan det kun lidt 
nytte, jeg giver Dem Anvisning paa. Det er en 
af mine aller nærmeste Bekendte, som aldeles ikke 
tænker paa at gifte sig — mindst efter Avisen 

— og som en eller anden Spilopmager maa have 
villet mystificere, (gæmmer Portrættet leende i Lommen). 

Bas sin g (halv skæmtende). 

Saadan kan de Uhyrer af Mandfolk lege med 
et Kvindehjærte. Og det ler De af? Fy! — Saa 
ung, og allerede saa fordærvet! Hvad faar jeg nu 
for min Frier? 

Gustav a (spydig). 
Vil De maaske have mig? 

Bassing. 

Dem? — Tag Dem i Agt! — Spøg ikke med 
Ild! — Jeg hedder Lydia Badutski! (truer). 

Gustava (kold). 
Ah, De er altsaa polsk født! 

Bassing. 

Ikke født, men gift. Min tredie Mand var 
en Polak. 

Gustava. 

Deres tredie? — 

Bassing. 

En to tre fire — Ja! — Vidste De, hvad 
jeg har gaaet igennem, havde De ikke Hjærte til 
at le! 

San«: KTr. 9. 

1. 

Min første Mand — ak ja — han var Professor. 

23 

Gustava. 

Professor i . . .? 

■ Bassing. 

Den højere Magi. 
Han gjorde mageløse Tour d' Adresser 
Og var et ubegribeligt Geni. 
En Dag — o Skræk! 

Gustava. 
O Skræk? . . 

Bassing. 

O Skræk I 
:,: En Dag forsvandt han selv — Putz væk! Væk! Væk! :,: 

2. 

Min anden Mand — ak ja — han var det Samme. 

Gustava. 

Professor i? — 

Bassing. 
Pjro — Pyroteknik. 

Gustava. 

Fyrværkeri ? 

Bassing. 

Ja, han var Fyr og Flamme. 
Han exploderede hvert Øjeblik. 
En Morgenstund — 

Gustava. 

Nu vel? 

Bassing. 
Nu vel, 

:,: Saa sprang han selv i Luften med et Smæld. :,: 

3. 

Min tredie Mand — han leved for sin Himmel, 
Han var Pi-ofessor. (peger imod Loftet). 

Gustava, 
I Astronomi I 

Bassing. 

Nej, nej — i Luftballon I 

Gustava. 

Og han blev svimmel 
Og faldt . . . 

Bassing. 

Mais non, Monsieur! — Han blev deri. 
Han kunde ikke sige Stop — 
:,: Nu gaar han immer, immer høj're op. :,: 

4. 

Min sidste Mand — han var Ostindianer; 
At løbe, det var hans Professorat; 
Han var famos paa alle lizibebaner 
Og havde Pris fra hver en Potentat. 
Han løb fra Alle — Ein Zwei Drei! 
:,: Der løb blot En fra ham — och det var jeg! :,: 

Gustava. 

Ja, det er jo meget sørgeligt — især med 
ham der gik til Vejrs. 

Bassing. 

Enfin! Saa har man dog en af sine salig 
Mænd i Himlen. 

23* 

Gustava. 
De mener: i Luften. 

Bassing. 

Pardon Monsieur.! — Damer maa man ikke 
korrigere! (sød) Men siden De nu har ind- 
ladt Dem derpaa: De skal faaLoy at korrigere en 
hel Bog for mig. (rækker hende et Manuskript i blaat 
Omslag). Her har De et Bidrag til Deres FeuiUeton 
— et Værk, som man har budt mig utrolige Sum- 
mer for. 

Gustava. 

Og det er? — 

Bassing. 

Mine Memoirer. En Ægteskabsroman i fem 
smaa Dele med en stor Forlovelseshistorie i Tillæg. 
Hele min Affære med Grev Blankenskjold er for- 
talt deri. 

Gustava. 

Har De havt en Affære med ham — en 
Duel maaske? — 

Bassing. 

Havde jeg været en Kavaler, var det ble- 
vet en Duel. (sukkende). Men jeg er Dame. Der- 
for maa jeg nøjes med at gøre en Skandale 
deraf. 

Gustava. 

(Afsides). Hende skal jeg ikke forsømme at 
vise Døren, (rejser sig). Maa jeg give Dem et godt 

Raad, Fru Professorinde? — Naar De vil arran- 
gere Skandaler, bør De ikke spilde Tiden her, 
men (med en Haandbevægelse mod Døren) skynde Dem 
at søge et passende Kammeratskab, hvor det er 
at finde. 

Bassing (leende). 
Sac å papier! —- Jeg tror, han vil lyse mig 
ned ad Trapperne, den Smaa! (med Værdighed). Det 
er meget heldigt, at jeg er mere Dame, end De er 
Kavaler, ellers vilde De have faaet et ubehageligt 
Svar. Nu har jeg kun den Satisfaktion at tilføje 
mine Memoirer et Kapitel om det Farlige i at 
tage andre end voksne Mennesker til Journalister. 

Gustava. 

Vil De ikke tage Manuskriptet med for at 
gøre det straks? 

Bassing. 

Naar jeg er rig, holder jeg en Domestik til 
at bære mine Pakker — for Øjeblikket tager jeg 
til Takke med Bybude. Jeg skal sende et efter 
denne, og imidlertid skal jeg ikke glemme den 
interessante lille Kgur, hvormed De har forøget 
'mine Tegninger. Monsieur! (nejer). 

Gustava. 

Madame! (bukker). — Hun var endnu den 
Værste af dem Alle — og endda var det vist 
galt, at jeg viste. hende Døren. Det vil dog ge- 
nere mig, at blive tegnet af ved Siden af Grev 

Blankenskjold. Jeg duer bestemt ikke til at være 
Journalist. 

Tolvte Scene. 

Onstava. Stendal, iført lang Over&akke mod laaden Erave 
og Opslag; meget stort mørkegraat Haar, tilsvarende 
Overskæg og Kindskæg (i Eet), buskede Øjenbryn og 
skarpt stirrende Blik. Han taler meget ivrigt med dyb 
Stemme og stærk Betoning, og der spores i hans Miner 
og Lader Intet til den Forvirring, der røber sig i hans 
Ord. 

Stendal. 

De er Hr. Redaktionssekretæren, hører jeg. 
Jeg er Doktor Babel. De er en fordomsfri Mand. 
Jeg er et Offer for den kinesiske Bornerthed. 
Jeg vil betro Dem Alt: Jeg er Homøopath. 

Gustava (afsides). 
Det var en underlig Indledning. 

Stendal. 
De tror rimeligvis ikke paa Homøopathi? 

Gustava. 
Ikke gerne. 

Stendal. 

Jeg ikke heUer. Jeg har for længe siden op- 
daget, at hele det østerrigske Finantssystem er 
meningsløst og at Kromwells Principer er aldeles 
uholdbare. Nej, saa priser jeg Magnetismen. Nu 
magnetiserer jeg alle mine Patienter. Jeg er kom- 
men herop for at magnetisere Dem. 



•* 

Gus tav a (lidtængstlig). 

Men jeg er ikke Patient, (afsides). Bare min 
Broder snart vilde komme! 

Stendal 
(lægger Armene over Kors og stirrer hende i Øjnene). 

Mærker De det magnetiske Fluidum, der ud- 
strømmer gennem mit Blik? 

Gustava. 
N^g, og jeg ønsker slet ikke . . . 

Stendal 
(holder Pegefingeren opad). 

StiUe! Ser De noget fosforagtigt Lys paa 
denne Fingerspids? 

Gustava. 
Nej! - 

Stendal. 
Saa er De hverken magnetisk eller odisk sen- 
sitiv, men lige meget! Saa længe man ikke be- 
negter Faktum, saa længe bliver jeg ikke distrait, 
og saa længe jeg ikke bliver distrait, kan alle vore 
kinesiske Professorer sige, hvad de vil: Artilleriet 
er den eneste Vaabenaii;, der har nogen Fremtid. 

Gustava (forvirret). 
Jeg forstaar ikke ganske . . . 

Stendal. 

Jo vist saa! De er netop den Mand, der 

forstaar mig, Dem kan jeg tale med. Hvad siger 

De om et Fakultet, der hænger saa fast ved sine 

kinesiske Grundsætninger, at ikke en eneste Pro- 

fessor vil indrømme Nødvendigheden af at ophæve 
de gamle forældede Naturlove? — De indrømmer, 
at den hurtigste Kraft er den mest tidssvarende, 
de indrømmer, at Tyngdekraften er uendelig lang- 
sommere end Elektriciteten og at Elektriciteten 
igen er langsommere end Villien, men forkaste 
Tyngde og Elektricitet og lade Villien træde i 
Stedet, det har de ikke Mod til. Nu spørger jeg 
Dem: Hvad skal vi med Villien, saa længe de 
dumme, gammeldags Tyngdelove hemmer alle vore 
Bevægelser og tvinger os til at blive ved Jorden 
— ikke at tale om alt det Porcellæn, de ødelægger 
for os? — Har vi ikke allerede havt Ulykker 
nok af Tyngden: Tagstenene dumper ned paa de 
gode Hoveder, de gode Hoveder dumper, naar de 
kommer op til Professorerne, Professorerne dumper, 
naar de vil være Kigsdagsmænd, Rigsdagsmændene 
dumper, naar de vil være Ministre, Ministrene 
dumper, naar de lægger sig ud med Partierne og 
Partierne falder fra hinanden og sammen med 
hinanden og over hinanden — Pladsk, Pladsk, 
Pladsk — hvor kan vi saa glæde os over saadan 
en Statsforfatning? — 

Gustava 
(ryster paa Hovedet aldeles fortumlet — afsides). 

Det er mig ikke muligt at forstaa et Ord. 

Stendal. 

Der er nu f. Ex. : Od — den reichenbachske 
Naturkraft . . . 

Gustava. 

Ja, jeg er slet ikke naturkyndig, og jeg maa 
bede Dem undskylde, at min Tid er meget knap. 
Jeg har tre Manuskripter, som . . . 

Stendal. 

Godt, saa fatter vi os i Kori;hed: Sagen er 
den, at visse Farver, udøver visse Indvirkninger 
paa visse Naturer — tillader De? (rækker efter Bø- 
gerne. Gustava giver ham den ene). Den anden med ! 
— Den ogsaa! — Tak! Her har vi en Sammen- 
sætning af tre Farver: Rødt, Hvidt og Blaat. 
Den tiltaler alle Nationer ligefra Fransmænd til 
Hollænderne, fra Hottentotter til Slesvigholsteinere. 
Nu tager vi enhver Farve for sig. Blaat behager 
Enhver — alene for Omslagets Skyld synes De 
godt om Indholdet af denne Bog, ikke sandt? 

Gustava (utaalmodigl. 
Nej, tvært imod, jeg finder det afskyeligt. 

Stendal. 

Godt, saa kaster vi det i Kakkelovnen ! (kaster 
Manuskriptet i Kaminen). 

Gustava (forfærdet). 
Badutskis Memoirer! Sluk! Sluk! Sluk! 

Stendal (forvirret). 

Slukke? —Slukke?— (kaster begge de andre ind) 
Hvor er der Vand? — Der! — (griber Karaflen og 
skænker et Glas Yand). 

Gustava. 

Der brænder den nye Hakkelsemaskine! — 
Der blusser den store Skandale ! — Der ryger Al- 
fred Rosendufts Udødelighed! (kaster sig i en Stol). 

Stendal (der har drukket). 
Unge Mand! — Er det Dem eller mig, der 
er gal? 

Gustava. 

Det er mig — mig og ingen Anden ! Jeg 
har gjort den ene Dumhed større end den anden. 
Jeg har taget Stikpenge af Mads Mikkelsen , lagt 
mig ud med hele Borgergade og ødelagt det nye 
Solsystem. Jeg vil blive maset af Sapeur', balsa- 
meret af Søren Pipperup, og skandaliseret af Ma- 
dam Baduski! — 

Stendal. 

Deres Nerver er i Oprør ! (skynder sig hen med 
en Stol lige overfor hende). Tillad, at jeg magnetiserer 
Dem ! (bogynder at gøre Magnetisørfagter). 

Gustava (farer op). 

Kom mig ikke nær! Eller jeg raaber om Hjælp ! 

(løber ud af Sidedøren). 

Stendal. 
Puh! — Se saa! (tager Øjenbryn, Skæg og Paryk af). 

Trettende Scene. 

stendal. Bassin^. 

Bassing 
(klædt som i første Scene — stikker Hovedet ind ad Døren). 

Naa? 

Stendal. 

Jo, nu gik hun. 

Bassing. 

Hun fik sin Lyst styret? — Det var vel. 

(banker paa Sidedøren). 

Gu stav a (udenfor). 
Her kommer Ingen ind! 

Bassing (med Sapeurs Stemme). 
Hvor er den lille Hr. Redaktionssekreta^r 
bleven af? — (banker igen — mod Vimmelfeldts Stemme). 
Undskyld, jeg kommer til Ulejlighed! — Jeg har 
gjort en ny Opfindelse. 

Gu stav a (udenfor). 

Døren er i Laas! 

Stendal 
(der imens har kastet Forklædningen — med Madam Pejsers 

Stemme, i det han banker). 

Hør, De derinde! Jeg vilde gærne tale med 
Dem. Jeg har naane Opsigelser (banker igen — med 
Pipperups Stemme). De æ maj — de æ Pipperup! 
Her æ jæ mæ Gasbelysningen ! — (banker atter — 
som Mads Mikkelsen). Hr. Resteratør ! Hr. Resteratør ' 

Gustava (udenfor). 
Kedaktøren er ikke hjemme! — 

Bas sin g (banker — med Lydias Stemme). 
Ouvrez, s'il vons plait! — Hr. Eedaktions- 
sekretær ! 

Grustava (udenfor). 
Han er rejst! 

Bassing (med naturlig Stemme). 
Er han rejst? — Saa kom Du kun ud, lille 
Gustava ! 

Fjortende Scene. 

De Forrige. Gastava. 

Gustava (i Damedragt). 

O, hvor jeg er glad over, at Du endelig 
kom ! — Men hvor er alle de skrækkelige Menne- 
sker blevne af? 

Stendal (træder frem). 
Her er vi Ållesammen! 

Gustava. 

Du her! Hvilken Overraskelse! — Men de 
Andre? 

Bassing. 

Ønsker Hr* Redaktionssekretæren, at jeg skal 
kalde paa dem? 

Gustava. 

Nej, gør endelig ikke det, og lad aldrig No- 
gen vide, hvad jeg har indladt mig paa! — Jeg 
skal aldrig gøre det mere! 

Bassing. 

Bravo ! Saa er Komedien ude. (peger paa Ba- 
bels Frakke og Paryk). Der ligger den ene af Perso- 
nerne, men den fuldstændige Plakat kan vi gæmme 

til siden — nu er det bedst at takke af. 

(fø)er hende frem). 

Sdntnin^ssaii^ Nr. lO. 

Gustava. 

Tak for Deres venlige Besøg 
Og hvert et Bifaldssmil og hver en munter Latter, 

Der gav Liv og Lune til vor Spøg, 
Og dobbelt Tak, hvis De vil se den atter! (Fine) 

£t jeg beder Dem blot huske her, 
Mens Dommens store, strænge Time staar for Døren: 

Hvis jeg syndet har som Sekretær, 
Saa maa De holde Dem til Redaktøren. 
Helst maa De ham spare, 
Men hvis der er Fare, 
Han for Alt maa svare — 
Jeg — jeg siger bare: 

Alle Tre. 

Tak for Deres venlige Besøg 
o. s. V. 



Notitser. 



Melodierne er: 

til Nr. 1. Le Ballet de Pjerrot (fransk Folkemelodi). 

— 2. Gubben Didrik (lempet efter Dupuy). * 

— 3. »Movitz valdhornen proberar« (Eredm. Ep). 
-7- 4. Le Dieu de bonnes gens (Berangers Sange). 
-— 5. »Hun øder jo Alt« (E. B.). 

— 6. Gubben Noah med Variation. 

— 7. Theresas Bravournummer (Villebichot). 

— 8. »Seinem Schåfer zu erwarten«. 

— 9. Melodi af Forf. 

— 10. »Heil dem Manne, der den griinen Hain« (Kiefer). 

Stykket blev opført første Gang den 7de April 1863 paa 
Folketheatret. 

